夫治生之道，不仕則農；若昧於田疇，則多匱乏。只如稼穡之力，雖未逮於老農；規畫之間，竊自同於「后稷「一」」。所為之術，條列後行。
凡人家營田，須量己力，寧可少好，不可多惡。假如一具牛「二」，總營得小畝三頃——據齊地大畝，一頃三十五畝也「三」。每年一易（二），必莫頻種。其雜田地，即是來年穀資「四」。
欲善其事，先利其器。悅以使人，人忘其勞。且須調習器械，務令快利；秣飼牛畜，事須肥健；撫恤其人，常遣歡悅。
觀其地勢，乾濕得所，禾（三）秋收了，先耕蕎麥地，次耕餘地。務遣深細，不得趁多。看乾濕，隨時蓋磨「五」著切「六」。見世人耕了，仰著土塊，並待孟春蓋，若冬乏水（四）雪，連夏亢陽，徒道秋耕不堪下種。無問耕得多少，皆須旋「七」蓋磨如法。
如一具牛，兩箇月秋耕，計得小畝三頃。經冬加料餵。至十二月內，即須排比農具使足。一（五）入正月初，未開陽氣上「八」，即更蓋所耕得地一遍。
凡田地中有良有薄者，即須加糞糞之。
其踏糞法：凡人家秋收治田後，場上所有穰、穀●「九」等，並須收貯一處。每日布牛腳下，三寸厚；每平旦收聚堆積之；還依前布之，經宿即堆聚。計經冬一具牛，踏成三十車糞。至十二月、正月之間，即載糞糞地。計小畝畝別用五車，計糞得六畝。勻攤，耕，蓋著，未須轉「一０」起。
自地亢後，但所耕地，隨餉「一一」蓋之；待一段總轉了，即橫蓋一遍。計正月、二月兩箇月，又轉一遍。
然後看地宜納粟：先種黑地、微帶下地「一二」，即種糙種「一三」；然後種高壤白地。其白地，候寒食「一四」後榆莢盛時納種。以次種大豆、油麻等田。
然後轉所糞得地，耕五、六遍。每耕一遍，蓋兩遍，最後蓋三遍。還縱橫蓋之。候昏房、心中「一五」，下黍種無問。
穀，小畝一升下子，則稀穊「一六」得所。
候黍、粟苗未與壟齊，即鋤一遍。黍經五日，更報「一七」鋤第二遍。候未蠶老畢，報鋤第三遍。如無力，即止；如有餘力，秀後更鋤第四遍。油麻、大豆，並鋤兩遍止，亦不厭早鋤。穀，第一遍便科定「一八」，每科只留兩莖，更（六）不得留多。每科相去一尺（七）。兩壟頭空，務欲深細。第一遍鋤，未可全深；第二遍，唯深是求；第三遍，較淺於第二遍；第四遍較淺（八）「一九」。
凡蕎麥，五月耕；經二（九）十五日，草爛得轉；並種，耕三遍「二０」。立秋前後，皆十日內種之。假如耕地三遍，即三重著子。下兩重子黑，上頭一重子白，皆是白汁（十），滿似如濃「二一」，即須收刈之。但對梢相答鋪之，其白者日漸盡變為黑，如此乃為得所。若待上頭總黑，半已下黑子，盡總落矣。
其所糞種黍地，亦刈黍了（十一），即耕兩遍，熟蓋，下糠（十二）麥。至春，鋤三遍止。
凡種小麥地，以五月內耕一遍，看乾濕轉之，耕三遍為度。亦秋社後即種。至春，能鋤得兩遍最好。
凡種麻地，須耕五、六遍，倍蓋之。以夏至前十日下子。亦鋤兩遍。仍須用心細意抽拔全稠鬧「二二」細弱不堪留者，即去卻。
一切但依此法，除蟲災外，小小旱，不至全損。何者？緣蓋磨數多故也。又鋤耨以時。諺曰：「鋤頭三寸澤」，此之謂也。堯湯旱澇之年「二三」，則不敢保。雖然，此乃常式。古人云：「耕鋤不以水旱息功，必獲豐年之收。」
如去城郭近，務須多種瓜（十三）、菜、茄子等，且得供家，有餘出賣。只如十畝之地，灼然「二四」良沃者，選得五畝，二畝半種蔥，二畝半種諸雜菜；似校平（十四）者種瓜、蘿蔔。其菜每至春二月內，選良沃地二畝熟，種葵「二五」、萵苣。作畦，栽蔓菁「二六」，收子。至五月、六月，拔諸菜先熟者（十五），並須盛裹（十六），亦收子訖。應空閑地種蔓菁、萵苣、蘿蔔等，看稀稠鋤其科。至七月六日、十四日「二七」，如有車牛，盡割賣之；如自無車牛，輸（十七）與人。即取地種秋菜。
蔥，四月種。蘿蔔及葵，六月種。蔓菁，七月種。芥，八月種。瓜，二月種；如擬種瓜四畝，留四月種，並鋤十遍。蔓菁、芥子，並鋤兩遍。葵、蘿蔔，鋤三遍。蔥，但培（十八）鋤四遍。白豆、小豆，一時種，齊熟，且免摘角。但能依此方法，即萬不失一。
（一）《要術》卷三另有《雜說》篇，這個放在卷前的「雜說」，非賈思勰原作，已為研究《要術》者所公認。
（二）明抄作「二易」，不通，誤；茲據金抄、黃校、張校、湖湘本等作「一易」。
（三）黃校、張校、明抄作「示」，誤；湖湘本、《津逮》本作「凡」，係出後人更改；僅金抄作「禾」，指「五穀」的通名，可能對（本篇稱穀子為「穀」或「粟」，不稱「禾」）。但這個通稱在本篇不但別無二例，而且在這裏也很突兀，依據本篇作者用詞特點，「禾」也可能原是「亦」字。「亦」是「但」、「只要」的意思，下文「亦刈黍了」，即作此解。
（四）黃校、明抄作「冰」，誤；茲據金抄作「水」。
（五）明抄、湖湘本等作「一」，金抄、黃校作「亦」。「一」字較勝。
（六）黃校、張校、明抄作「要」，茲從金抄、湖湘本作「更」。
（七）《要術》中所有「尺」字，黃校、張校、明抄均作「赤」（明抄有個別例外），金抄均作「尺」。古代「赤」與「尺」通，但今已不通行，且院刻亦作「尺」，茲一律採用「尺」字。
（八）金抄、張校、黃校劉錄及明抄等均作「較淺」；黃校陸錄作「較淺於第三遍」，非。
（九）明抄、湖湘本作「三」，茲據金抄作「二」，《輯要》引亦作「二」。
（十）金抄作「●」，明抄作「汗」，均訛；茲從黃校、張校、湖湘本等作「汁」。《輯要》引作「皆有白汁滿如濃」。
（十一）各本均訛作「子」，僅金抄作「了」，是唯一正確的字。
（十二）各本均作「糠」，疑「穬」之訛。穬麥即裸大麥，亦稱元麥。
（十三）本段內四「瓜」字，金抄、明抄均作「眾」（院刻殘頁剩有後二瓜字，亦作「眾」），明清刻本均作「瓜」，黃校、張校未校出，可能亦作「瓜」。按「眾」即「菰」字，是茭白，也許本篇作者習慣上寫「瓜」為「眾」，猶「果」之寫作「」。但在這裏易致混淆，茲一律改作「瓜」。
（十四）明抄、湖湘本、《津逮》本作「邵平」，但明抄「邵」字不像明抄抄寫者同一人的寫體，疑原係空白而由後人據明刻本添補；湖湘本則眉上刻有校語說：「「似邵平者」，恐訛」；金抄、黃校、張校作「校平」。按邵平以種瓜著稱（見卷二《種瓜》篇），但史籍並無種蘿蔔記載，湖湘本校語已疑其誤。「校」通「較」，如將「似」字改作「以」字，則「以較平者種瓜、蘿蔔」，差可解釋，惟「平」如指其餘五畝比較平常的地或較平坦的地，則詞義仍有未周。這是一個還沒有解決的問題。
（十五）黃校、湖湘本等有「者」字，院刻、金抄、明抄無。
（十六）兩宋本作「盛裹」，湖湘本、《津逮》本訛作「勝衰」。惟「並須盛裹，亦收子訖」，疑應倒作「亦收子訖，並須盛裹」，則「盛裹」指種子貯藏，比較合適。
（十七）院刻、金抄等作「輸」，明抄訛作「輪」。「輸」指就地成批地割賣。
（十八）院刻、金抄等作「培」，明抄訛作「倍」。
「一」「后稷」，不可能指傳說中的后稷這個人，可能指當時流傳著的託名后稷的農書。
「二」王禎《農書‧墾耕》篇：「中原地皆平曠，旱田陸地，一犁必用兩牛、三牛或四牛，以一人執之。」《農桑輯要》卷七引《韓氏直說》：「牛一具，三隻。」各地情況不同，配合二頭以上的牛共挽一犁，叫做「一具牛」。
「三」這個大小畝的比率，是說小畝三百畝，合齊地大畝一百三十五畝。假定以一百方步為一小畝，以二百四十方步為一大畝（《要術》畝法即係以二百四十方步為一畝，從卷五種白楊、種柳各法，可以推知），則小畝三頃，剛合大畝一百二十五畝，未知「三」字是否「二」字之誤？另一種解釋，是小畝一頃，合齊地大畝三十五畝。
「四」「穀資」，指以其地種穀子。
「五」「蓋磨」，亦稱「勞」，是耕後碎土和平土的重要農具，主要作用在保墑。王禎《農書》卷一二「勞」：「今亦名勞曰摩，又名蓋。凡已耕耙欲受種之地，非勞不可。」又卷二《耙勞篇》：「耙有渠疏之義，勞有蓋磨之功。今人呼耙曰渠疏，勞曰蓋磨，皆因其用以名之，所以散去芟，平土壤也。」《要術》本文只稱「勞」，或稱「摩」，無稱「蓋」者。
「六」「切」，密切的意思，以利於保墑。
「七」「旋」，隨即的意思。
「八」正月初，土溫還沒有轉暖。北方此時一般還是冰凍的時候。「未開陽氣上」，指土溫還沒有轉暖時的土面上。
「九」「●」，字書無此字。按《爾雅‧釋宮》：「樴謂之杙。」樴、杙既同義，「●」亦應與「●」同義。《廣韻》「二十四職」：「●，禾●。」字亦作「」。唐玄應《一切經音義》卷二二《瑜伽師地論》卷三九「●」莊炘注：「麥殼破碎者謂之麥。」則「穀●」當是指穀殼及斷莖殘葉之類。
「一０」「轉」，指再耕。王禎《農書‧墾耕篇》：「初耕曰塌，再耕曰轉。」《要術》卷一《耕田》篇：「初耕欲深，轉地欲淺。」
「一一」「餉」通「晌」。清祁寯藻《馬首農言‧方言》篇：「午謂之晌午，晚謂之後晌。」這是北方通語，指一天內的某段時間，這裏「隨餉」，意即耕過之後就在那時隨即蓋好。
「一二」「微帶下地」，較低下的地。
「一三」《廣雅‧釋詁一》：「造，……始也。」音操，俗以「糙」字借用之。現在河南即稱早麥子為「糙麥」。這裏「糙種」，即指穀子的早熟品種。
「一四」「寒食」，舊時時節名，在清明節前一日或二日。
「一五」「昏」指黃昏。蔡邕《月令章句》：「日入後漏三刻為昏，日出前漏三刻為明，星辰可見之時也。」「房」、「心」是二星宿名（二十八宿之一）。房宿是「蒼龍」七宿的第四宿，心宿是第五宿。「中」，代表方位，指正南方。「候昏房、心中」，是說察候到黃昏時房宿、心宿運行到正南方的那個節候。心宿、房宿也稱「火星」。「火星」昏中，在什麼月份？《淮南子‧主術訓》：「大火中，則種黍、菽。」高誘注：「大火，東方蒼龍之宿。四月建巳，中在南方。」《要術》卷二《黍穄》篇引《尚書考靈曜》：「夏，火星昏中，可以種黍、菽。」小注：「火，東方蒼龍之宿。四月昏，中在南方。」都在四月。但也有說在五月的，如《尚書‧堯典》：「日永星火，以正仲夏」，即在五月。《禮記‧月令》孔穎達疏說明《月令》「昏中」或「旦中」的節候和曆法有不同，是因為「昏、明中星，皆大略而言。」同時地區也有不同。
「一六」「穊」是稠密的意思。
「一七」「報」是快的意思。《禮記‧少儀》：「毋拔來，毋報往。」鄭玄注：「報，讀為赴疾之赴。拔、赴，皆疾也。」後人因以「拔來報往」指來往頻數。
「一八」「科定」即定苗。上文「未蠶」，疑應作「末蠶」。
「一九」鋤穀要先淺，後深，再淺，這裏已明確指出這個原則。群眾總結的「頭遍間苗要准，二遍扶苗要穩，三遍深鋤要狠」，是值得重視的經驗。
「二０」「並種，耕三遍」，五月初耕，草爛再耕，連種前耕一遍，共三遍。
「二一」「濃」，假借為「膿」，指其乳白狀液汁濃厚如膿。《釋名‧釋形體》：「膿，醲也，汁醲厚也。」「醲」即今「濃」字。《文選》枚乘《七發》：「甘脆肥醲。」「醲」亦作「膿」。「濃」、「醲」、「膿」，古可通假。
「二二」「全稠鬧」，指麻苗極為稠密，因而長得細弱，所以要細心地拔去。
「二三」《尚書‧堯典》：「湯湯洪水……浩浩滔天。」《管子‧山權數》：「湯七年旱。」《漢書‧食貨志》：「堯、禹有九年之水，湯有七年之旱。」
「二四」「灼然」，猶言顯然。
「二五」「葵」，見卷三《種葵》篇注釋「一」。
「二六」「蔓菁」即蕪菁。
「二七」這兩個日子的前一天，是七月初七「乞巧節」和七月十五日「中元節」，城市裏需要較多的瓜果蔬菜，所以先一日準備好趕節去賣。南朝梁宗《荊楚歲時記》說「七夕」「人家婦女……陳瓜果於庭中以乞巧」。又說：「七月十五日，僧尼道俗，悉營盆供諸佛。」即所謂「盂蘭盆會」。都是舊俗迷信活動。


園籬第三十一栽樹第三十二種棗第三十三諸法附出種桃柰第三十四種李第三十五種梅杏第三十六杏李附出插（一）梨第三十七種栗第三十八柰、林檎第三十九種柿第四十安石榴第四十一種木瓜第四十二種椒第四十三種茱萸第四十四
（一）明抄作「插」，金抄原作「種」，後校改為「插」；黃校、張校、湖湘本作「種」。
園籬第三十一凡作園籬法，於牆基之所，方整深耕。凡耕，作三壟，中間相去各二尺。
秋上酸棗「一」熟時，收，於壟中穊種之。至明年秋，生高三尺許，間斸去惡者，相去一尺留一根，必須稀穊均調，行伍條直相當。至明年春，●「二」敕傳切（一）去橫枝，●必留距「三」。若不留距，侵皮痕大，逢寒即死。●訖，即編為巴籬「四」，隨宜夾縛（二），務使舒緩。急則不復得長故也。又至明年春，更●其末，又復編之，高七尺便足。欲高作者，亦任人意。非直姦人慚笑而返，狐狼亦自息望而迴。行人見者，莫不嗟嘆，不覺白日西移，遂忘前途尚遠，盤桓（三）瞻矚，久而不能去。枳棘「五」之籬，「折柳樊「六」圃（四）」，斯其義也。
其種柳作之者，一尺一樹，初即斜插，插時即編。其種榆莢者，一同酸棗。如其栽榆，與柳斜植（五），高共人等，然後編之。數年成長，共相蹙迫，交柯錯葉，特似房籠（六）。既圖龍蛇之形，復寫鳥獸之狀，緣勢嶔崎「七」，其貌非一。若值巧人，隨便「八」採用，則無事不成，尤宜作机「九」。其盤紓茀鬱「一０」，奇文互起，縈布錦繡，萬變不窮。
（一）明抄作「敕傳反」，黃校陸錄誤作「敕博反」，金抄「傳」字不清楚，「反」作「切」。
（二）金抄、明抄作「縛」，音篆，纏束、紮縛的意思；黃校陸錄作「●」，黃校劉錄作「剔」，湖湘本、《津逮》本作「剝」，漸西本作「●」，均誤；《輯要》引則作「縛」。
（三）「桓」，明抄闕末筆作「●」，是南宋本避宋欽宗趙桓的名字改的，金抄是北宋系統本，仍作「恒」不闕筆。
（四）「折柳樊圃」，《詩經‧齊風‧東方未明》的一句。「圃」，明抄、湖湘本、《津逮》本均作「園」；金抄作「圃」，同《詩經》，《學津》本、漸西本及《輯要》引同。
（五）各本均作「直」，惟金抄作「植」，《輯要》引亦作「植」。這是指榆與柳混栽，榆如常栽法，柳則斜插，故從金抄作「植」。
（六）「籠」，金抄、黃校、明抄同，明清刻本及輯要引作「櫳」。黃麓森校記：「櫳、籠古通。」「房櫳」指窗櫺，取義於橫直敧斜，盤互玲瓏。
「一」「酸棗」，野生小棗，灌木或小喬木，通常為灌木狀，適宜於作砧木，俗亦名「野棗」。現在長江流域有栽培。古名「棘」，亦名「樲」或「樲棘」。《本草綱目》卷二九李時珍解釋說，棗樹高，故重朿作「棗」，棘樹矮小，故並朿作「棘」。「朿」就是針刺。
「二」「●」，音川，指修剪樹枝，俗稱「川樹」，實即「●樹」。此字各本多訛作「●」、「剔」或「剝」，據金抄及清刻本改正。
「三」「距」是雞距；這裏指切除分枝時，要保留基部的一小段，像「距」那樣，不能齊基部切光。
「四」「巴籬」，籬笆。
「五」古代所謂「枳」，兼指枸橘和香橙。但香橙是小喬木，刺也不太多；枸橘是灌木而多刺，適宜於作籬笆。《文選》潘岳《閒居賦》：「芳枳樹籬。」劉良注：「枳，果樹也，以為藩籬。」《要術》和潘岳所稱的「枳」，應均指枸橘。「棘」即酸棗。枸橘與棘均適宜於種作籬笆。
「六」「樊」，遮蔽。「折柳樊圃」，折取柳條，插植圍繞起來作園圃。
「七」「嶔崎」，高昂奇特。「嶔」音歆。
「八」「隨便」，隨其形狀之所便。
「九」「机」，通「几」，指承放物件的各種几和座架之類。
「一０」「盤紓茀鬱」，形容枝幹錯綜盤曲多變的各種奇特的形狀。「茀」音弗。
栽樹第三十二凡栽一切樹木，欲記其陰陽「一」，不令轉易。陰陽易位則難生。小小栽者，不煩記也。
大樹髡「二」之，不髡，風搖則死。小則不髡。
先為深坑，內樹訖，以水沃「三」之，著土令如薄泥，東西南北搖之良久，搖則泥入根間，無不活者；不搖，根虛多死。其小樹，則不煩爾。然後下土堅築。近上三寸不築，取其柔潤也。時時溉灌，常令潤澤。每澆水盡，即以燥土覆之，覆則保澤，不然則乾涸。埋之欲深，勿令撓動「四」。凡栽樹訖，皆不用手捉，及六畜觝（一）突。《戰國策》曰（二）：「夫柳，縱橫顛倒（三）樹之皆生。使千人樹之，一人搖之，則無生柳矣。」
凡栽樹，正月為上時，諺曰：「正月可栽大樹。」言得時則易生也。二月為中時，三月為下時。然棗——雞口，槐——兔目，桑——蝦蟆眼，榆——負瘤散「五」，自餘雜木——鼠耳、虻「六」翅，各其時。此等名目，皆是葉生形容之所象似，以此時栽種者，葉皆即生。早栽者，葉晚出。雖然，大率寧早為佳，不可晚也。
樹，大率種數既多，不可一一備舉，凡不見者，栽蒔「七」之法，皆求之此條。
《淮南子》曰（四）：「夫移樹者，失其陰陽之性，則莫不枯槁。」高誘曰：「失，猶易。」
《文子》曰（五）：「冬冰可折，夏木可結「八」，時難得而易失。木方盛，終日採之而復生；秋風下霜，一夕而零。」非時者，功難立。
崔寔曰：「正月，自朔暨晦，可移諸樹：竹、漆（六）、桐、梓、松、柏、雜木。唯有果實者，及望而止；「望謂十五日。」過十五日，則果少實。」
《食經》曰：「種名果法「九」：三月上旬，斫取好直枝，如大母指，長五尺，內著芋魁中種之。無芋，大蕪菁根亦可用。勝種核，核三四年乃如此大耳。可得行種「一０」。」
凡五果，花盛時遭霜，則無子。常預於園中，往往貯惡草生糞。天雨新晴，北風寒切，是夜必霜，此時放火作熅「一一」，少得煙氣，則免於霜矣。
崔寔曰：「正月盡二月，可●樹枝。二月盡三月，可掩樹枝。「埋樹枝土中，令生，二歲已上，可移種矣。」」
（一）金抄作「觝」，湖湘本作「觸」，黃校、明抄誤作「觚」。
（二）見《戰國策‧魏策》，原文是：「田需貴於魏王。惠子曰：「子必善左右。今夫楊，橫樹之則生，倒樹之則生，折而樹之又生，然使十人樹楊，一人拔之，則無生楊矣。」」《韓非子‧說林上》亦載此條，「千人」亦作「十人」，「田需」則作「陳軫」。
（三）金抄、湖湘本等均作「倒」，明抄作「到」，二字古通，茲從金抄。
（四）見《淮南子‧原道訓》，「夫移」作「今夫徙」，餘同。高誘注「易」下有「也」字。據《顏氏家訓‧書證》篇反映，當時北方書傳，悉略去「也」字，大概這也在被略去之列。
（五）見《文子‧上德》篇，文句全同。注文「非時者，功難立」，雖不見今本，仍疑是原有注文。文子是雜抄各書而成的書，不少資料採自《淮南子》，故此段並見於《淮南子‧說林訓》，「冬冰」至「易失」，文同，以下作：「木方茂盛，終日采而不知；秋風下霜，一夕而殫」。
（六）《津逮》本、漸西本作「漆」；金抄、明抄、湖湘本訛作「●」。
「一」「栽」，指移植。「陰陽」，指原植株的向陽面和背陰面。
「二」「髡」，對主枝、副主枝或側枝進行適當短截。
「三」「沃」，這裏指大量灌水，使放入的泥土泡透成為稀泥狀。
「四」「撓動」，攪動，搖動。
「五」「負瘤散」，除各本相同外，宋陳元靚《歲時廣記》卷一「栽雜木」引《要術》（原誤作《氾勝之書》）並同，但未詳所指。
「六」「虻」，指牛虻。以上是說各種樹的葉芽長到如雞口、兔目等的大小時，是各該種樹移栽的合適時期。
「七」移栽叫做「蒔」。《方言》卷一二：「蒔，更也。」郭璞注：「為更種也。」
「八」「結」，在這裏應與移植有關，但未得確切解釋。《今釋》解釋為編樹。
「九」西北農學院一九五五年在甘肅武都進行梨調查時，發現一個名叫「苴蓮梨」的品種，經訪問瞭解後，該品種係當地老鄉以當地紅梨的枝條，插入苴蓮（即球莖甘藍）的球莖中扦插培育而成（見康成懿校注明俞宗本《種樹書》六八頁）。這一特別枝術很像這裏「種名果法」的發展。
「一０」「行」，推行的行；「種」，品種的種；「行種」，指名果採用此法可以較快地繁殖開來。
「一一」「熅」，音暈，《說文》：「鬱煙也」，這裏就是用煙熏法預防霜凍。
種棗第三十三諸法附出（一）
《爾雅》曰（二）：「壺棗；邊，要棗；櫅，白棗；樲，酸棗；楊徹，齊棗；遵，羊棗；洗，大棗；煮，填棗；蹶泄，苦棗；皙，無實棗「一」；還味，棯棗。」郭璞注曰：「今江東呼棗大而銳上者為「壺」；壺，猶瓠也。要，細腰，今謂之「鹿盧棗」「二」。櫅，即今棗子白熟「三」。樲，樹小實酢「四」。《孟子》曰（三）：「養其樲棗。」遵，實小而員，紫黑色，俗呼「羊矢棗」。《孟子》曰（四）：「曾皙嗜羊棗。」洗，今河東猗氏縣「五」出大棗，子如雞卵。蹶泄，子味苦。皙，不著子者。還味「六」，短味也。楊徹、煮填，未詳。」
《廣志》曰（五）：「河東安邑「七」棗；東郡穀城「八」紫棗，長二寸；西王母「九」棗，大如李核，三月熟；河內汲郡「一０」棗，一名墟棗；東海蒸棗「一一」；洛陽（六）夏白棗；安平信都「一二」大棗；梁國夫人棗。大白棗，名曰「蹙咨」，小核多肌（七）；三星棗；駢白棗；灌棗。又有狗牙、雞心、牛頭、羊矢、獼（八）猴、細腰之名。又有氐棗、木棗、崎廉棗，桂棗，夕棗也。」
《鄴中記》（九）：「石虎「一三」苑中有西王母棗，冬夏有葉，九月生花，十二月乃熟，三子一尺。又有羊角棗，亦三子一尺。」
《抱朴子》曰（十）：「堯山「一四」有歷棗。」
《吳氏本草》曰（十一）：「大棗，一（十二）名良棗。」
《西京雜記》曰（十三）：「弱枝棗、玉門棗、西王母棗、棠棗、青花棗、赤心棗。」潘岳《閒居賦》（十四）有「周文弱枝之棗「一五」。丹棗。」
按青州有樂氏棗，豐肌（十五）細核，多膏肥美，為天下第一。父老相傳云：「樂毅破齊時，從燕齎來所種也。」齊郡西安、廣饒「一六」二縣所有名棗即是也。今世有陵棗、幪弄棗也。
常選好味者，留栽之「一七」。候棗葉始生而移之。棗性硬，故生晚；栽早者，堅生遲也。三步一樹，行欲相當。地不耕也。欲令牛馬履踐令淨。棗性堅強，不宜苗稼，是以不（十六）耕；荒穢則蟲生，所以須淨；地堅饒實，故宜踐也。
正月一日日出時，反斧斑駮「一八」椎之，名曰「嫁棗「一九」」。不椎（十七）則花而無實；斫則子萎而落也。候大蠶入簇（十八），以杖擊其枝間，振去狂花。不打，花繁，不（十九）實不成。
全赤即收。收法：日日撼胡感切而落之為上。半赤而收者，肉未充滿，乾則色黃而皮皺；將赤味亦不佳；全赤久不收，則皮硬（二十），復有烏鳥之患。
曬棗法：先治地令淨。有草萊，令棗臭。布椽「二０」於箔下，置棗於箔上，以朳「二一」聚而復散之，一日中二十度乃佳「二二」。夜仍不聚。得霜露氣，乾速，成（二一）。陰雨之時，乃聚而苫蓋之。五六日後，別擇取紅軟者，上高廚「二三」而曝之。廚上者已乾，雖厚一尺亦不壞。擇去●「二四」爛者。●者永不（二二）乾，留之徒令污棗（二三）。其未乾者，曬曝如法。
其阜勞（二四）之地，不任耕稼者，歷落「二五」種棗則任矣。棗性炒（二五）故。
凡五果及桑，正月一日雞鳴時，把（二六）火遍照其下，則無蟲災。
食經曰：「作乾棗法：新菰蔣（二七），露於庭，以棗著上，厚三寸（二八），復以新蔣覆之。凡三日三夜，撤覆露之，畢日曝，取乾，內屋中。率一石，以酒一升，漱「二六」著器中，密泥之。經數年不敗也。」
棗油法：鄭玄曰（二九）：「棗油，擣棗實，和「二七」，以塗繒上，燥而形似油也。」乃成之。
棗脯「二八」法：切棗曝之，乾如脯也。
《雜五行書》曰：「舍南種棗九株，辟縣官，宜蠶桑。服棗核中人二七枚，辟疾病。能常服棗核中人及其刺，百邪不復干矣。」
種●棗「二九」法：陰地種之，陽中則少實。足霜，色殷「三０」，然後乃收之。早收者澀，不任食之也。（三十）《說文》云（三一）：「梬（三二），棗也，似柿而小。」
作酸棗「三一」「三二」法：多收紅軟者，箔上日曝令乾。大釜中煮之，水僅自淹。一沸即漉「三三」出，盆研之。生布「三四」絞取濃汁，塗盤上或盆中。盛暑，日曝使（三三）乾，漸以手摩挲，散（三四）為末。以方寸匕「三五」，投一水中，酸甜味足，即成好漿「三六」。遠行用和米，飢渴俱當也。
（一）原無「諸法附出」的附注，據卷首總目加。
（二）這是《爾雅‧釋木》關於棗部分的全文。「壺棗」前有「棗」字，「泄」作「洩」，餘同。郭璞注文原分注在各該棗名下面，《要術》合引在一起，因此重複了正文的棗名。關於「煮，填棗」，郭璞逕在棗名下注「未詳」，而《要術》重複列出時，卻是「煮填」連文，則讀正文為「煮填，棗」，和一般讀成「煮，填棗」不同，疑《要術》衍「填」字。
《爾雅》正文金抄、黃校、張校、明抄均作大字，明清刻本均作雙行小字。茲從他處例改為小字。又《種桃柰》、《種李》、《種梅杏》三篇篇首引《爾雅》文有同樣情況，亦一律改為小字。
（三）這是《爾雅》郭注引《孟子‧告子上》文，《孟子》原文「樲棗」作「樲棘」。
（四）這是《爾雅》郭注引《孟子‧盡心下》文。「曾皙」，《要術》各本原作「曾子」，誤。按《孟子》原文是：「曾皙嗜羊棗，而曾子不忍食羊棗。」郭注亦作「曾皙」。曾子，名參；曾皙是曾參的父親。嗜羊棗的是曾皙，不是曾參，各本承誤未改，由於未對原書，茲據《孟子》及郭注改正。
（五）《初學記》卷二八、《太平御覽》卷九六五「棗」引《廣志》，與《要術》所引有不同，除棗名有互異外，「西王母棗……三月熟」下，《初學記》多「在眾果之先」，《御覽》多「眾果之先熟者也，種洛陽宮後園」；「灌棗」下《御覽》多「此四者，官園所種」，《初學記》同，但有誤字。
（六）金抄、黃校、張校作「陽」，明抄作「暘」。
（七）各本作「肥」，漸西本從吾點校改作「肌」，《初學記》、《太平御覽》引《廣志》亦作「肌」。果肉或瓜瓤，古稱「肌」或「膚」，作「肌」是正確的。
（八）「獼」，黃校、張校、明抄等作「獮」，誤（秋獵叫「獮」，音鮮），據金抄改正。
（九）《鄴中記》原書久佚，今所存《四庫全書》輯錄本，「苑」作「園」，（《藝文類聚》卷八七、《初學記》卷二八、《太平御覽》卷九六五引《鄴中記》同），餘同《要術》。
（十）不見今本《抱朴子》，當是逸文。
（十一）《重修政和證類本草》卷二三「大棗」條引《吳氏本草》只說明大棗的藥性，關於大棗的異名，則見於《名醫別錄》，是：「一名乾棗，一名美棗，一名良棗。」《名醫別錄》的「一名良棗」，可能即採自《吳氏本草》。
（十二）「一」，各本作「者」，誤；據金抄改正。
（十三）《西京雜記》卷一：「初修上林苑，群臣遠方各獻名果異樹，亦有製為美名，以摽奇麗：……棗七：弱枝棗、玉門棗、棠棗、青華棗、梬棗、赤心棗、西王棗（原注：「出崑崙山」）。」《要術》所引少一種「梬棗」。
（十四）文選卷十六潘岳《閑居賦》無「丹棗」名稱，也不可能有，這裏有竄誤，也許由《西京雜記》的「梬棗」竄入，而「梬」又誤為「丹」。
下文有關各篇，並引到《閑居賦》的犁、椑，茲錄該賦有關部分如下：
「張公大谷之梨，梁侯烏椑之柿，周文弱枝之棗，房陵朱仲之李，靡不畢殖。」
（十五）「豐肌」，金抄作「豊肥」，黃校、明抄作「曹肌」，均訛；僅張校作「豐肌」，茲據改。又《太平寰宇記》卷十八載青州土產「樂氏棗」引《要術》作「長肌」。
（十六）「不」，各本無，僅《輯要》引有，《學津》本因從《輯要》加。按此處「不耕」與上文「地不耕」相符，此「不」字應有，茲據補。
（十七）金抄作「不椎」，《輯要》引同；黃校、張校、明抄作「不斧」。下文「斫」即指用斧刃斫，則傷樹使果實萎落；「椎」正是「反斧」用斧背打，故從金抄。
（十八）「簇」，湖湘本等如字，金抄、明抄作「蔟」，二字同，本書統一作「簇」。
（十九）《輯要》引無「不」字。
（二十）「全赤久不收，則皮硬」，「全」，黃校、張校、明抄作「美」，屬上句；金抄作「全」，《輯要》及王禎《農書》引同。字應作「全」。金抄作「皮硬」，黃校、張校、明抄等作「皮破」。按棗子遇多雨則皮裂，過赤則皮較硬茲從金抄。
（二一）「成」，即今口語的「好」、「行」，王禎《農書》刪去「乾」字，作「速成」，欠妥。
（二二）「不」，黃校劉錄、張校、明抄訛作「下」，據金抄、黃校陸錄改正。
（二三）金抄、明抄作「污棗」，張校、黃校劉錄同，但黃校陸錄作「棗臭」。
（二四）明抄、湖湘本、《津逮》本作「阜勞」，金抄作「早勞」，王禎《農書》引作「旱澇」，漸西本從之。按棗的適應性很強，既耐熱，也耐寒，既耐旱，也耐濕，但《要術》既注明「棗性炒故」，是單就某一方面而言，就不會兼指「旱澇」。「早勞」不成文。「阜勞」可以解釋為高阜勞累之地，差可。但亦未必正確，此字存疑。
（二五）金抄、明抄作「炒」，王禎《農書》引改作「燥」，明清刻本從之。
（二六）金抄等作「把」，明抄作「杷」。這裏是動詞，作拿著解釋，故從金抄。
（二七）「新菰蔣」，金抄如文；黃校、張校、明抄作「新收蔣」；湖湘本、津逮本脫上二字，只一「蔣」字。按「菰」、「蔣」同義，指茭白；但茭白的葉子，有「菰蔣草」的名稱，此處指葉，故從金抄。
湖湘本、《津逮》本「蔣」下有「將」字，作「將露於庭」，可能由於這裏缺少動詞，後人加上這個「將」字，即「拿來」，南宋本改作「新收蔣」，或亦此故，但《食經》文常是這樣簡單似欠完整的，毋庸加改。
（二八）「三寸」，從金抄；他本作「二寸」。
（二九）鄭玄的話，未詳所出，可能是逸文。《釋名‧釋飲食》「柰油」的作法，和這裏「棗油」完全相同，而且文字也基本相同，（見《種梅杏》篇校記（十七）），也可能「鄭玄」是「《釋名》」之誤，而今本《釋名》又因字形相近誤「棗」為「柰」（《釋名》「柰油」條的末句誤「杏」為「柰」，從《要術‧種梅杏》篇得到證明，《要術‧柰林檎》篇也沒有引到《釋名》的「柰油」）。又「棗油法」、「棗脯法」二條，應均係《食經》文，則更可能是《食經》誤記。吾點引「景」說：「按《釋名‧飲食》篇柰油一條文，似此。」昔人也有這樣的懷疑。
（三十）自「陰地種之」至「不任食之也」，原係小字；下條「作酸棗法」除標題外，亦全係小字，茲一并改為大字。
（三一）《說文》作：「梬，棗也，似柿」，脫「而小」二字，段玉裁注《說文》即據《要術》補此二字。「梬」就是「●棗」，《要術》引《說文》作解釋，照通例應在「種●棗法」的下面，這裏可能倒錯。
（三二）「梬」，右邊的上半個從「由」，不從「●」，明抄、湖湘本等從「●」，誤，據金抄及《說文》改正。
（三三）各本作「使」，明抄作「便」。
（三四）金抄作「散」，他本作「取」。
「一」「無實棗」，郭璞解釋為「不著子者」，即今無核棗，亦名空心棗，果核退化為薄膜，可以和果肉一起吃，為我國特有的名貴品種，品質優良，產於山東省樂陵、慶雲、河北省滄縣等地。
「二」「鹿盧棗」，郝懿行《爾雅義疏》：「鹿盧，與轆轤同，謂細腰也。」即今葫蘆棗，果實中上部有一縊痕，呈葫蘆狀，故名。又像乳頭形，別名「乳頭棗」。品質上等。在北京及產棗區均有分布。
「三」「白熟」，《太平御覽》卷九六五引《爾雅》郭注作「白乃熟」；郝懿行《爾雅義疏》：「白熟者，凡棗熟時赤，此獨白熟為異。」
「四」「樲，樹小實酢」，此酸棗即「棘」，今本《孟子》亦稱作「樲棘」。
「五」猗氏縣，今山西省臨猗縣。
「六」「還」，讀為「旋」字，原意是快速，引申為短暫，即所謂「短味」。
「七」安邑，今山西省安邑鎮及夏縣地。《史記‧貨殖列傳》所稱「安邑千樹棗」，即此。
「八」穀城，有幾處，此既屬東郡，在今山東省東阿縣。
「九」西王母是古地名。《爾雅‧釋地》：「觚竹、北戶、西王母、日下，……謂之四荒。」郭璞注：「西王母在西。」所謂「西王母棗」，楊衒之《洛陽伽藍記》卷一「景林寺」條有記載。
「一０」汲郡，晉置，有今河南省汲縣、新鄉等地。
「一一」《晏子春秋》卷八：「景公謂晏子曰：「東海之中，有水而赤，其中有棗，華而不實何也？」晏子對曰：「昔者秦繆公乘龍而理天下，以黃布裹烝棗，至東海而捐其布。彼布黃，故水赤；烝棗，故華而不實。」公曰：「吾詳（按通「佯」，下同，《藝文類聚》卷八七「棗」及卷八六「布」引均作「佯」）問子，何為對？」曰：「嬰聞之，詳問之，亦詳對之也。」」圖經本草有「天蒸棗」稱：「南郡人煮而後暴，及乾，皮薄而皺，味更甘於它棗，謂之天蒸棗。」晏嬰的話雖然是假的，但反映古時有蒸棗。《廣志》的「東海蒸棗」和《爾雅》的「煮，填棗」，大概實際上只是一種蒸乾的棗。
「一二」《晉書‧地理志》安平國有信都縣，即今河北省冀縣。該地好棗，魏晉以來文獻記載頗多。
「一三」石虎是石勒的姪子，繼石勒統治後趙，其都城在鄴，即今河北省臨漳縣。
「一四」堯山，山名，在今河北省隆堯縣。
「一五」李善注《文選‧閑居賦》此句引《廣志》的傳說稱：「周文王時有弱枝之棗，甚美，禁之不令人取，置樹苑中。」
「一六」齊郡，郡名，秦置，約有今山東省東部及東北部地區，後魏時郡治在今山東省益都縣。西安，縣名，故治在山東省原臨淄縣今益都縣境。廣饒，今山東省廣饒縣。二縣均屬齊郡，亦均屬青州。青州棗好，《名醫別錄》陶弘景注已有記載，至宋《圖經本草》時尤為各地所不及：「惟青州之種特佳，雖晉絳大實，亦不及青州者之肉厚也。」
「一七」《要術》稱「種」時，通常指播子種，偶亦指栽植，但稱「栽」時概指栽植。這裏「留栽之」，應是指留根櫱移栽。
「一八」「反斧」，指用斧背打，《柰林檎》篇的「翻斧」，同。「駮」即「駁」字，「斑駮」，原指雜色不純，這裏引申為在樹幹基部或幹枝分歧等處不定處地環周搥打，擊傷其韌皮部。
「一九」「嫁棗」的目的在破壞韌皮部，阻止地上部養分的向下輸送，以促進開花和果實生長，因而提高座果率，增加生產，就是現在環狀剝皮的原理。後來發展為「開甲」，「刺棗」，在華北各小棗產區，一直在沿用，棗農掌握著合理的開甲技術，作為增產措施之一。《要術》此法亦用於林檎，見本卷《柰林檎》篇。採取這類辦法，並應同時密切結合肥水和管理措施，以免影響果樹的生長。但經常採用，會影響果樹的壽命。
「二０」「椽」、「箔」原是養蠶的一套工具（參看卷五《種桑柘》篇注釋「三三」），這裏只是說架起椽木作為簾箔的支架。
「二一」「朳」，晒穀物時攤開扒攏的一種農具，《玉篇》：「無齒杷也」，即今木扒。
「二二」河北省滄縣的晒乾棗法：將棗放在秫箔中，堆成屋脊形，早上用木扒輕輕扒下六分之一，每隔一小時扒一次，至中午共扒六次，下午則每隔一小時半向中央聚攏一次，到日落共聚四次。晚上用席蓋，早上揭開。約經十日左右水分少至１０％時，即可貯藏。群眾稱此種晒法為「扒六拘四」（見河北農業大學編《果樹栽培學》下卷五一三頁）。
「二三」「高廚」，高架。
「二四」「●」，音龐，《說文》：「●肛，腫也。」「●爛」，膨脹不乾縮而軟爛。
「二五」「歷落」，稀疏散布，錯雜不整齊。
「二六」「漱」，指以少量的酒噴潤乾棗。
「二七」「和」，搗爛和勻。
「二八」「脯」，乾肉，因亦稱乾製的果實和果肉為「果脯」。
「二九」「●棗」，也寫作「軟棗」，又名「牛奶柿」、「丁香柿」，即柿樹科的君遷子。《說文》的「梬」，音逞，異名同物。「●」，音軟。
「三０」「殷」，讀如煙音，赤黑色。
「三一」《本草綱目》卷三十及《廣群芳譜》卷五七引王璆《百一方》有山楂亦名「酸棗」的說法，非《要術》此處所指。
「三二」「」，本來是炒米麥磨成（或先磨後炒）的乾糧，下文「米」，即指此。由於這種乾糧為粉末狀，因亦稱乾製的果實粉末為「」。
「三三」「漉」，隔出水液中的固體物，參看卷八《黃衣黃蒸及櫱》篇注釋「二」。
「三四」「生布」，未經煮練的麻布。
「三五」「方寸匕」是古時量藥末的一種計量方法。陶弘景《名醫別錄序例》：「凡散藥有云……方寸匕者，作匕正方一寸，抄散取不落為度。」「匕」就是匙。《方言》卷十三：「匕謂之匙。」
「三六」古代不喝茶，後魏時喝茶也不普遍，習慣上用各種的漿（酸漿、甜漿、粥清漿、酪漿等）代飲料。
種桃柰（一）第三十四爾雅曰（二）：「旄，冬桃「一」。榹桃，山桃「二」。」郭璞注曰：「旄桃，子冬熟。山桃，實如桃而不解核「三」。」
廣志曰（三）：「桃有冬桃，夏白（四）桃，秋白桃，襄桃，其桃美也，有秋赤桃。」
《廣雅》曰（五）：「抵子者，桃也。」
《本草經》曰（六）：「桃梟，在樹不落，殺百鬼。」
《鄴中記》曰（七）：「石虎苑中有句鼻桃，重二斤。」
《西京雜記》曰（八）：「榹（九）桃，櫻桃，緗核桃，霜桃，言霜下可食，金城桃，胡桃，出西域，甘美可食，綺蔕桃，含桃，紫文桃。」
桃，柰桃，欲種，法（十）：熟時合肉全埋糞地中。直置凡地則不生，生亦不茂。桃性早實，三歲便結子，故不求栽（十一）「四」也。至春既生，移栽實地。若仍處糞地（十二）中，則實小而味苦矣（十三）。栽法，以鍬合土掘移之。桃性易種難栽，若離本土，率多死矣，故須然矣。
又法（十四）：桃熟時，於牆南陽中暖處，深寬為坑（十五）。選取好桃數十枚，擘取核，即內牛糞中，頭向上，取好爛糞和土厚覆之，令厚尺餘。至春桃始動「五」時，徐徐撥去糞土，皆應生芽，合取核種之，萬不失一。其餘「六」以熟糞糞之，則益桃味。
桃性皮急「七」，四年以上，宜以刀豎●「八」其皮。不●者，皮急則死。
七八年便老，老則子細。十年則死。是以宜歲歲常種之。
又法：候其子細，便（十六）附土斫（十七）去，上生者，復為少桃，如此亦無窮也。
桃酢法：桃爛自零「九」者，收取，內之於瓮中，以物蓋口。七日之後，既爛，漉去皮核，密封閉之。三七日酢成，香美可食。
《術》曰：「東方種桃九根，宜子孫，除凶禍。胡桃（十八）、柰桃種，亦同。」
櫻桃：
《爾雅》曰（十九）：「楔，荊桃（二十）。」郭璞曰：「今櫻桃。」
《廣志》曰（二一）：「楔桃，大者如彈丸，子有長八分者，有白色肥（二二）者：凡三種。」
《禮記》曰（二三）：「仲夏之月，……天子……羞以含桃。」鄭玄注曰：「今謂之櫻桃。」
博物志曰（二四）：「櫻桃者，或如彈丸，或如手指。春秋冬夏，花實竟歲。」
《吳氏本草》所說云（二五）：「櫻桃，一名牛桃（二六），一名英桃。」
二月初，山中取栽，陽中者還種陽地，陰中者還種陰地。若陰陽易地則難生，生亦不實：此果性。生陰地，既入園囿，便是陽中，故多難得生。宜堅實之地，不可用虛糞也「一０」。
蒲萄「一一」：
漢武帝使張騫「一二」至大宛，取蒲萄實，於離宮別館旁盡種之。西域有蒲萄，蔓延、實並似蘡「一三」。
《廣志》曰（二七）：「蒲萄有黃、白、黑三種」者也。
蔓延，性緣不能自舉，作架以承之。葉密陰厚，可以避熱。
十月中（二八），去根一步許，掘作坑，收卷蒲萄悉埋之。近枝莖「一四」薄安黍穰彌佳。無穰，直安土亦（二九）得。不宜濕，濕則冰凍。二月中還出，舒而上架。性不耐寒，不埋即死。其歲久根莖麤大者，宜遠根作坑，勿令莖折。其坑外處，亦掘土并穰培覆之。
摘蒲萄法：逐「一五」熟者一一零疊一作「條」（三十）摘取，從本至末，悉皆無遺。世人全房「一六」折殺者，十不收一。
作乾蒲萄法：極熟者一一零疊摘取，刀（三一）子切去蔕，勿令汁出。蜜（三二）兩分，脂一分，和內蒲萄中，煮四五沸，漉出，陰乾便成矣。非直滋味倍勝，又得夏暑不敗壞也。
藏蒲萄法：極熟時，全房折取。於屋下作廕坑，坑內近地鑿壁為孔，插枝於孔中，還築孔使堅，屋子（三三）置土覆之，經冬不異也。
（一）「種桃柰」，金抄、明抄同；明清刻本無「柰」字（卷首總目亦無）。按本篇內容並沒有提到「柰」，而下文另有《柰林檎》篇敘述柰的種法，這個「柰」字應是衍文，並參看校記（九）。
（二）見《爾雅‧釋木》。「榹」音斯。郭注分列在各該條下，「而」下多「小」字，小字似應有。
（三）《太平御覽》卷九六七「桃」引《廣志》作：「桃有冬桃、夏桃、秋桃。」
（四）金抄作「白」，黃校、張校誤作「日」，明抄誤作「曰」，湖湘本脫「夏白桃」。
（五）《廣雅‧釋木》只有「梔子，桃也」，無如《要術》所引句。按《廣雅》文無「……者，……也」例，「者」應是「」的殘文「肴」字錯成，而又誤「梔」為「抵」也。梔子是茜草科，和桃不相干，而《要術》引到此條，可能賈氏所見《廣雅》本已錯成「……者，……也」。
（六）《藝文類聚》卷八六、《初學記》卷二八及太平御覽卷九六七引《本草經》，「桃梟」均作「梟桃」。《重修政和證類本草》卷二三所錄《本草經》文則是：「桃梟，微溫，主殺百鬼精物」，其「在樹不落」句，則見於《名醫別錄》，作「實著樹不落」。桃子被褐腐病侵害，在樹自乾不落。
（七）《鄴中記》文同《要術》。《藝文類聚》卷八六、《初學記》卷二八、《太平御覽》卷九六七均引到此條，「二斤」，《御覽》同《要術》，《類聚》和《初學記》有不同。「句」是「勾」的本字。
（八）此條與種棗篇所引《西京雜記》在同一段內，作：「……桃十：秦桃、榹桃、緗核桃、金城桃、綺葉桃、紫文桃、霜桃（原注：「霜下可食」）、胡桃（原注：「出西域」）、櫻桃、含桃。」《要術》少「秦桃」，「綺蔕」和「綺葉」不同，次序亦異，而注文引作正文，多「甘美可食」句。
（九）「榹」，各本誤作「核」，據金抄及《西京雜記》改正。
（十）「桃柰桃欲種法」六字，各本同。按「柰桃」，古時有這個名稱，下文引《術》即有，《種李》、《種梅杏》篇引《廣志》還有「柰李」、「柰杏」，而據《食療本草》，「柰桃」即是櫻桃：「櫻桃，俗名李桃，亦名柰桃。」但「柰桃」雖有是櫻桃異名的記載，可是下文另有櫻桃及其栽植法，這裏不應另標「柰桃」，尤其櫻桃和桃繁殖方法不同，這裏不應異法混舉。如果「柰桃」指另一種果樹，則本篇所記全是種桃法（除櫻桃等外），何以無一字提及「柰桃」？據此，此二字應是衍文或有竄訛。上文引《西京雜記》少一種「秦桃」，懷疑是「秦桃」誤竄入此，而「秦」字殘爛後很可能錯成「柰」字。這一情況，和《種棗》篇引《西京雜記》少一種「梬棗」而引《閑居賦》多出一種「丹棗」很相像。總之，此二字不應有，則只剩下「桃欲種法」四字，指桃宜種（指直接種核）不宜「栽」，與下篇「李欲栽」相對，「欲」字沒有錯，「法」則指種法。《輯要》刪去「桃柰桃欲」四字，只剩下「種法」二字，痛快，但無根據。
（十一）「栽」，黃校、張校、明抄誤作「殺」，湖湘本誤作「穀」，據金抄改正。
（十二）「地」，原無，據上文「糞地」及下文「以鍬合土掘移之」補。唐韓鄂《四時纂要》「五月」篇採《要術》作「既移不得更安糞地，必致少實而味苦」，也證明《要術》脫「地」字。
（十三）湖湘本作「苦矣」；金抄作「苦者」，雖可通，不如湖湘本；明抄誤作「若者」。
（十四）「又法」以下自「桃熟時」至「則益桃味」一段及下文「候其子細」至「如此亦無窮也」一段，原均係雙行小字，茲均改為大字。
（十五）「深寬為坑」下唐韓鄂《四時纂要》「七月」篇採《要術》有「收濕牛糞內在坑中」，更完善，《要術》似有脫文。
（十六）張校作「便」，漸西本從《輯要》引同，金抄、黃校、明抄作「使」。
（十七）「斫」，明抄誤作「研」，據金抄、黃校、張校改正。
（十八）金抄作「胡桃」，他本誤作「明桃」。
（十九）見《爾雅‧釋術》，文同。郭注亦同。「楔」音夾。
（二十）「荊桃」，明抄誤作「荊桄」，據金抄、張校等及《爾雅》改正。
（二一）「《廣志》」，原作「《廣雅》」，誤。按《廣雅》是訓詁書，《廣志》是方物志。此條記載櫻桃品種，應出《廣志》，《藝文類聚》卷八六、《初學記》卷二八、《太平御覽》卷九六九「櫻桃」引正作「《廣志》」，茲改正（漸西本已從吾點校改正）。「楔桃」，《類聚》等三書所引均作「櫻桃」。
（二二）「肥」，姑從金抄；明抄空白一格，黃校、張校、湖湘本等均脫。《初學記》、《太平御覽》引作「白色多肌者」，《藝文類聚》引作「白色多肥者」。
（二三）此《禮記‧月令》文。鄭玄注作：「含桃，櫻桃也。」《呂氏春秋‧仲夏紀》此句下高誘注：「含桃，桃，鳥所含食，故言「含桃」。」《初學記》卷二八、《太平御覽》卷九六九引高注則作：「含桃，櫻桃，為鳥所含，故曰「含桃」。」「羞」是薦、獻的意思。
（二四）今本《博物志》無此條，是逸文。《白帖》卷九九引《博物志》只是：「櫻桃者，或若彈丸。」《藝文類聚》卷八六「櫻桃」所引，也只是：「櫻桃，大者或如彈丸。」《太平御覽》卷九六九「櫻桃」所引無「者」字與「或如彈丸」句，餘同《要術》。另外，《御覽》卷九七一「橙」引有《博物志》的另一條逸文是：「成都、廣成、郫、繁、江原、臨邛六縣，生金橙，似橘而非，若柚而芬香。夏秋冬，或華或實。大如櫻桃，小者或如彈丸。或有年，春秋冬夏，華實竟歲。」關於櫻桃「春秋冬夏，花實竟歲」句，《白帖》、《類聚》均未引到，是否由「金橙」條割裂錯成，頗可懷疑。
（二五）《圖經本草》：「按書傳引《吳普本草》曰：「櫻桃，一名朱茱，一名麥甘酣。」今本草無此名，乃知有脫漏多矣。」「麥」下疑脫「英」字，如《藝文類聚》卷八六引《吳氏本草》作：「一名朱茱，一名麥英，甘酣……」，《初學記》卷二八引作：「……一名牛桃，一名麥英」，《太平御覽》卷九六九引作：「……一名朱桃，一名麥英也」。《要術》「牛桃」疑「朱桃」之誤，「所說」二字無意義，疑衍。
（二六）「牛桃」，各本及《初學記》引《吳氏本草》同；《類聚》等引作「朱茱」，《御覽》引作「朱桃」。可能「朱桃」是正確的。
（二七）《藝文類聚》卷八七、《太平御覽》卷九七二「蒲萄」引《廣志》均有此條，止於「三種」，無「者也」字。
（二八）自「十月中」以下至篇末，除「摘蒲萄法」、「作乾蒲萄法」及「藏蒲萄法」三標題作大字外，餘均作雙行小字，茲一律改為大字。
（二九）「土亦」，黃校、明抄誤作「上弗」，張校誤作「土弗」，據金抄、湖湘本改正。
（三十）「一作「條」」，這是校刻《要術》的校注，和卷八《作醬等法》篇「一本作「生縮」」相同，均作雙行小字。明抄脫「條」字，但「一作」二字較小，偏在右半邊，說明左邊還缺一字，這個缺字，金抄即作「條」，茲據補。他本除脫「條」字外，「一作」竄作正文，致不可解。「零疊」，指零星的小串，不同於整穗的全串，「條」指「疊」字說，也就是說，「零疊」一本作「零條」，意思相同。
（三一）「刀」，明抄誤作「力」，他本不誤。
（三二）「蜜」，明抄誤作「密」，他本不誤。
（三三）「屋子」，未詳。從「置土覆之」看來，坑內當然不是用土填實，而是置土其上，但土不好懸空放置，必須用物承托，疑「屋子」為承土以覆坑口之物，但未詳何物，或亦可能有誤字。
「一」現在陝西省商縣、扶風等地生產的冬桃，果實在初期生長極慢，至立秋後始漸肥大，到十一、十二月成熟。
「二」山桃和毛桃是我國通常用為嫁接桃樹的二種砧木，但《要術》採用的是實生繁殖，沒有提到嫁接。
「三」「不解核」，不脫核，黏核。
「四」「不求栽」，不採用分株、壓條等法。下文「易種難栽」，「種」指直播種子，「栽」即指移栽。
「五」「動」，萌發。
「六」「其餘」，猶言「其後」。
「七」「皮急」，皮緊。這是採用「縱傷」方法，促進生長。
「八」「●」，同「劙」，亦作「剺」，是劃破。《多能鄙事》卷七「栽桃李杏」：「桃，三年實，五盛，七衰，十死。至六年以刀剺其皮，令膠出，可多活五年。」
「九」「零」，零落。
「一０」「虛糞也」，疑應作「虛糞地」，指糞熟疏鬆之地。
「一一」「蒲萄」，即葡萄，古代也寫作「蒲桃」、「蒲陶」。
「一二」關於葡萄的引種，《史記‧大宛列傳》記載在張騫通西域後李廣利至大宛前，而《漢書‧西域傳》記載在李廣利至大宛後，因此各書記述有異。而各書引《博物志》亦有此異，說明《博物志》在很早已非原書面目。例如唐段公路《北戶錄》卷三注引《博物志》：「張騫使西域還，得……蒲桃。」《文選》潘岳《閑居賦》唐李善注引《博物志》則是：「張騫使大夏，得石榴。李廣利為貳師將軍，……得蒲陶。」《史記‧大宛列傳》所記是：「宛左右以蒲陶為酒，富人藏酒至萬餘石，久者數十歲不敗。俗嗜酒。馬嗜苜蓿。漢使取其實來，於是天子始種苜蓿、蒲陶肥饒地。及天馬多，外國使來眾，則離宮別館旁盡種蒲萄、苜蓿極望。」當時是攜種子引入的。
「一三」「蘡」，葡萄科葡萄屬的蘡薁，又名野葡萄，參看卷十「薁「二八」」。
「一四」「枝莖」，枝蔓。
「一五」「逐」，挨次地選擇。
「一六」「全房」，整穗，全串。
種李第三十五《爾雅》曰（一）：「休，無實李。痤，接慮李。駁，赤李。」
《廣志》曰（二）：「赤李。麥李，細小有溝道。有黃建李，青皮李，馬肝李，赤陵李。有李，肥黏似。有柰李，離核，李似柰。有劈李，熟必劈裂。有經李，一名老李，其樹數年即枯。有杏李，味小醋（三），似杏。有黃扁李。有夏李；冬李，十一月熟。有春季李，冬花春熟。」
《荊州土地記》曰（四）：「房陵、南郡「一」有名李。」
《風土記》曰（五）：「南郡細李，四月先熟。」
西晉傅玄《賦》曰（六）：「河、沂「二」黃建，房陵縹青。」
《西京雜記》曰（七）：「有朱李，黃李，紫李，綠李，青李，綺李，青房李，車下李，顏回李，出魯，合枝李，羌李，燕李。」
今世有木李，實絕大而美。又有中植李，在麥後穀前而熟者。
李欲栽（八）。李性堅，實晚，五歲始子，是以藉栽。栽者三歲便結子也。
李性耐久，樹得三十年；老雖枝枯，子亦不細。
嫁李法：正月一日，或十五日，以塼石著李樹歧中，令實繁。
又法（九）：臘月中，以杖微打歧間，正月晦日復打之，亦足子也。
又法：以煮寒食醴酪「三」火●「四」著樹枝間，亦良。樹多者，故多束枝，以取火焉。
李樹桃樹下，並欲鋤去草穢，而不用耕墾。耕則肥而無實。樹下犁撥亦死之。
桃、李，大率方兩步一根。大穊連陰，則子細而味亦不佳。
《管子》曰（十）：「五沃（十一）之土，其木宜梅李。」
《韓詩外傳》云（十二）：「簡王曰：「春樹桃李，夏得陰其下，秋得食其實。春種蒺藜，夏不得採其實，秋得刺焉。」」
《家（十三）政法》曰：「二月徙（十四）梅李也。」
作白「五」李法（十五）：用夏李。色黃便摘取，於鹽中挼「六」之。鹽入汁出，然後合鹽曬令萎，手捻之令褊「七」。復曬，更捻，極褊乃止。曝使乾。飲酒時，以湯洗之，漉著蜜中，可下酒矣。
（一）這是《爾雅‧釋木》關於李部分的全文，「接」作「椄」。按「椄」，《說文》：「續木也」，即今嫁接之「接」。郭璞注「無實李」是：「一名趙李。」注「椄慮李」是：「今之麥李。」
（二）《藝文類聚》卷八六、《初學記》卷二八引到《廣志》的一部分，《太平御覽》卷九六八引《廣志》較詳。《御覽》所引分三段：「鼠李，朱李，可以染。」又：「車下李，車上李。（原注：「亦春熟可染也。」）」又：「麥李，細小有溝道。李有黃建李，青皮李，馬肝李，赤李，房林李。有●（原注：「余石切」）李，飢黏，茹似●。有李，離核李，李似。有壁（按應是「劈」）李，熟必先劈裂。有經李，一名老李，其樹數年則枯。有杏李，味小酢，似杏。有黃扁李；有夏李；有冬李，十一月熟：此三李種鄴園。有春李，冬華春熟。」《御覽》「房林李」，《類聚》引作「房陵李」，《要術》「赤陵李」應是「房陵李」之誤。《御覽》「飢黏」，《要術》「肥黏」，均應是「肌黏」之誤。「肌」指果肉。「●」，《集韻》解釋為「飯壞」，則與《要術》作「」不同。「李，離核李，李似」，重文的二「李」字及《要術》「李似柰」的「李」字，疑均係衍文。「鄴園」該是指石虎都鄴時所建的園苑，如《御覽》所引無誤，則《廣志》作者郭義恭應是在石虎稍後的人。
（三）各本作「酸」，金抄作「醋」，《太平御覽》卷九六八引《廣志》作「酢」，同「醋」，故從金抄。
（四）《藝文類聚》卷八六引作《荊州記》，是：「房陵有好李。」《初學記》卷二八引《荊州記》同《要術》，但「南郡」作「南居」，「居」是「郡」的殘文錯成。
（五）《藝文類聚》卷八六引《風土記》作：「南郡有細李，有青皮李。」《初學記》卷二八、《太平御覽》卷九六八引周處《風土記》同《要術》，但「南郡」均訛作「南居」。
（六）據《初學記》卷二八及《太平御覽》卷九六八所引，所謂「傅玄《賦》」是傅玄《李賦》。引文同。
（七）此條與《種棗》、《種桃柰》篇所引《西京雜記》在同一段，作：「……李十五：紫李，綠李，朱李，黃李，青綺李，青房李，同心李，車下李，含枝李，金枝李，顏淵李（原注：「出魯」），羌李，燕李，蠻李，侯李。」較《要術》所引多三種，名稱也有不同。各種類書所引，亦有互異。
（八）「李欲栽」是本篇正文的開始，與各篇均從或種或栽的記述開始一致，但原作雙行小字，與上文「麥後穀前而熟者」相連，因此混入篇首的解題，是傳抄中誤寫的。茲改為大字。
（九）本條及下條除「又法」二字外，原均作雙行小字，茲一律改為大字。
（十）見《管子‧地員》篇，原文作：「五沃之土，……宜彼群木，……其梅其杏，其桃其李。」《要術》是掇引其意，不是原文。
《管子》此條與下文引《韓詩外傳‧家政法》二條，原均係雙行小字，順次接寫在上面注文「大穊……味亦不佳」下面，變成了「桃李大率方兩步一根」的注文，是傳抄中搞亂了的。茲一律改為大字提行。
（十一）「五沃」，除金抄外，他本均誤作「三沃」。
（十二）見《韓詩外傳》卷七，「簡王」作「簡主」。《要術》是節引。
（十三）「家」，明抄、湖湘本誤作「寡」，據金抄、黃校改正。
（十四）金抄作「徙」，指移植，他本均誤作「從」。清代各種校勘本，僅張步瀛校本改作「徙」。
（十五）本條除「作白李法」標題外，餘均作雙行小字，茲改為大字。
「一」房陵，今湖北省房縣。南郡，郡名，約有今湖北省東部及南部地區。
「二」沂，指沂水，即今山東省沂河。
「三」「寒食醴酪」，寒食節吃的飴糖杏仁粥，見卷九《醴酪》篇。
「四」「●」，同「栝」，音忝，即進火杖，撥火棒，現在有些地方還保存著「火●」的名稱。《說文》：「栝，炊灶木。」段玉裁注：「今俗云「灶●」是也。」
「五」「白」，單純地就原果實晒乾，不加熏製，也不加雜料附增色澤。
「六」「挼」，揉搓，目的在搓傷李皮，使鹽分容易滲入。現在閩北地區晒乾李，每百斤果實加鹽十二至十五斤，其搓皮程序是將果實放在筐內，加入細沙不斷搖盪。
「七」「褊」是狹隘，這裏借作「扁」字用。
種梅杏第三十六杏李附出（一）
《爾雅》曰（二）：「梅，柟也。」「時，英梅也。」郭璞注曰：「梅，似杏，實醋。」「英梅，未聞。」
《廣志》曰（三）：「蜀名梅為「」，大如鴈子。梅杏皆可以為油、脯「一」。黃梅「二」以熟作之。」
《詩義疏》云（四）：「梅，杏類也；樹及葉皆如杏而黑耳。實赤於杏而醋，亦可生噉也。煮而曝乾為●（五），置羹臛、兗中。又可含以香口。亦蜜藏而食。」
《西京雜記》曰（六）：「侯梅，朱梅，同心梅，紫蔕梅，燕脂梅，麗枝梅。」
按梅花早而白，杏花晚而紅；梅實小而酸，核有細文，杏實大而甜，核無文采。白梅任調食及兗（七），杏則不任此用。世人或不能辨，言梅、杏為一物，失之遠矣。
《廣志》曰（八）：「榮陽有白杏，鄴中有赤杏，有黃杏，有柰杏。」
《西京雜記》曰：「文杏，材有文彩。蓬萊杏，東海都尉「三」于台（九）獻，一株花雜五色，云是仙人所食杏也。」
栽種與桃李同。
作白梅法（十）：梅子酸、核初成時摘取，夜以鹽汁漬之，晝則日曝。凡作十宿、十浸、十曝，便成矣（十一）。調鼎和兗「四」，所在多入也。
作烏梅法：亦以梅子核初成時摘取，籠盛，於突「五」上熏之，令乾，即成矣。烏梅入藥「六」，不任調食也。
《食經》曰：「蜀中藏梅法：取梅極大者，剝皮陰乾，勿令得風。經二宿，去鹽汁「七」，內蜜中。月許更易蜜。經年如新也。」
作杏李法：杏李熟時，多收爛者，盆中研之，生布絞取濃汁，塗盤中，日曝乾，以手摩（十二）刮取之。可和水為（十三）漿，及和米（十四），所在入意也。
作烏梅欲令不蠹法：濃燒穰（十五），以湯沃之，取汁，以梅投中（十六），使澤。乃出蒸之。
《釋名》曰（十七）：「杏可為油。」
《神仙傳》曰：「董奉居廬山（十八），不交人。為人治病，不取錢。重病得愈者，使種杏五株；輕病愈（十九），為栽一株。數年之中，杏有十數萬株，鬱鬱然成林。其杏子熟，於林中所在作倉。宣語買杏者：「不須來報，但自取之，具一器穀，便得一器杏。」有人少穀往，而取杏多，即有五虎逐之。此人怖遽（二十），檐傾覆，所餘在器中，如向所持穀多少。虎乃還去。自是以後，買杏者皆於林中自平量，恐有多出。奉悉以前所得穀，賑救貧乏。」
《尋陽記》曰：「杏在北嶺上，數百株，今猶稱董先生杏。」
《嵩高山記》曰：「東北有牛山，其山多杏。至五月，爛然黃茂。自中國喪亂，百姓飢餓，皆資此為命，人人充飽。」
史游《急就篇》曰（二一）：「園菜果蓏助米糧。」
按杏一種，尚可賑貧窮，救飢饉，而況五果、蓏、菜之饒，豈直助糧而已矣？諺曰（二二）：「木奴千，無凶年。」蓋言果實可以市易五穀也。
杏子人，可以為粥「八」。多收賣者，可以供紙墨之直也。
（一）原無此附注，據卷首總目加。
（二）見《爾雅‧釋木》，均無「也」字。郭璞注「英梅」是「雀梅」，和《要術》引作「未聞」不同，可注意。
（三）《初學記》卷二八、《太平御覽》卷九七十「梅」引《廣志》「梅杏」作「梅」，餘同（《初學記》脫「脯」字）。
（四）《初學記》卷二八及《太平御覽》卷九七十引《詩義疏》無「實赤於杏而醋，亦可生噉也」及「亦蜜藏而食」句。《初學記》卷二六「羹」引陸璣《毛詩草木疏》則是：「梅，杏類也。其子赤而酢，不可生噉；煮而曝乾為蘇，可著羹臛中。」「蘇」當係「」字之誤。
（五）金抄、明抄作「●」，湖湘本等作「●」，均無此字，誤。《太平御覽》卷九七十引《詩義疏》及《初學記》卷二六引陸璣《毛詩草木疏》均作「蘇」，亦非。吾點校記懷疑是「」字之誤，左邊的「木」和右邊的「」抄倒了，又錯成「蘇」。按「」，音老，《說文》：「乾梅之屬。」《周禮天官》「籩人」有「乾」。這裏正是指乾梅，應是「」字搞錯。《初學記》卷二八引《詩義疏》則作「臘」，可以作乾果脯講，亦通。
（六）與《種棗》篇等所引《西京雜記》仍在同一段內，文作：「……梅七：朱梅，紫葉梅，紫華梅，同心梅，麗枝梅，燕梅，猴梅。」《要術》所引僅六種，名稱亦頗有不同。
（七）金抄等作「兗」，明抄等作「齏」，字同；湖湘本作「齎」，誤。此字在他處各本多有異寫或訛寫，本書統一作「兗」。
（八）《太平御覽》卷九六八「杏」引《廣志》無「黃杏」，餘同。「榮陽」疑「滎陽」之誤。《廣志》，明抄誤作「廣忠」，他本不誤。
（九）「東海都尉於臺」，《西京雜記》作「東郭都尉干吉」，則東郭干吉是人名，與《要術》所引不同。
（十）自「作白梅法」以下至「作烏梅欲令不蠹法」五條，原除標題作大字外，餘均作雙行小字，茲一律改為大字。
（十一）金抄有「矣」字，《輯要》引亦有，漸西本從《輯要》加，他本無。
（十二）金抄、黃校、張校、明抄作「磨」，湖湘本、《津逮》本作「摩」。「磨」古通「摩」，茲從湖湘本作今寫。
（十三）金抄有「為」字，應有，《輯要》引亦有，《學津》本、《漸西》本從《輯要》加，他本無。
（十四）「米」，黃校、張校、明抄作「禾」，誤，據金抄、湖湘本改正。
（十五）「濃燒穰」，不好講，「濃」字疑應在「取」字上面或下面，作「濃取汁」或「取濃汁」，傳抄中有竄誤。
（十六）金抄作「中」，他本作「之」，「中」字更好，茲從金抄。
（十七）《釋名‧釋飲食》無此句，但有如下的記載：「柰油，搗柰實，和以塗繒上，燥而發之，形似油也。柰油亦如之。」「柰油」的作法，和《種棗》篇引鄭玄的「棗油法」，除多「發之」二字外，完全相同。而「柰油亦如之」，與開頭的「柰油」重複，據《要術》所引，證明應是「杏油」之誤，《要術》引作「杏可為油」，即係根據「杏油亦如之」引述的。因此，懷疑《種棗》篇的鄭玄是釋名之誤，而為《食經》所誤記。「棗」字殘爛后容易錯成「柰」字，今本《釋名》又誤「棗油」為「柰油」。
（十八）自「董奉居廬山」起直至按語「可以市易五穀也」，原均作雙行小字，茲一律改為大字。
（十九）金抄、明抄有「愈」字，他本脫。
（二十）金抄作「遽」，他本作「虎」。
（二一）見《急就篇》卷二，文同。
（二二）「諺曰」，各本均作「注曰」，惟張校作「諺曰」。「注」應是「諺」字之誤，唐韓鄂《四時纂要》「五月」篇正作「俗曰」，茲改正。
「一」「油」，指所謂「杏油」，參看《種棗》篇「棗油法」及本篇校記（十七）。「脯」指果脯。
「二」唐段公路《北戶錄》「紅梅」：「嶺南之梅，小於江左。居人採之，雜以豆蔻花、……枸櫞子、朱槿之類，和鹽曝之。梅為槿花所染，其色可愛，今嶺北呼為紅梅是也。」《廣志》的「黃梅」，大概和「紅梅」同類相似，也是經過加工調製的。
「三」「都尉」，郡的高級武官。東海，指漢時東海郡。
「四」「鼎」，古時烹飪器，這裏泛指魚肉餚饌。卷八有《八和兗》篇，白梅是八項作料之一。
「五」「突」，煙突，煙囪。
「六」烏梅除入藥外，亦用作媒染劑。《杭州府志》錄《乾隆志》引舊志：「富陽善製烏梅，頗入藥。」「按烏梅為富陽專產，遠市西北，云療馬疾。其就近貨售者，染肆之用最鉅，至以入藥，蓋甚微也。」
「七」「去鹽汁」，應有先經鹽漬的過程，通常「經二宿」上應有「鹽漬」二字，但《食經》文常是這樣。
「八」果仁的「仁」，古作「人」。卷九《醴酪》篇有「杏酪粥」。
插（一）梨第三十七《廣志》曰（二）：「洛陽北邙「一」張公夏梨，海內唯有一樹。常山真定「二」，山陽鉅野「三」，梁國睢陽「四」，齊國臨菑，「五」鉅鹿「六」，並出梨。上黨「七」楟（三）梨，小而加甘。廣都「八」梨——又云鉅鹿豪梨——重六斤「九」，數人分食之。新豐「一０」箭谷梨。弘農、京兆、右（四）扶風「一一」郡界諸谷中梨，多供御。陽城「一二」秋梨、夏梨。」
《三秦記》曰（五）：「漢武果園，一名「御宿」，有大梨如五升（六），落地即破。取者以布囊盛之，名曰「含消梨」。」
《荊州土地記》曰：「江陵有名梨。」
《永嘉記》曰（七）：「青田「一三」村民家有一梨樹，名曰「官梨」，子大一圍五寸「一四」，常以供獻，名曰「御梨」。梨（八）實落地即融釋。」
《西京雜記》曰（九）：「紫梨；芳梨，實小；青梨，實大；大谷（十）梨；細葉梨；紫條梨；瀚海梨，出瀚海地，耐寒不枯；東王梨，出海中。」
別有朐山「一五」梨，張公大谷梨「一六」，或作「糜雀（十一）梨」也。（十二）
種者，梨熟時，全埋之。經年，至春地釋，分栽之，多著熟糞及水。至冬葉落，附地刈殺之，以炭火燒頭。二年即結子。若穭（十三）生及種而不栽者，則著子遲。每梨（十四）有十許子，唯二子生梨，餘皆生杜「一七」。
插「一八」者彌疾。插法：用棠、杜「一九」。棠，梨大而細理「二０」；杜次之；桑梨大惡；棗、石榴上插得者，為上梨，雖治十，收得一二也「二一」。杜如臂以上，皆任插。當先種杜，經年後插之。主客（十五）俱下亦得；然俱下者，杜死則不生也。杜樹大者，插五枝；小者，或三或二。
梨葉微動為上時，將欲開莩「二二」為下時。
先作麻紉「二三」汝珍反（十六），纏十許匝；以鋸截杜，令去地五六寸。不纏，恐插時皮披「二四」。留杜高者，梨枝繁（十七）茂，遇大風則披。其高留杜者，梨樹早成，然宜高（十八）作蒿簞「二五」盛杜，以土築之令沒，風時，以籠盛梨，則免披耳。斜攕「二六」竹為籤，刺皮木之際「二七」，令深一寸許。折取其美梨枝陽中者，陰中枝則實少。長五六寸，亦斜攕之，令過心，大小長短與籤等；以刀微●「二八」梨枝斜攕之際，剝去黑皮。勿令傷青皮，青皮傷即死。拔去竹籤，即插梨，令至●處，木邊向木，皮還近皮。插訖，以綿幕（十九）杜頭，封熟泥於上，以土培覆，令（二十）梨枝僅得出頭，以土壅四畔。當梨上沃水，水盡以土覆之，勿令堅涸。百不失一。梨枝甚脆，培土時宜慎之，勿使掌「二九」撥，掌撥則折。
其十字破杜「三０」者，十不收一。所以然者，木裂皮開，虛燥故也。
梨既生，杜旁有葉出，輒去之。不去勢分，梨長必遲。
凡插梨，園中者，用旁枝；庭前者，中心。旁枝（二一），樹下易收；中心，上聳不妨。用根蔕小枝「三一」，樹形可「三二」，五年方結子；鳩腳老枝「三三」，三年即結子，而樹醜。
《吳氏本草》曰（二二）：「金創「三四」，乳婦，不可食梨。梨多食則損人，非補益之物。產婦蓐中，及疾病未愈，食梨多者，無不致病。欬逆氣上者，尤宜慎之。」
凡遠道取梨枝者，下根「三五」即燒三四寸，亦可行數百里猶生。
藏梨法：初霜後即收。霜多即不得經夏也。於屋下掘作深廕坑，底無令潤濕。收梨置中，不須覆蓋，便得經夏。摘（二三）時必令好接，勿令損傷。
凡醋梨，易水熟煮，則甜美而不損人也。
（一）金抄、明抄原作「插」，明以後刻本改作「種」，非。
（二）《文選》卷十六潘岳《閑居賦》李善注引《廣志》「北邙」作「北芒山」，「張公夏梨」下有「甚甘」二字。《太平御覽》卷九六九「梨」引《廣志》「……唯有一樹」以下作：「常山真定梨，山陽鉅野梨，梁國睢陽梨，齊郡臨淄梨，鉅野膏梨，上黨楟梨，小而甘，新豐箭谷梨，關以西宏農、京兆、右扶風界谷中梨，多供御，廣都梨，重六斤，可數人分食之。」《初學記》卷二八引與《御覽》略同，「鉅野膏梨」，《初學記》作「鉅鹿槁梨」，而《要術》作「鉅鹿豪梨」，據「重六斤」云云，「豪」有「大」義，似應以《要術》所引為正。
（三）「楟」，音亭，金抄作「●」，無此字，誤。
（四）「右」，金抄作「左」，他本作「又」，均誤。《太平御覽》卷九六九引正作「右」，漢只有右扶風、左馮翊，茲改正。
（五）《藝文類聚》卷八六「梨」引《三秦記》作：「漢武帝園，一名樊川，一名御宿，有大梨，如五升瓶，落地即破。其主取者，以布囊盛之，名「含消梨」。」《初學記》卷二八、《太平御覽》卷九六九引作「辛氏《三秦記》」。
（六）「五升」，張校、明抄等作「五斗」，誤，據金抄及《藝文類聚》、《初學記》、《御覽》引改正。
（七）各本無「曰」字，據張校加（湖湘本等並脫「記」字）。《太平御覽》卷九六九引永嘉記「一圍五寸」以下作：「樹老今不復作子。此中梨子佳，甘美少比。實大出一圍，恒以供獻，名為御梨。吏司守視，土人有未知味者。梨實落至地，即融釋。」《藝文類聚》卷八六、《初學記》卷二八也有引到，但較簡略。
（八）「梨實」，各本均無「梨」字，金抄原亦無，後補入，《御覽》引亦有，茲據補。
（九）《西京雜記》文作：「……梨十：紫梨，青梨（原注：「實大」），芳梨（原注：「實小」），大谷梨，細葉梨，縹葉梨，金葉梨（原注：「出琅琊王野家，太守王唐所獻。」），瀚海梨（原注：「出瀚海北，耐寒不枯。」），東王梨（原注：「出海中」），紫條梨。」《要術》所引少「縹葉梨，金葉梨」二種，次序亦異，而「瀚海地」，應是「瀚海北」之誤。
（十）「谷」，明抄、湖湘本等作「容」，誤，據金抄、漸西本及《西京雜記》改正。
（十一）「雀」，明抄誤作「崔」，據金抄等改正。
（十二）這一條是《要術》掇引他書所載的梨名而不再煩引書名。「朐山梨」，《太平御覽》卷九六九引左思《齊都賦》有「則朐山之梨」。「張公大谷梨」，潘岳閑居賦有「張公大谷之梨」。
（十三）「穭」，各本均作「櫓」，誤，吾點最早校改作「穭」，卷三《種胡荽》篇有「穭生」，即野生，茲改正。
（十四）「梨」，明抄誤作「犁」，他本不誤。
（十五）「主客」，「主」指砧木，「客」指接穗。「俱下」，指另用杜梨移栽，在移栽時就嫁接。明抄作「至客」，誤；湖湘本等及《輯要》引作「至冬」，更誤。茲據金抄改正（漸西本已據王禎《農書》改作「主客」）。
（十六）「汝珍反」，金抄、明抄、《津逮》本作「支珍反」，誤；《廣韻》作「女鄰切」，《學津》本、漸西本從《輯要》引作「汝珍反」，茲從之。
（十七）金抄作「繁」，《輯要》引同，黃校、明抄作「葉」。湖湘本、《津逮》本此段注文全脫。
（十八）黃校、張校、明抄有「高」字，金抄及《輯要》引無。
（十九）湖湘本等作「幕」，作封裹解釋，金抄、明抄作「莫」，通「幕」。卷八《作酢法》篇多有「綿幕瓮口」，本書統一作「幕」。
（二十）「令」，明抄誤作「今」，據金抄、黃校改正。
（二一）「旁枝」，明抄誤作「勞枝」，湖湘本等又誤作「勞拔」，據金抄、黃校改正（《學津》本、漸西本已從《輯要》引改正）。
（二二）《吳氏本草》此條不見類書及本草書引錄。《名醫別錄》作：「金瘡、乳婦，尤不可食。」又此條原接在「而樹醜」下面，作雙行小注，但與正文無關，故為改列，並改作大字。
（二三）「摘」，黃校、張校、明抄誤作「接」，據金抄、湖湘本改正。
「一」北邙，山名，也寫作「北芒」，又名芒山、北山，在洛陽縣北。
「二」常山，郡名，漢置，晉因之，治真定縣，故城在今河北省正定縣南。
「三」山陽，郡名，漢置，晉分置高平國，屬縣有鉅野，故城在今山東省巨野縣南。
「四」《晉書‧地理志》有梁國，屬縣有睢陽，故城在今河南省商丘縣南。
「五」「菑」、「淄」古通。《文選》卷六左思《魏都賦》：「臨菑牢落」。李善注引《漢書》：「齊郡有臨菑縣」，《後漢書》（《百衲》本）《郡國志四》「齊國」下有「臨菑」縣，均作「菑」。《晉書‧地理志》有齊國，屬縣有臨淄，即山東省原臨淄縣，今屬益都縣。
「六」鉅鹿，秦漢有鉅鹿郡，治鉅鹿縣，即今河北省平鄉縣。《晉書‧地理志》有鉅鹿國，轄鉅鹿縣。
「七」上黨，郡名，有今山西省東南角地區。
「八」廣都，縣名，漢置，晉因之，屬於蜀郡，故城在四川省原華陽縣今中心鎮東南。
「九」「重六斤」，合到現在的斤不到三斤。現在四川蒼溪的蒼溪梨，平均果重二斤，大的達三斤，山西萬榮的金梨還要大，大的可達四斤。
「一０」新豐，縣名，故城在今陝西省臨潼縣東。
「一一」弘農，郡名，治弘農縣，在今河南省靈寶縣南。京兆，郡名，三國魏置，故治在今陝西省長安縣西北。漢右扶風地，三國魏改扶風郡，晉因之，故治在今陝西省涇陽縣西北。
「一二」陽城，同名的地名頗多，這裏可能指古陽城縣，在今河南省登封縣。
「一三」青田，山名，在今浙江省青田縣西北。青田縣始置於唐。
「一四」「子大一圍五寸」，由於果實大，所以記載下來。「一圍」猶言「一尺」。如果在「子大」作逗，則「一圍」作為果實的周圍講，一個梨的周圍纔三寸五六分（漢一尺合今七寸弱，魏晉一尺合今七寸餘），那是很小的梨。元黃公紹《古今韻會》以「五寸」為一圍，亦非此所指。宋王得臣《麈史》卷中「辨誤」：「凡言木之巨細者，始曰拱把，大曰圍，引而增之曰合抱。蓋拱把之間，纔數寸耳；圍則尺也；合抱則五尺也。《莊子》曰：「……挈之百圍」，疏云：「以繩束之，圍麤百尺」是也。今人以兩手指合而環之，適周一尺。」則以一尺當一圍，是兩手拇指、食指所圍合的約數。這裏「一圍五寸」，當從此說，是說其大周圍一尺又五寸。一尺五寸約合今一尺多點，這樣大的梨算是大梨，但也並不稀奇，浙東的「散花梨」，這樣大的不少，而青田正屬浙東。《要術》本篇引錄的各種梨品種，多屬北方白梨系統，這個青田梨卻是南方沙梨系統的品種。
「一五」朐山，山名，有二：一在山東省臨朐縣東南，一在江蘇省東海縣南。據左思「朐山之梨」寫入《齊都賦》，應是指山東朐山。
「一六」《文選》潘岳《閑居賦》：「張公大谷之梨。」劉良注：「洛陽有張公，居大谷，有夏梨，海內唯此一樹。」但《太平御覽》卷九六九引王廙《洛陽賦》則稱：「梨則大谷冬紫，張公秋黃。」
「一七」「唯二子生梨，餘皆生杜」，多數栽培果樹的種子變異性大，而栽培梨的種子不易保純，一千四百年前的勞動人民在長期的生產實踐中已觀察到栽培梨的種子只有２０％長成梨，其餘仍然變成杜梨，所以多採用嫁接繁殖法。本篇重在嫁接繁殖，故標篇名為「插梨」，與他篇異。
「一八」「插」，這裏指嫁接。本卷《園籬》篇和卷五《種槐柳楸梓梧柞》篇則指扦插。
「一九」「棠、杜」，古人多以為棠就是杜，《要術》指出二者不同，並見卷五《種棠》篇。梨屬的杜梨和豆梨，都有棠梨的異名，而褐梨又別名棠杜梨，因此現在植物學分類上二者定名尚未統一。
「二０」「理」是「肌理」，指果肉組織，「細理」就是果肉細密，脆嫩多汁，而石細胞少。
「二一」用棗和石榴嫁接梨樹，親緣很遠，但仍有百分之十到二十的成活率，而且品質很好，說明我國古代勞動人民嫁接技術之高。
「二二」「莩」，指葉芽或花芽外被覆的鱗片；「開莩」，葉芽舒展開來。
「二三」「麻紉」，麻縷，麻繩。
「二四」「披」，開裂。下文「遇大風則披」，指砧穗接合處被折裂。《史記‧范睢列傳》：「木實繁者披其枝」，則指主側枝的基部皮層接合處被折裂，易發生於枝叉角度較小接合處成為「死皮層」的情況下。
「二五」「簞」，原是一種容器，這裏是指作成圓筩狀，圍在杜梨砧木的外圍，圍內用土填滿築實，好像用簞「盛」著的樣子。下文「以籠盛梨」，「梨」指接穗，用籠圍裹接穗，以避免被風搖撼披裂。這是對嫁接苗的管理，在這時非常重要。
「二六」「攕」，音纖，指用利刀斜削。
「二七」「皮木之際」，皮層和木質部之間。下文「木邊向木，皮還近皮」，是使木質部對準木質部，韌皮部對準韌皮部，使形成層密接，纔能成活。
「二八」環切一圈叫做「●」，見卷一《耕田》篇注釋「五」。這裏是指在梨枝開始斜削的那個地位上（「斜攕之際」），環繞著梨枝輕輕地刻切一圈，不要傷及綠色的皮層，然後將圈以下的表層黑皮剔去。
「二九」「掌」是「」字的別體，亦即「牚」字，也寫作「」、「撐」乃至「棖」、「樘」、「●」……各形。唐玄應《一切經音義》卷十五《僧祇經》卷三五「●觸」：「又作敞、棖、樘、橙四形，同。丈（按原誤作「文」，據卷十七《出曜論》「敞治」作「丈諍反」改正）衡反。敞（按應作「●」）亦觸也。」《周禮‧考工記》「弓人」：「維角之。」孫詒讓《周禮正義》：「段玉裁云：「，古本音堂，其字變牚、變樘、變。」……以角距之，以輔其力也。」是「」即支，引申為踫動、抵觸。這裏「掌」即作踫動講，不是指「手掌」。卷五《種榆白楊》篇院刻、金抄作「棠」，也是「」的別體，並非錯字，而湖湘本作「長」，則是「棖」字脫「木」旁。
「三０」「十字破杜」，將砧木劈成十字形來接，即現在所稱的割接。
「三一」「根蔕小枝」，主幹基部長出的小枝條。採此作接穗，生長較速而結果較遲。
「三二」「」，古文「喜」字。
「三三」「鳩腳」，結果枝分叉像鳩腳形，實際指結果枝群。「老枝」，由於是結果枝的二年生枝，所以結果早，可以提早二年。但結果枝長一回一個疙，又短，所以樹形醜。
「三四」「金創」，指刀箭所傷的「瘡」。
「三五」「下根」，指剪下梨枝的下端，即剪口一端。燒過可以防止傷口腐變。
種栗第三十八《廣志》曰（一）：「栗，關中大栗，如雞子大。」
蔡伯喈曰（二）：「有胡栗。」
《魏志》云（三）：「有東夷韓國出（四）大栗，狀如梨。」
《三秦記》曰（五）：「漢武帝果園（六）有大栗，十五顆一升。」
王逸曰（七）：「朔濱「一」之栗。」
《西京雜記》曰（八）：「榛栗，瑰栗，嶧陽栗，嶧陽都尉（九）曹龍所獻，其大如拳。」
栗，種而不栽。栽者雖生，尋死矣。
栗初熟出殼「二」，即於屋裏埋著濕土中。埋必須深，勿令凍徹（十）。若路遠者，以韋囊盛之。停二日以上，及見風日者，則不復生矣。至春二月，悉芽生，出而種之。
既生，數年不用掌近「三」。凡新栽之樹，皆不用掌近，栗性尤甚也。三年內，每到十月，常須草裹，至二月乃解。不裹則凍（十一）死。
《大戴禮‧夏小正》曰（十二）：「八月，栗零而後取之，故不言剝「四」之。」
《食經》藏乾栗法（十三）：「取穰灰，淋取汁漬栗。出「五」，日中曬，令栗肉焦燥，可不畏蟲，得至後年春夏。」
藏生栗法「六」：著器中；曬細沙可燥（十四），以盆覆之。至後年二月（十五），皆生芽而不蟲者也。
榛「七」：
《周官》注曰（十六）：「榛，似栗而小。」
《說文》曰（十七）：「榛，似梓，實如小栗。」
《衛詩》曰（十八）：「山有蓁。」《詩義疏》云（十九）：「蓁，栗屬。或從木。有兩種：其一種，大小枝葉皆如栗，其子形似杼子「八」，味亦如栗，所謂「樹之榛栗（二十）」者。其一種，枝莖如木蓼，葉如牛李色，生高丈餘；其核中悉如李，生作胡桃味，膏燭「九」又美，亦可食噉。漁陽、遼、代「一０」、上黨皆饒。其枝莖生樵，爇燭「一一」，明而無煙。」
栽種與栗同。
（一）《藝文類聚》卷八七引《廣志》作：「栗有關中侯栗，大如雞子。」《太平御覽》卷九六四引則作：「栗有侯栗，關中大栗，大如雞子。」與《要術》所引互異。《要術》第一「栗」字下，疑有脫文。
（二）蔡伯喈，名邕。此條不見今傳十卷本《蔡邕集》中。《藝文類聚》卷八七引有「後漢蔡邕《傷故栗賦》」，為有栗樹被人傷折而作，《太平御覽》卷九六四引亦作《傷故栗賦》，但《初學記》卷二八引則作「傷胡栗賦」，「胡」疑「故」字之誤。至於《要術》所引，當別有所本，非出《傷故栗賦》。
（三）《三國志‧魏志》卷三十記載馬韓「出大栗，大如梨」。《後漢書》亦載「馬韓……出大栗如梨。」
（四）「出」，金抄作「生」，他本作「山」，均誤。《魏志‧後漢書》原文及《藝文類聚》卷八七、《太平御覽》卷九六四引魏志均作「出」，茲改正。
（五）《藝文類聚》卷八七、《初學記》卷二八、《太平御覽》卷九六四均引到《三秦記》此條，文字基本相同，惟「一升」類聚作「一斗」，《初學記》凡二引亦作「一斗」，《御覽》同《要術》作「一升」。按漢一升約合今二合，只有二百毫升，十五顆栗只裝滿二百毫升，這栗是小栗，而《廣志》等所載有如雞蛋或如梨、如拳的大栗，此既云「大」，似應作「一斗」。
（六）「果園」，各本均作「栗園」，僅金抄作「果園」，《初學記》、《太平御覽》引《三秦記》亦作「果園」（《藝文類聚》引作「園」），字應作「果」，茲從金抄。
（七）《藝文類聚》卷八七、《初學記》卷二八、《太平御覽》卷九六四均引到此條，出自「王逸《荔枝賦》」，文作：「北燕薦朔濱之巨栗。」（《初學記》「栗」誤作「果」）。
（八）《西京雜記》文作：「……栗四：侯栗，榛栗，瑰栗，嶧陽栗（原注：「嶧陽都尉曹龍所獻，大如拳。」）。」較《要術》所引多「侯栗」一種。
（九）「嶧陽都尉」，《太平御覽》卷九六四引作「嶧陽太守」。按嶧陽，山名，又名葛嶧山（見《漢書‧地理志》「東海郡下邳縣」），在今江蘇省邳縣。史載並無嶧陽郡，此作「嶧陽都尉」或「太守」，當有誤。
（十）「徹」，黃校、張校、明抄誤作「撤」，據金抄、湖湘本改正。
（十一）金抄及《輯要》引作「凍」，湖湘本作「還」。奇怪的是明抄訛作「遝」，而湖湘本改作「還」，可以反映湖湘本的承傳系統。
（十二）《大戴禮記‧夏小正》篇「八月」：「「栗零」。零也者，降也；零而後取之，故不言剝也。」「栗零」是《夏小正》原文；「零也者」以下是戴德的解釋，即所謂《大戴傳》。「零」指栗老熟後自總苞脫落，由於《夏小正》的上一條是「剝棗」（即擊棗），所以這裏說「不言剝」。《要術》是以意掇引。又此條原作雙行小注接寫在「不裹則凍死」的下面，但與正文無關，故為列出，並改為大字正文。
（十三）此條與下條「藏生栗法」，除標題作大字外，原均作雙行小字，茲一律改為大字。
（十四）「曬細沙可燥」，僅金抄如文；黃校、張校、明抄、漸西本作「曠細沙可爆」，首末二字顯係因形近而訛；湖湘本、《津逮》本作「細沙可煨」，脫訛更甚。按「可」有「好」、「合適」的意思，「可人」、「可口」……，習用甚多，這裏「可燥」，猶言「好燥」，意即燥到合適的程度。注意這條仍是《食經》文，韓鄂《四時纂要》「九月」篇引《食經》正有沙藏栗法。《食經》文有不少它自己的習用語，卷七《笨麴並酒》篇「作酒法」條「日中可燥」再見，用法正同。賈思勰則常用「好」字，如「好溜」、「好熟」、「好淨」等等。從用語習慣，可以作為辨別是《要術》本文還是引文的參證之一。「可」，應存其舊。王禎《農書》改作「令」，以意率改，不足為據。又細沙晒燥後，和入藏栗的容器中，省掉「和之」一類字，也是《食經》文的特色。
（十五）明抄等作「二月」，金抄、黃校作「五月」。
（十六）「《周官》注曰」，原無「注」字。按此為鄭玄注《周禮》文，非《周禮》本文，《輯要》引有「注」字，必須有，茲據加。《周禮‧天官》「籩人」：「饋食之籩，其實棗、（古「栗」字）、桃、乾（即乾梅）、榛實。」鄭玄注：「榛，似栗而小。」
（十七）「榛」，古亦作「●」，《說文》：「●，果實，如小栗。從木辛聲。」又：「榛，木也。從木秦聲。一曰菆也。」沒有「似梓」的說法。但「●」字橫寫就變成了「梓」，「從木辛」也可以訛合為「似梓」。
（十八）見《詩經‧邶風‧簡兮》，「蓁」作「榛」。邶、鄘、衛皆殷近畿地，邶風、鄘風得泛稱為「衛詩」。
（十九）《詩經‧簡兮》「山有榛」孔穎達疏引陸璣疏：「栗屬，其子小，似橡子，表皮黑，味如栗是也。榛字或作蓁，蓋一木也。」《太平御覽》卷九七三「榛」引陸璣《毛詩疏義》則作：「枝葉似栗樹，子似橡子，味似栗。枝莖可以為燭。」又另引《詩義疏》和《要術》所引相似而較簡：「榛，栗屬，有兩種：其一種，大小皮葉皆如栗，其子小，形似杼子，味亦如栗，所謂「樹之榛栗」者也。其一種，枝莖如木蓼，生高丈餘，作胡桃味。遼、代、上黨皆饒。」據此，《要術》所稱的《詩義疏》，並非陸璣的《毛詩草木鳥獸蟲魚疏》。
（二十）「樹之榛栗」，《詩經‧鄘風‧定之方中》句。
「一」古稱北方為「朔」，也稱「朔方」；「朔濱」，濱臨北邊之地。
「二」「殼」，指包在栗果外面的由總苞發育而成的殼斗，古稱「毬」，亦稱「房彙」，俗稱「蒲」。《本草綱目》卷二九「栗」引《事類合璧》：「其苞自裂而子墜者，乃可久藏；苞未裂者，易腐也。」這裏「出殼」，應理解為由總苞開裂散出，不是剝去栗殼。
「三」「掌近」，和上篇的「掌撥」同樣，都作「碰動」講。「掌」即「牚」字，唐韓鄂《四時纂要》「九月」篇採《要術》訛作「穿」，反映是「牚」字的殘形。
「四」「剝」，擊落。由「剝棗」而來，參看校記（十二）。
「五」「出」，漉出，撈出。這是《食經》文的特色。
「六」《食經》上條是藏乾栗，是食用的；本條是藏生栗，是藏栗種的。板栗的種子，最宜沙藏。宋寇宗奭《本草衍義》：「栗欲乾，莫如曝；欲生收，莫如潤沙中藏，至春末夏初，尚如初收摘。」量多時分層儲藏，就是現在的「層積處理」。
「七」「榛」，樺木科的榛。果實為堅果，像橡子，可食用，亦可榨油。
「八」「杼」，即卷五《種槐柳楸梓梧柞》篇引《爾雅》的「栩，杼」，亦即郭璞所注的「柞樹」，正字應作「柔」，音墅，即殼斗科的櫟。《爾雅》邢昺疏引陸璣疏：「今柞櫟也。徐州人謂櫟為杼，或謂之為栩。其子為皁，或言皁斗，其殼為汁，可以染皁，今京洛及河內言杼斗。謂櫟為杼，五方通語也。」據此，杼、栩、柞、櫟，四名同為一木。《古今注》：「杼實曰橡。」這裏「杼子」即橡子。
「九」「膏」，作動詞用，指「膏」製成燭。將葦、麻莖、松木片之類纏紮成束，灌以植物或動物性油脂，或攙以植物種子（如耳子、瓠瓣之類）等含油脂的耐燃物質，作成火炬式的「燭」，古稱「膏燭」，也叫「庭燎」。卷三《雜說》篇的「假蠟燭」，比這個作法進步，但基本上還沒有脫離這一類「膏燭」的形製。上文「核」，古亦指殼為「核」。「悉如李」，疑應作「悉如栗」，承上文「牛李」而訛。
「一０」漁陽，郡名，治漁陽縣，故城在今北京市密雲縣。遼，指遼河地區。代，郡名，漢治桑乾縣，晉治代縣，均在今河北省蔚縣境。上黨，見上篇注釋「七」。
「一一」「樵」，這裹作柴薪講，「生樵」猶言燒火。「爇」是點火，「爇燭」即點著當燭，作照明用。
柰、林檎「一」第三十九《廣雅》曰（一）：「橏、●、蓲，柰也。」
《廣志》曰（二）：「柰有白、青、赤三種。張掖有白柰，酒泉有赤柰。西方例多柰，家以為脯，數十百斛以為蓄積，如收藏棗栗。」
魏明帝時，諸王朝，夜賜冬成柰（三）一「二」。陳思王《謝》曰（四）：「柰以夏熟，今則冬生；物以非時為珍，恩以絕口為厚。」詔曰（五）：「此柰從涼州來。」
《晉宮閣簿》曰（六）：「秋有白柰。」
《西京雜記》曰（七）：「紫柰，綠柰。」
別有素柰，朱柰。（八）
《廣志》曰（九）：「里琴，似赤柰。（十）」
柰、林檎不種，但栽之。種之雖生，而味不佳。
取栽如壓桑法「三」。此果根不浮薉（十一），栽故難求，是以須壓也。
又法（十二）：於樹旁數尺（十三）許掘坑，洩「四」其根頭，則生栽矣。凡樹栽者，皆然矣「五」。
栽如桃李法。
林檎樹以正月、二月中，翻（十四）斧斑駮（十五）椎之，則饒子。
作柰法：拾爛柰，內瓮中，盆合口，勿令蠅入。六七日許，當大爛，以酒淹，痛抨（十六）之，令如粥狀。下水，更抨，以羅漉去皮（十七）子。良久，清澄，瀉去汁，更下水，復抨如初，嗅看無臭氣（十八）乃止。瀉去汁，置布於上，以灰飲「六」汁，如作米粉法「七」。汁盡，刀●（十九），大如梳掌「八」，於日中曝乾，研作末，便成。甜酸得所，芳香非常也。
作林檎法：林檎赤熟時，擘破，去子、心、蔕，日曬令乾。或磨或擣，下細絹篩；麤者更磨擣，以細盡為限。以方寸匕投於水（二十）中，即成美漿。不去蔕則大苦，合子則（二一）不度夏，留心則大酸。若乾噉者，以林檎一升，和米（二二）二升，味正調適。
作柰脯法：柰熟時，中破，曝（二三）乾，即成矣。
（一）《廣雅》，原作《廣志》，誤。按《廣雅》是訓詁書，《廣志》是方物志。這條羅列著不同的若干字歸結到同一事物的解釋，正是《廣雅》的體裁。事實上也正見於《廣雅‧釋木》，文作：「●、●、櫙，也」，故為改正。「橏」，音占；「●」，音掩；「蓲」，音歐。據王念孫《廣雅疏證》，這條和柰無關，由於「柰」字俗亦寫作「」，故誤認「也」為果樹的「柰」。王氏說，「」是「死木」；「●」與「橏」同，也是「死木」；「●之言奄也，……奄然亡也」；「櫙之言邱也，……皆死之義也。」總之，都是解釋「死木」。按《玉篇》有「●，柰也」的解釋，如果《玉篇》作者顧野王是採自《廣雅》，則《廣雅》原作「柰也」，因此將此條當作蘋果的「柰」解釋，在南北朝時已不止《要術》。
（二）「《廣志》曰」，原作「又曰」，由於上一條已誤《廣雅》為《廣志》，因此此條題作「又曰」，其實此條纔是《廣志》文，茲為改正。
《藝文類聚》卷八六引《廣志》止於「酒泉有赤柰」。《初學記》卷二八、《太平御覽》卷九七十引同《要術》，但《初學記》有脫文，《御覽》則有增益。
（三）僅金抄作「冬成柰」，他本均作「東城柰」。據下文「冬生」及曹植稱「冬柰」，字應作「冬成」。又《藝文類聚》卷八六引梁劉孝儀《謝始興王賜柰啟》稱：「子建暢其寒熟。」「寒熟」亦「冬成」意。
（四）《曹子建集》（《四部叢刊》本）卷八載有《謝賜柰表》，是：「即夕殿中虎賁宣詔，賜臣等冬柰一奩。柰以夏熟，今則冬生，物以非時為珍，恩以絕（原倒作「絕以」）口為厚，非臣等所宜荷之。」《藝文類聚》卷八六、《初學記》卷二八、《太平御覽》卷九七十亦有引到，互有異文。
（五）「詔曰」云云，《太平御覽》卷九七十、《初學記》卷二八引作：「此乃從梁州（《初學記》作「京州」，均「涼州」之誤）來，道里既遠，來轉暖，故變色（《初學記》作「故柰中變色不佳耳」）。《藝文類聚》未引。
（六）《太平御覽》卷九七十引有《晉宮闕名》一條，是：「華林園有白四百株。」華林園在洛陽。楊衒之《洛陽伽藍記》卷一「景林寺」條記載華林園有「柰林」。
（七）《西京雜記》文作：「……柰三：白柰，紫柰（原注：「花紫色」），綠柰（原注：「花綠色」）。」《要術》少「白柰」一種，或因他項資料已有引到而略去？
（八）此條是《要術》約舉其他資料所見的柰的不同名目。「素柰」，有左思《蜀都賦》：「朱櫻春就，素柰夏成」（見《文選》卷四）等記載。「朱柰」，《初學記》卷二八引孫楚《井賦》有：「沉黃李，浮朱柰。」《藝文類聚》卷八六引梁劉孝儀《謝始興王賜柰啟》據孫《賦》引稱：「孫《井》浮朱。」
（九）《藝文類聚》卷八七引《廣志》作：「《廣志》曰：「林檎似赤柰子，亦名黑檎。」又曰：「一名來禽，言味甘熟則來禽也。」」「黑擒」是「里檎」之誤。
（十）「里琴似赤柰」，僅金抄如文（但「琴」下有衍文，後加校改，看不清）；黃校、張校誤作「里琴以赤柰」，明抄、湖湘本、津逮本等再誤作「理琴以赤柰」，但明抄的「理」原作「里」，王旁是後人依據明代刻本硬添上去的。由於「理」、「以」之誤，同時又漏校金抄，這句可以變成用赤柰來理琴瑟，實被錯本所誤，而出在《廣志》文中，尤為不經。《要術》引文，自有層次，先引柰，後引林檎；先後之序，各篇都作如此安排。此處自亦不例外，故引《廣志》文先後二見，毫不足異。「里琴」、「來禽」都是「林檎」的異名，「以」，必須是「似」，金抄同《藝文類聚》、《太平御覽》所引，是唯一正確的字。
（十一）「薉」，通「穢」，原指雜草；這裏「浮薉」指接近地面的根係所生的根櫱。用它繁殖時是栽，用不到時礙同雜草，就得除去，所以也稱為「薉」。黃校、明抄誤作「藏」，湖湘本、《津逮》本此注全脫，茲據金抄改正。
（十二）「又法」及下文「作柰法」、「作林檎法」、「作柰脯法」四條，除標題作大字外，原均作雙行小字，茲一律改為大字。
（十三）「尺」，明抄誤作「亦」。
（十四）金抄作「翻」，即翻轉，亦即《種棗》篇的「反斧」，除《學津》本從《輯要》引作「反」外，其餘各本作「」，通「翻」。此即《種棗》篇的「嫁棗」法，亦用於林檎。
（十五）「駮」即「駁」字，《津逮》本訛作「●」，明抄、湖湘本訛作「●」，據金抄改正（《學津》本、漸西本從《輯要》引同）。（十六）「痛抨」，黃校、明抄、湖湘本等誤作「病秤」，漸西本誤作「痛拌」，僅金抄作「痛抨」（按金抄的「」旁概寫作「才」，實際是「抨」字，不是「枰」字），下文「抨」字二見，故從金抄。「痛」是盡量地，「抨」是搗攪，參看卷五《種紅藍花梔子》篇「作米粉法」及卷六《養羊》篇「抨酥法」。
（十七）「皮」，明抄、湖湘本誤作「受」，吾點及景校改作「皮」（當係據王禎《農書》），金抄同，茲改正。
（十八）「嗅看無臭氣」黃校陸錄作「臭看無臭氣」，黃校劉錄、張校、明抄作「臭看無氣」，湖湘本、《津逮》本等作「看無臭氣」；金抄則作「嗅○看無氣」，「○」號在金抄是表示脫文，但無從知悉所脫何字。茲參照金抄及黃校陸錄作如上文，意義也很明暸。
（十九）「刀●」，「●」是割劃，金抄誤作「刀酈」，明抄誤作「力●」，湖湘本等誤作「刀剔」，王禎《農書》引作「刀●」，漸西本同，茲改正。
（二十）「水」，僅金抄有，他本脫，必須有，茲據補。
（二一）「則」，黃校、張校、明抄誤作「得」，他本不誤。
（二二）「米」，各本均作「米麵」，「米麵」不能生吃，誤，據《種棗》篇「酸棗」及《種梅杏》篇「杏李」改正。
（二三）「曝」，明抄誤作「爆」，他本不誤。
「一」「柰」，吳其濬《植物名實圖考》以為就是蘋果。「林檎」，即沙果，亦名花紅。
「二」「」，音廉，同「奩」；「一」猶言一盒。
「三」「壓桑法」，指壓條繁殖法，見卷五《種桑柘》篇。
「四」「洩」，露出，根頭露於坑中。我國原產的梨，一般容易發生根櫱。這個採用使根部受傷來刺激根櫱發生的方法，現在於棗樹的根櫱繁殖，頗多採用。
「五」「凡樹栽者，皆然矣」，同樣的方法，《要術》亦用於楸和白桐，見卷五《種槐柳楸梓梧柞》篇。
「六」「飲」，指吸去水分。
「七」「如作米粉法」，見卷五《種紅藍花梔子》篇，是在水研米粉澄清後放上吸濕物質使吸乾水分的方法。
「八」「梳掌」，指劃成像梳把的片子。
種柿第四十《說文》曰（一）：「柿，赤實果「一」也。」
《廣志》曰（二）：「小者如小杏。」又曰（三）：「●棗「二」，味如柿。晉陽「三」●，肌（四）細而厚，以供御。」
王逸曰（五）：「苑中牛柿。」
李尤曰（六）：「鴻柿若（七）瓜。」
張衡曰（八）：「山柿。」
左思曰（九）：「胡畔之柿。」
潘岳曰（十）：「梁侯烏椑「四」之柿。」
柿，有小者，栽之；無者，取枝於●棗「二」根上插之，如插梨法。
柿有樹乾者，亦有火焙令乾「五」者（十一）。（十二）
《食經》藏柿法（十三）：「柿熟時取之，以灰汁澡（十四）再三度，乾令汁絕「六」，著器中，經十日可食。」
（一）《說文》：「●，赤實果，從木●聲。」現在寫作「柿」。但現在的這個「柿」字，原音肺，原是俗稱鉋花為「木柿」的「柿」字，後來代替了「●」字，即今柿字。
（二）《太平御覽》卷九七一「柿」引《廣志》作：「柿有小者如杏。」
（三）《太平御覽》卷九七三「●棗」引《廣志》「晉陽●」作「晉陽楛●」，餘同。
（四）「肌」，金抄誤作「」，明抄、湖湘本等作「肥」，亦非。吾點校改作「肌」，漸西本從之，《太平御覽》引《廣志》亦作「肌」，茲改正。
（五）《太平御覽》卷九七一引作王逸《荔枝賦》，是：「宛中朱柿。」「宛」是地名，即今河南省南陽縣。「宛」、「苑」古通，《淮南子‧俶真訓》：「形苑而神壯。」高誘注：「苑，讀南陽苑。」則《要術》寫作「苑」，仍指南陽，沒有問題。宋寇宗奭《本草衍義》：「華州有一等朱柿，比諸品中最小，深紅色。」又稱：「牛心柿，如牛之心。」但《要術》「牛柿」，不等於「牛心柿」，疑仍應是「朱柿」之訛。
（六）《太平御覽》卷九七一引作李尤《七》，文同。按《隋書‧經籍志》載：「梁有樂安相李尤集五卷，亡。」《後漢書‧李尤傳》稱其著有「七歎」等，「七」不成篇名，應是「七歎」之訛。
（七）「若」，各本均作「苦」，誤，據《太平御覽》引李尤《七》（？）改。「鴻」是大，是說這種柿有瓜那麼大。
（八）「山柿」，出張衡《南都賦》，《文選》卷四載該賦：「乃有櫻、梅、山柿，侯桃、梨、栗，……」據李善注，「侯桃」即山桃。
（九）文選卷六左思《魏都賦》有「真定之梨，故安之栗，……淇、洹之筍，信都之棗，雍丘之粱，清流之稻。」這裏「胡畔之柿」，也像賦文，但未詳所出。
（十）見潘岳《閑居賦》，參看《種棗》篇校記（十四）。
（十一）「亦有火焙令乾者」，僅金抄如文，他本均有脫誤，甚或全脫此條，黃校、明抄作：「亦□東□冷乾者」，張校作：「亦□□冷乾者」，茲據金抄補正。
（十二）此條原作雙行小注列在「如插梨法」下面，但和正文不相幹，故為改列，並改為大字。
（十三）此條除標題「《食經》藏柿法」作大字外，餘原作雙行小字，茲改為大字。
（十四）「澡」，猶言「泡」、「浸」，明抄、湖湘本等作「燥」，誤，據金抄改正（王禎《農書》引同）。
「一」「赤實果」，段玉裁注：「言果又言實者，實，謂其中也；赤中，與外同色，惟●。」
「二」「●棗」，即君遷子，見《種棗》篇注釋。君遷子是我國北方柿的主要砧木，本篇即用以嫁接柿。
「三」晉陽，即今太原。
「四」「椑」，音卑，也叫「椑柿」。宋蘇頌《圖經本草》：「出宣、歙、荊、襄、閩、廣諸州，但可生噉，不堪乾。」《重修政和證類本草》卷二三：「生江淮南，似柿而青黑。」故稱「烏椑」。《本草綱目》卷三十：「椑乃柿之小而卑者，故謂之椑。他柿至熟則黃赤，惟此雖熟亦青黑色。搗碎浸汁，謂之柿漆，可以染罾扇諸物，故有「漆柿」之名。」即今柿樹科的油柿，也可以作為柿的砧木，其果實圓形或卵圓形。
「五」「乾」是「老熟」，指脫澀，不是乾製柿餅。揚雄《方言》卷十：「乾，……老也。」說明古時方言有以「老」為「乾」。澀柿未經脫澀不能吃，古人因認為至可吃時即至脫澀後始為「老熟」是很自然的。
柿有甜柿、澀柿二大類。甜柿在樹上自然脫澀，成熟時摘下來就可以吃，這就是《要術》所說的「柿有樹乾（老）者」的一類。澀柿必須經過人工脫澀才能吃，這就是《要術》所說的「亦有火焙令乾（老）者」的一類。《要術》首先揭明「柿有」、「亦有」，正是說明柿有自然脫澀和人工脫澀的二大類，是合理的。
《要術》寫作體例，先寫自己的東西，後引他書對自己寫的這一點作附說；繼續寫另一點時，繼續先寫自己的，後引別人的。這個原則，在全書中幾無例外。這裏在寫過柿的栽培以後，接著轉入脫澀，而後面引到《食經》文，正是關於脫澀的。從這個體例上，也反證「樹乾」、「焙乾」是指的脫澀。
「六」「乾令汁絕」，到灰汁全乾時。《食經》文原是這樣形式的。將柿果浸入灰汁中，目的在破壞果皮的細胞組織，使不能行正常呼吸作用，迫使進行「分子間呼吸」。經過這樣處理後，再拿出來，等灰汁全乾了，再放入盛器中，經過十日，使果肉完成由可溶性單寧物質轉化為不可溶性的過程，就達到脫澀的目的，可以吃了。
安石榴「一」第四十一陸機曰（一）：「張騫為漢使外國十八年，得塗林。塗林，安石榴也。」
《廣志》曰（二）：「安石榴有甜、酸二種（三）。」
《鄴中記》云（四）：「石虎苑中有安石榴，子「二」大如盂，其味不酸。」
《抱朴子》曰（五）：「積石山有苦榴（六）。」
周景式《廬山記》曰（七）：「香爐峰頭有大磐石，可坐數百人，垂生山石榴「三」。三月（八）中作花，色如石榴而小淡，紅敷「四」紫萼，燁燁「五」可愛。」
《京口記》曰（九）：「龍剛縣有石榴。」
《西京雜記》曰（十）：「有甘石榴」也。
栽石榴法：三月初，取枝大如手大指者，斬令長一尺半，八九枝共為一窠，燒下頭二寸。不燒則漏汁矣「六」。掘圓坑深一尺七寸，口徑尺。豎枝於坑畔，環圓布枝（十一），令勻調也。置枯骨、礓石「七」於枝間，骨、石，此是樹性所宜。下土築之。一重土，一重骨、石，平坎止。其土令沒枝頭一寸許也。水澆常令潤澤。既生，又以骨、石布其根下，則科圓滋茂可愛。若孤根獨立者，雖生亦不佳焉。
十月中，以蒲裹而纏之。不裹則凍死也。二月初乃解放。
若不能得多枝者，取一長條，燒頭，圓屈如牛拘「八」而橫埋之亦得。然不及上法根強早成。其拘中亦安骨、石。
其斸根栽「九」者，亦圓布之，安骨、石於其中也。
（一）《藝文類聚》卷八六、《太平御覽》卷九七十及《圖經本草》均引作「陸機《與雲弟書》」，文同，惟「塗林」不重文，作「……使外國十八年，得塗林安石榴也」（《類聚》「石」作「熟」）。「塗林」重文，則「塗林」是安石榴的異名。但《類聚》同卷引梁元帝《賦得詠石榴》詩有「塗林未應發，春暮轉相催」句，《本草綱目》卷三十引《博物志》：「漢張騫使西域得塗林安石榴國榴種以歸，故名安石榴。」則「塗林」是地名。他書所引，「塗林」也不重文，未知《要術》是否衍誤。關於張騫引進安石榴，《文選》潘岳《閑居賦》李善注引《博物志》亦有此說。
（二）《太平御覽》卷九七十引《廣志》同《要術》。
（三）「二種」，從金抄及《太平御覽》卷九七十引，他本作「二等」。
（四）《初學記》卷二八、《太平御覽》卷九七十均引到此條，「盂」作「盞」，《鄴中記》則作「盞」，餘並同《要術》。
（五）此條不見今傳《抱朴子》。
（六）「苦榴」，各本同。《本草綱目》卷三十「安石榴」：「實有甜、酸、苦三種。《抱朴子》言苦者出積石山，或云即山石榴也。」按今本抱朴子不載此條，李時珍當亦根據《要術》。惟石榴亦名「若榴」，「若」、「苦」二字相差極微，《要術》中每有彼此互誤，「苦」字是否「若」字之誤，已無可查證。
（七）《初學記》卷二八、《太平御覽》卷九七十均引到此條，「燁燁」《初學記》作「煒曄」，《御覽》作「輝華」。
（八）「三月」，各本作「二月」，僅金抄作「三月」，《初學記》及《太平御覽》引同。茲從金抄。
（九）「京口」即江蘇省鎮江市。據史書記載，龍剛縣始置於晉，屬於桂林郡（見《晉書‧地理志下》），和京口不相幹，此條似有問題。《太平御覽》卷九七十引有：「《襄國記》曰：「龍崗縣有好石榴。」」極可注意。襄國即今河北省邢台縣，為後趙石勒所都，石虎遷都於鄴（今河北省臨漳縣），改為襄國郡，後魏復為縣，隋改龍岡縣。《襄國記》是《鄴中記》一類的書。據《晉書‧地理志》反映，當時入侵中原各國所建郡縣名稱，「並不可知」，可能後趙時曾在襄國地區建立過龍崗（或剛）縣，故《御覽》所引《襄國記》，有如上說。龍剛既與京口大不相侔，而「襄國」二字殘爛之後，很容易錯成「京口」，因此我們懷疑這裏《京口記》可能是《襄國記》之誤。
（十）《西京雜記》只有「安石榴」三字。
（十一）「環圓布枝」，金抄、黃校、張校、漸西本如文，意謂環坑周豎布石榴插條，明抄「環」字空白，「枝」誤作「枚」，湖湘本「圓」誤作「口」。
「一」「安石榴」即石榴。《圖經本草》：「有甘酢二種，甘者可食，酢者入藥。」《要術》中在加工製造方面多有用到，如卷七《笨麴並酒》篇引《博物志》用安石榴汁浸胡椒酒，卷八《羹臛法》篇引《食經》用以作「胡羹」，卷五《種紅藍花梔子》篇用醋石榴汁作臙脂等。
「二」「子」，指石榴果實，不是籽粒。
「三」《圖經本草》：「又一種山石榴，形頗相類而絕小，不作房。生青齊間甚多。不入藥，但蜜漬以當果，或寄京下，甚美。」
「四」「敷」是「柎」的假借字，指萼的底部，即所謂「鄂足」。《詩經‧小雅‧常棣》：「鄂、不韡韡」。鄭玄箋：「承華者曰鄂。不，當作柎；柎，鄂足也。」「鄂」是「萼」的假借字。
「五」「燁」，音業，「燁燁」，紅艷奪目，光耀可愛。
「六」《要術》對插條或接穗採用燒下頭二三寸的方法有不少處，如上面插梨篇的對遠道攜梨穗，本篇此處和下文的「燒頭」，以及卷五《種槐柳楸梓梧柞》篇的燒柳條等。這裏注明燒的作用在防「漏汁」。插條中貯藏營養物質的多少和動態，對插條的再生作用有密切關係，但燒下頭能否達到防止養分的走失，不無可疑。
「七」「礓石」，《玉篇》：「礓，礫石也。」
「八」「牛拘」，即「牛鼻環」，指將插條圓曲如牛鼻環的形狀。《說文》：「●，牛鼻中環也。」字省作「●」，音卷。唐玄應《一切經音義》卷一二《別譯阿含經》引《埤蒼》：「●，牛拘也。」又卷四《大灌頂經》：「今江南以北皆呼牛拘。」《要術》這樣的繁殖方法，現在叫做「盤狀扦插」，西北等地在繁殖石榴時偶有採用。
「九」「斸根栽」，掘根剪成短條，進行扦插，即今「根插法」。
種（一）木瓜第四十二《爾雅》曰（二）：「楙，木瓜。」郭璞注曰：「實如小瓜，酢可食。」
《廣志》曰（三）：「木瓜子可藏「一」。枝可為數號，一尺百二十節「二」。」
《衛詩》曰（四）：「投我以木瓜。」毛公曰：「楙也。」《詩義疏》曰（五）：「楙，葉似柰葉，實如小●瓜（六），上黃，似著粉，香。欲啖者，截著熱灰中，令萎蔫「三」，淨洗，以苦酒、豉汁、蜜度「四」之，可案酒食。蜜封藏百日，乃食之，甚益人。」
木瓜，種子及栽皆得，壓枝亦生。栽種與桃（七）李同。
《食經》藏木瓜法（八）：「先切去皮，煮令熟，著水中，車輪切「五」，百瓜用三升鹽，蜜一斗（九）漬之。晝（十）曝，夜內汁中。取令乾，以餘汁密藏（十一）之。亦用濃杬「六」汁也。」
（一）金抄、明抄無「種」字，但卷首總目有，他本則篇題及總目均有，茲據加。
（二）見《爾雅‧釋木》，正文及郭注並同《要術》。
（三）《藝文類聚》卷八七引廣志作：「木瓜子可藏，枝為杖號，一尺百二十節。」《太平御覽》卷九七三引同《類聚》，惟「號」訛作「長」。
（四）《詩經‧衛風‧木瓜》句。毛《傳》作：「木瓜，楙木也。」
（五）《詩義疏》，金抄作「詩疏義」，明抄、湖湘本、《津逮》本作「詩議疏」，黃校、《學津》本、漸西本如文，與他處同。
《詩經‧衛風‧木瓜》孔穎達疏常引陸璣《疏》云云，但此條無引，說明《詩義疏》非陸璣《毛詩草木鳥獸蟲魚疏》。《太平御覽》卷九七三引《詩義疏》作：「楙，葉似榛，實如小瓜，上黃者中令蚡香。欲噉者，蜜封藏百日食之也。」較簡而多誤。
（六）金抄作「小●瓜」（《太平御覽》卷九七三引作「小瓜」），他本作「小瓜」。
（七）「桃」，金抄、湖湘本有，《輯要》引亦有，他本脫。
（八）自「先切去皮」以下原作雙行小字，茲改為大字。
（九）各本作「一斗」，金抄作「一升」，應以作「一斗」為是。
（十）「晝」，明抄誤作「畫」，他本不誤。
（十一）「密藏」，各本作「蜜藏」，誤；金抄原亦作「蜜」，後校改作「密」，茲據改。
「一」「子」指果實，如上篇引《鄴中記》稱石榴果實為「子」。「藏」指諸種漬藏法或乾藏。
「二」「節」，借作「策」字，即小木片，「百二十節」，猶言「百二十根」。《淮南子‧主術訓》：「執節於掌握之間。」高誘注：「節，策也。」上文「數號」指算籌子，一根籌子為一策，段玉裁注《說文》「策」字：「曰筭，曰籌，曰策，一也。」《廣志》「一尺」指一百二十籌疊起來的高度，說明其片薄積小堅實耐用的情況。《藝文類聚》卷八七引《廣志》作「杖號」，「杖」也是「策」。《太平御覽》卷九七三引作「杖，長」，以「杖」為拐杖，以「節」為枝節，殊誤。宋本《御覽》「杖長」空白，比較老實。
「三」「蔫」，音焉，《廣韻》：「物不鮮也。」現在群眾還稱花萎謝和食物變味為「蔫」。這裏指萎縮。
「四」「度」，通「渡」，就是在醋（「苦酒」）、蜜等調和的液汁中作短時間的浸漬。
「五」「車輪切」，橫切成圓片。「著水中」，應在切片之後，《食經》文往往這樣顛三倒四，晦澀不明。
「六」「杬」，音元，不能確定是何種植物，參看卷六《養鵝鴨》篇注釋「一０」。
種椒「一」第四十三《爾雅》曰（一）：「檓，大椒。」
《廣志》曰（二）：「胡椒出西域。」
《范子計然》曰（三）：「蜀椒出武都「二」，秦椒出天水。」
按今青州有蜀椒種，本商人居「三」椒為業，見椒中黑實，乃遂生意種之。凡（四）種數千枚，止有一根生。數歲之後，便（五）結子，實芬芳，香、形、色與蜀椒不殊，氣勢微弱耳。遂分布栽移，略遍（六）州境也。
熟時收取黑子。俗名「椒目」。不用人手數近捉之，則不生也。四月初，畦種之。治畦下水，如種葵法。方三寸一子，篩土覆之，令厚寸許；復篩熟糞，以蓋土上。旱輒澆之，常令潤澤。
生高數寸，夏連雨時，可移之。移法：先作小坑，圓深三寸；以刀子圓●椒栽，合土移之於坑中，萬不失一。若拔而移者，率多死。
若移大栽者，二月、三月中移之。先作熟蘘泥「四」，掘出即封根合泥埋之。行百餘里，猶得生之。
此物性不耐寒，陽中之樹，冬須草裹。不裹即死。其生小陰中者，少稟寒氣，則不用裹「五」。所謂「習以性成」。一木之性，寒暑異容；若朱、藍之染，能不易質？故觀鄰識士，見友知人也。
候實口開，便速收之，天晴時摘下，薄布「六」曝之，令一日即乾，色赤椒好。若陰時收者，色黑失味。
其葉及「七」青摘取，可以為菹；乾而末之，亦足充事。
《養生要論》（七）曰：「臘夜令持椒臥房床旁，無與人言，內井中，除溫病（八）。」
（一）見《爾雅‧釋木》。「檓」音毀。
（二）《廣志》此條《藝文類聚》、《太平御覽》等未引。
（三）《藝文類聚》卷八九「椒」引《范子計然》作：「蜀椒出武都，赤色者善；秦椒出天水、隴西，細者善。」《太平御覽》卷九五八引同《類聚》。
（四）「凡」，黃校、張校、明抄誤作「此」，據金抄、湖湘本改正。
（五）「便」，各本作「更」，據金抄改正。
（六）「遍」，各本誤作「通」，據金抄改正。
（七）「《養生要論》」是書名，明抄割裂「養生」、「要論」為二處，即「養生」接寫在上文「充事」下面，連成「亦足充事養生」為句，而將「要論」另行提行，單列為書名，誤。金抄「養生要論」提行，但上文「充事」剛剛滿行，沒有空格。湖湘本、《津逮》本逕接上文連寫，易致混淆。最清楚合理的是黃校、張校、漸西本，另行提行，明確表明「《養生要論》」是書名。《藝文類聚》卷五、唐韓鄂《四時纂要》「十二月」篇、《太平御覽》卷三三「臘」均引到此條，《類聚》引作「《養生要》」，《四時纂要》引作「《養生術》」，《御覽》引作「《養生要術》」，雖書名不同，均足說明「養生」不能割裂。今本有割裂者，實被明抄所誤。《要術》「臥房床旁」，《類聚》各書所引均作「臥井旁」，《要術》有誤。
（八）金抄、明抄作「溫病」，他本作「瘟病」，當然，這是迷信的厭勝說法。
「一」「椒」，指芸香科的花椒。
「二」武都，山名，在今四川省綿竹縣。
「三」「居」，居積販賣。
「四」《要術》中「穰」字，概指黍穰，其泛稱稿稈，則借用「蘘」字，如卷一收種篇「還以所治蘘草蔽窖」。這裏「熟蘘泥」，即指用稿稈之類和熟的泥。
「五」從小長在較陰寒地方的椒樹，得到鍛煉，增強了抗寒力，冬天就不必用草裹護。同一種植物，由於外界環境的變化，和與外界鬥爭方式的變化，形態習性會變得同原來的完全不同，即所謂「習以性成」。這與「獲得性遺傳」的思想很相似。
「六」「薄布」，薄薄地攤開。
「七」「及」，趁、趕上的意思。
種茱萸第四十四食茱萸也，山茱萸「一」則不任食。
二月、三月栽之。宜故城、隄、高燥之處。凡於城上種蒔者，先宜隨長短掘「二」，停之經年，然後於中種蒔，保澤沃壤，與平地無差。不爾者，土堅澤流，長物至遲，歷年倍多，樹木尚小（一）。
候實開，便收之，掛著屋裏壁上，令廕乾，勿使煙熏。煙熏則苦而不香也。
用時，去中黑子。肉醬、魚鮓，偏（二）宜所用。
《術》曰：「井上宜種茱萸，茱萸葉落井中，飲此水者，無溫病。」
《雜五行書》曰：「舍東種白楊、茱萸三根，增年益壽，除患害也。」
又《術》曰：「懸茱萸子於屋內，鬼畏不入也。」
（一）各本作「小」，明抄作「少」，二字雖通用，明抄應是誤字。
（二）「偏」，各本同，無作「遍」者，《輯要》引亦作「偏」，並非錯字。按卷八有《作魚鮓》篇，全用茱萸，《脯臘》篇則用椒，烹飪各篇也用椒，說明茱萸對於魚鮓、肉醬在當時的調味習慣上有所「偏宜」。又卷九《素食》篇「缹瓜瓠法」有「偏宜豬肉」，也證明此處「偏宜」不誤。「偏宜」猶言特宜。
「一」食茱萸，芸香科，果實為裂果，味辛香，供食用。又名「欓子」。山茱萸，山茱萸科，果實甘酸，供藥用。又有吳茱萸，芸香科，果實亦供藥用。
「二」「」同「塹」，《說文》：「阬也。」卷五《種榆白楊》篇有「坑」，意即坑溝。


種桑、柘第四十五養蠶附種榆、白楊第四十六種棠第四十七種穀楮第四十八種（一）漆第四十九種槐、柳、楸、梓、梧、柞第五十種竹第五十一種紅藍花及（二）梔子第五十二燕支、香澤、面脂、手藥、紫粉、白粉附種藍第五十三種紫草第五十四伐木第五十五種地黃法附出（三）
（一）卷內篇題無此「種」字，篇中也沒有提到種漆，「種」字不應有，但《要術》既專記栽培各法，應有種漆法。這是一個矛盾，茲姑仍其舊。
（二）卷內篇題無「及」字，內容也沒有提到「梔子」，這也是一個矛盾，姑仍其舊。
（三）「出」，原無，卷內篇題有，據補。
種桑、柘「一」第四十五養蠶附（一）
《爾雅》曰（二）：「桑，辨有葚「二」，梔。」注云：「辨，半也。」「女桑，桋桑。」注曰：「今俗呼桑樹小而條長者為女桑樹也。」「（三）桑，山桑。」注云：「似桑，材中為弓及車轅。」
《搜神記》曰（四）：「太古時，有人遠征。家有一女，並馬一匹。女思父，乃戲馬云：「能為我迎父，吾將嫁於汝。」馬絕韁而去，至父所。父疑家中有故，乘之而還。馬後見女，輒怒而奮擊。父怪之，密問女。女具以告父。父射馬，殺，曬皮於庭。女至皮所，以足蹙之曰：「爾馬，而欲人為婦，自取屠剝，如何？」言未竟，皮蹶然起，卷女而行。後於大樹枝間，得女及皮，盡化為蠶，續於樹上。世謂蠶為「女兒」，古之遺言也。因名其樹為桑，桑言喪也。」
今世有荊桑、地桑（五）之名。
桑椹熟時，收黑魯椹「三」，黃魯桑，不耐久。諺曰：「魯桑百，豐綿（六）帛。」言其桑好，功省用多。即日以水淘取子，曬燥，仍畦種。治畦下水，一如葵法。常薅令淨。
明年正月，移而栽之。仲春、季春亦得。率五尺一根。未用耕故。凡栽桑不得者，無他故，正為犁撥耳。是以須穊，不用稀；稀通耕犁者，必難慎，率多死矣；且穊則長疾。大都種椹，長遲，不如壓枝之速（七）。無栽者，乃種椹也。其下常斸掘種菉豆、小豆。二豆良美，潤澤益桑。栽後二年，慎勿採、沐「四」。小採者，長倍遲。大如臂許，正月中移之，亦不須髡。率十步一樹，陰相接者，則妨禾豆「五」。行欲小掎角「六」，不用正相當。相當者則妨犁。
須取栽者，正月二月中，以鉤弋「七」壓下枝，令著地，條葉生高數寸，仍以燥土壅之。土濕則爛。明年正月中，截取而種之。住宅上及園畔者，固宜即定「八」；其田中種者，亦如種椹法，先穊種二三年，然後更移之。
凡耕桑田，不用近樹。傷桑、破犁，所謂兩失。其犁不著處，斸地（八）令起，斫去浮根，以蠶矢糞之。去浮根，不妨耬犁，令樹肥茂也（九）。又法（十）：歲常（十一）繞樹一步散蕪菁子，收穫之後，放豬啖之「九」，其地柔軟，有勝耕者。種禾豆，欲得逼樹。不失地利，田又調熟。繞樹散蕪菁者，不勞逼也。
●桑，十二月為上時，正月次之，二月為下。白汁出則損葉。大率桑多者宜苦斫「一０」，桑少者宜省●。秋斫欲苦，而避日中；觸熱樹焦（十二）枯，苦斫（十三）春條茂。冬春省●，竟日得作。
春採者，必須長梯（十四）高机，數人一樹，還條復枝，務令淨盡；要欲旦、暮，而避熱時。梯不長，高枝折；人不多，上下勞；條不還，枝仍曲；採不淨，鳩腳多；旦暮採，令潤澤；不避熱，條葉乾。秋採欲省，裁（十五）去妨者。秋多採則損條。
椹熟時，多收，曝乾之，凶年粟少，可以當食。《魏略》曰（十六）：「楊沛為新鄭長。興平「一一」末（十七），人多飢窮，沛課民益畜乾椹（十八）「一二」，收豆，閱「一三」其有餘，以補不足，積聚（十九）得千餘斛。會太祖西迎（二十）天子，所將千人，皆無糧。沛謁見，乃進乾椹。太祖甚喜（二一）。及太祖輔政，超為鄴令，賜其生口「一四」十人，絹百匹，既欲厲之，且以報乾椹也。」今自河以北，大家收百石，少者尚數十斛。故杜葛「一五」亂後，飢饉荐臻，唯仰以全軀命，數州之內，民死而生者，乾椹之力也。
種柘法：耕地令熟，耬耩作壟。柘子熟時，多收，以水淘汰令淨，曝乾。散訖，勞之。草生拔卻，勿令荒沒。
三年，間「一六」斸去，堪為渾心「一七」扶老杖（二二）。一根三文。十年，中四破為杖，一根直二十文。任為馬鞭、胡床「一八」。馬鞭一枚直十文，胡床一具直百文。十五年，任為弓材，一張三百。亦堪作履。一兩「一九」六十。裁截碎木，中作錐、刀靶「二０」。音霸。一箇直三文。二十年，好作犢車材。一乘直萬錢。
欲作鞍橋「二一」者，生枝長三尺許，以繩繫旁枝，木橛釘著地中，令曲如橋。十年之後，便是渾成柘橋。一具直絹一匹。
欲作快弓材者，宜於山石之間北陰中種之。
其高原山田，土厚水深之處，多掘深坑，於坑中種桑柘者，隨坑深淺，或一丈、丈五，直上出坑，乃扶疏四散。此樹條直，異於常材。十年之後，無所不任。一樹直絹十匹。
柘葉飼蠶，絲好。作琴瑟等絃，清鳴響徹，勝於凡絲遠矣。
《禮記‧月令》曰（二三）：「季春……無伐桑柘。鄭玄注曰：「愛養蠶食也。」……具曲、植、筥、筐。注曰：「皆（二四）養蠶之器。曲，箔也。植，槌也。」后妃齋戒，親帥（二五）躬桑，……以勸蠶事，……無為散惰（二六）。」
《周禮》曰（二七）：「馬質，……禁原蠶者。」注曰：「質，平也，主買馬平其大小之價直者。」「原，再也。天文，辰為馬；蠶書，蠶為龍精，月直「大火」則浴其蠶種：是蠶與馬同氣「二二」。物莫能兩大，故禁再蠶者，為傷馬與？」
《孟子》曰（二八）：「五畝之宅，樹之以桑，五十者可以衣帛矣。」
《尚書大傳》曰（二九）：「天子諸侯，必有公桑、蠶室，就川而為之。大昕之朝「二三」，夫人浴種于川。」
《春秋考異郵》曰：「蠶，陽物，大惡水，故蠶食而不飲。陽立於三春，故蠶三變而後消；死於七，三七二十一，故二十一日而繭。」
《淮南子》曰（三十）：「原蠶一歲再登，非不利也，然王者法禁之，為其殘桑也。」
《氾勝之書》曰：「種桑法：五月取椹著水中，即以手潰之，以水灌洗，取子陰乾。治肥田十畝，荒田久不耕者尤善，好耕治之。每畝以黍、椹子各三升合種之。黍、桑當俱生，鋤之，桑令稀疏調適。黍熟，穫之。桑生正與黍高平，因以利鎌摩地刈之，曝令燥；後有風調，放火燒之，常逆風起火。桑至春生。一畝食三箔蠶。」
俞益期《牋》曰（三一）：「日南蠶八熟，繭軟而薄。椹採少多。」
《永嘉記》曰：（三二）：「永嘉有八輩蠶：蚖珍蠶、「三月績。」柘蠶、「四月初績。」蚖蠶、「四月初績（三三）。」愛珍、「五月績。」愛蠶、「六月末績。」寒珍、「七月末績。」四出蠶、「九月初績。」寒蠶。「十月績。」凡蠶再熟者，前輩皆謂之「珍」。養珍者，少養之。
「愛蠶者，故蚖蠶（三四）種也。蚖珍三月既績，出蛾取卵，七八日便剖卵蠶生，多養之，是為蚖蠶。欲作「愛」者，取蚖珍之卵，藏內甖中，隨器大小，亦可十紙（三五），蓋覆器口，安硎苦耕反泉「二四」、冷水中，使冷氣折其出勢。得三七日，然後剖生，養之，謂為「愛珍」，亦呼「愛子」。績成繭，出蛾生卵，卵七日，又剖成蠶，多養之，此則「愛蠶」也。
「藏卵時，勿令見人。應用二七赤豆，安器底，「二五」月桑柴二七枚，以麻（三六）卵紙，當令水高下，與重卵相齊「二六」。若外水高，則卵死不復出；若外水下，卵則冷氣少，不能折其出勢。不能折其出勢，則不得三七日；不得三七日，雖出不成「二七」也。不成者，謂徒績成繭、出蛾、生卵，七日不復剖生，至明年方生耳。欲得蔭（三七）樹下。亦有泥器口，三七日亦有成者「二八」。」
《雜五行書》曰：「二月上壬，取土泥屋四角，宜蠶，吉。」
按（三八）今世有三臥一生蠶，四臥再生蠶「二九」。白頭蠶，頡石蠶，楚蠶，黑蠶，兒蠶，有一生、再生之異，灰兒蠶，秋母蠶，秋中蠶，老秋兒蠶，秋末老，獬兒蠶，綿（三九）兒蠶，同功蠶（四十），或二蠶三蠶，共為一繭。凡三臥、四臥，皆有絲、綿之別。
凡蠶從小與魯桑者，乃至大入簇，得飼荊、魯二桑「三０」；若小食荊桑（四一），中與魯桑，則有裂腹之患也。
楊泉《物理論》曰：「使人主之養民，如蠶母之養蠶，其用豈徒絲繭而已哉？」
《五行書》曰：「欲知蠶善惡，常以三月三日，天陰如無日，不見雨，蠶大善。」
「又法（四二）：埋馬牙齒於槌下，令宜蠶。」
《龍魚河圖》曰：「埋蠶沙於宅亥地，大富，得蠶絲，吉利。以一斛二斗甲子日鎮宅，大吉，致財千萬。」
養蠶法：收取種繭，必取居簇中者。近上則絲薄，近地（四三）則子不生也。泥屋用「福德利」上土。屋欲四面開窗（四四），紙糊，厚為籬「三一」。屋內四角著火。火若在一處，則冷熱不均。初生以毛掃。用荻掃則傷蠶。調火令冷熱得所。熱則焦燥，冷則長遲。比至再眠，常須三箔：中箔上安蠶，上下空置。下箔障土氣，上箔防塵埃。小時採「福德」上桑，著懷中令暖，然後切之。蠶小，不用見露氣；得人體，則眾惡除。每飼蠶，卷窗幃，飼訖還下。蠶見明則食，食多則生長。老時值雨者，則壞繭，宜於屋裏簇之：薄布薪「三二」於箔上，散蠶訖，又薄以薪覆之。一槌得安十箔「三三」。
又法：以大科蓬蒿「三四」為薪，散蠶令遍，懸之於棟梁、椽柱，或垂繩鉤弋、鶚爪（四五）、龍牙「三五」，上下數重，所在皆得。懸訖，薪下微生炭以暖之。得暖則作速，傷寒則作遲。數入候看，熱則去火。蓬蒿疏涼，無鬱浥之憂；死蠶旋墜，無污繭之患；沙、葉不作（四六），無瘢痕之疵。鬱浥則難繰，繭污則絲散，瘢痕則緒斷。設令（四七）無雨，蓬蒿簇亦良。其在外簇者，脫「三六」遇天寒，則全不作繭。
用鹽殺繭（四八），易繰（四九）而絲肕（五十）。日曝死者，雖白而薄（五一）脆，縑練（五二）衣著，幾將倍矣，甚者，虛失歲功：堅、脆懸絕，資生要理，安可不知之哉？
崔寔曰：「三月，清明節，令蠶妾治蠶室，塗隙穴，具槌、●（五三）、箔、籠。」
《龍魚河圖》曰：「冬以臘月鼠斷尾。正月旦，日未出時，家長斬鼠，著屋中。祝云：「付敕屋吏，制斷鼠蟲；三時言功，鼠不敢行。」」
《雜五行書》曰：「取亭部「三七」地中土塗灶，水、火、盜賊不經；塗屋四角，鼠不食蠶；塗倉、簞，鼠不食稻；以塞坎，百日鼠種絕。」
《淮南萬畢術》曰：「狐目狸臘，鼠去其穴。」注曰：「取狐兩目，狸腦大如狐目三枚，擣之三千杵，塗鼠穴，則鼠去矣。」
（一）原無「養蠶附」的附注，據卷首總目補（《津逮》本等已補）。
（二）見《爾雅‧釋木》，文同。所稱「注云」，均係郭璞注文。
（三）「」，音掩，黃校、明抄誤作「」；院刻、金抄、湖湘本同《爾雅》原文，不誤；漸西本不從湖湘本而改從黃校，殊非。
（四）干寶《搜神記》，各叢書中多有收錄，但均係輯集成書，頗見揉雜。《叢書集成》本《搜神記》，二十卷，據《秘冊彙函》本排印，此條在卷十四，詞句頗多增飾。《太平御覽》卷八二五「蠶」引《搜神記》此條，文句與《要術》所引基本相同。又引文中各本多有誤字，如「有人」、「絕」、「枝」等，均據院刻、金抄等改正，不一一作校記。
（五）明抄作「蛇桑」，院刻《吉石盦》影印本同，但日人小島尚質影寫本作「地桑」，金抄、勞季言校宋本及明清刻本亦作「地桑」。按《農桑輯要》卷三有種「地桑」法，引《務本新書》稱：「地桑本出魯桑。」茲從金抄。
（六）院刻、金抄作「綿」；他本及《輯要》引均作「錦」，誤。
（七）「速」，黃校、明抄誤作「遠」，院刻、金抄、湖湘本不誤。「枝」，明抄誤作「技」，他本不誤。
（八）「地」，明抄、湖湘本誤作「斷」，據院刻、金抄改正（《輯要》引同）。
（九）自「樹肥茂也」直至下文小注的「馬鞭」，湖湘本、《津逮》本完全脫去，院刻、金抄、黃校、張校、明抄不脫。《學津》本據《輯要》引大部補上，漸西本據黃校補足。
（十）本條自「歲常」至「有勝耕者」，原係雙行小字，茲改作大字。
（十一）院刻、金抄、張校作「常」，黃校、明抄誤作「嘗」。作「嘗」只是一般的錯字，不是避明光宗朱常洛的名字改的。在《要術》他處，黃校、明抄不但「常」字極多，而且還有把「嘗」字寫作「常」的，如卷八作醬等法篇「嘗為菹酢者」，院刻、金抄作「嘗」，明抄卻作「常」。
（十二）湖湘本等作「焦」，院刻等作「燋」，字同。《要術》中二字互用，本書統一作「焦」。
（十三）「斫」，明抄誤作「研」，他本不誤。
（十四）「梯」，明抄誤作「稊」，他本不誤。
（十五）院刻、金抄、黃校及輯要引均作「裁」，作「才」、「僅」解，不是剪去；明抄作「栽」，誤；劉壽曾認為「裁」誤，漸西本因改作「栽」，更誤。
（十六）《三國志‧魏志‧賈逵傳》裴松之注引《魏略》有楊沛的傳，《要術》此段節引自該傳。
（十七）黃校脫「末」字，他本不脫。
（十八）院刻、金抄作「課民益畜乾椹」，同《魏略》；黃校、明抄作「使民益蓄熟椹」。茲從院刻。「畜」通「蓄」。
（十九）院刻、金抄作「積聚」，黃校、張校、明抄作「積椹」。
（二十）「迎」，從院刻、金抄，《魏略》亦作「迎」；黃校、張校、明抄作「征」，誤。按「太祖」，指曹操，所謂「西迎天子」，指曹操迎回被李傕郭氾所劫持的漢獻帝，搬到許昌。字應作「迎」。
（二一）「喜」，院刻、金抄作「善」，誤；他本及《魏略》均作「喜」，茲改正。
（二二）「杖」，從明抄及《輯要》引；黃校、張校脫；院刻、金抄作「枝」。
（二三）今本《禮記‧月令》與《要術》所引略有不同。
本段自「鄭玄注曰」以下，原均係雙行小字，但中間混列著《月令》正文，茲將《月令》正文改復為大字。
（二四）院刻、金抄作「皆」，黃校、明抄作「各」，湖湘本、《津逮》本訛作「名」。
（二五）黃校、張校、明抄作「帥」，院刻、金抄誤作「師」。湖湘本脫自「曲，箔也」至「親帥」十二字，《津逮》本亦脫。
（二六）張校、黃校劉錄及明抄同《月令》作「惰」，院刻、金抄作「墮」，通「惰」。「無為散惰」黃校陸錄訛脫作「無散情」，湖湘本、津逮本訛脫作「為敗情」。
（二七）見《周禮‧夏官》「馬質」。注內「質，平也，主買馬平其大小之價直者。」今本《周禮》鄭玄注無此文，賈公彥疏有如下解釋：「質，平也，主平馬力及毛色與賈直之等。」《要術》此注似可疑。「原，再也」以下，今本鄭注有。又《要術》注文原全作大字，茲改為小字。
（二八）見《孟子‧梁惠王上》篇，文同。又《盡心上》篇有類似記載。
（二九）清陳壽祺輯校《尚書大傳》卷一，從《詩經‧大雅‧瞻卬》孔疏中輯有此條，文較詳（和《禮記‧祭義》文略同）。《要術》這裏是節引。
（三十）見《淮南子‧泰族訓》。
（三一）俞益期《牋》是俞益期的書信。《水經注》卷三六「溫水」引俞益期《與韓康伯書》記述越南的檳榔、兩熟稻和八熟蠶。關於八熟蠶只有「桑蠶年八熟繭」六字。《要術》所引較詳，可能是另一書信，也可能是《水經注》所引有所節簡。「椹採少多」，頗費解，疑有脫誤。檳榔和兩熟稻，《要術》分引於卷十「檳榔〔三三〕」和「稻〔二〕」。
（三二）《太平御覽》卷八二五引作《永嘉郡記》。自「永嘉有八輩蠶」至「此則「愛蠶」也」，文字基本相同，但有脫誤；「藏卵時，勿令見人」以下一段，《御覽》無。注文應係《永嘉記》原有，故加引號。
（三三）「四月初績」，各本及《太平御覽》引均同。但據下文，「蚖蠶」既是「蚖珍蠶」的二化蠶，而蚖珍三月作繭，到蚖蠶再結繭時在四月初，相距日子很短；而且愛珍和蚖蠶同為蚖珍的二化蠶，所不同的只是愛珍由於對蚖珍的卵經過低溫處理延長了休眠期十三四天然後孵化，那愛珍作繭也只能比蚖蠶遲十幾天，可是愛珍作繭在五月，和蚖蠶相差達一個多月，也不合理。據此，疑「四月初」為「四月末」（或「中」）之誤。
（三四）「蚖蠶」，各本及《太平御覽》引均同。但再熟蠶的前輩既稱為「珍」，蚖珍與蚖蠶，各是一輩，為直系，而愛蠶對蚖蠶則是旁系，沒有直接的親緣關係；而且下文明說愛蠶是經過低溫處理後的蚖珍的三化蠶，則此處「故蚖蠶種也」，應是「故蚖珍種也」之誤。八輩蠶除柘蠶為別種外，其餘七輩的親緣關係如下所示：
┌─────寒珍───────寒蠶│（七月末）（十月）
│蚖珍蠶├─────愛珍───────愛蠶──────四出蠶（三月）│（五月）（六月末）（九月初）
│└─────蚖蠶（四月末）
（三五）「亦可十紙」，《太平御覽》引作「亦可十紙、百紙。」
（三六）「麻」，各本同，黃麓森校記：「麻乃庪之訛」，《今釋》亦疑「庪」之誤。按「庪」同「庋」，有支擱之義，指支架蠶卵紙使不著甖底，亦可用於分層支架。黃校《今釋》是。
（三七）院刻、金抄作「蔭」，明抄、湖湘本作「陰」，二字古通用，茲從院刻。
（三八）此段記述當時蠶的品種，應列在引《永嘉記》之後，此係「錯簡」。又自「按今世」以下至「裂腹之患也」，原作雙行小字接寫在「宜蠶吉」下面，變成《雜五行書》的注文，茲為列出，並改作大字。
（三九）院刻、金抄、明抄作「綿」，湖湘本、《津逮》本等作「錦」。
（四十）院刻、金抄作「同功蠶」，明抄、湖湘本作「同繭蠶」。
（四一）「若小食荊桑」，「若」，明抄、湖湘本脫，據院刻、金抄補；「荊」，明抄、湖湘本誤作「則」，據院刻、金抄、黃校改正。
（四二）「又法」一段，又下文「又法」以下至「安可不知之哉」二段，原除「又法」二字作大字外，餘均作雙行小字，茲一律改為大字。
（四三）院刻、金抄、黃校、張校作「地」，明抄、湖湘本作「下」。
（四四）院刻、金抄作「」，明抄作「」，湖湘本作「」，《津逮》本等作「」，都是「窗」的別體，本書統一作「窗」。
（四五）「鉤弋」，從院刻、金抄；明抄誤作「鉤戈」，湖湘本誤作「鉤」。「鶚爪」，從明抄；院刻誤作「鶚瓜」，湖湘本誤作「鴞爪」。
（四六）「沙、葉不作」，從院刻、金抄。「沙」指蠶沙，「葉」指殘碎桑葉。這是說在蓬蒿上上簇，可以避免將殘沙碎葉夾績在繭裏面，不致結成疤瘌。他本作「沙●（或●）不住」，誤。
（四七）「斷。設令」三字，黃校、張校、明抄空白三格，湖湘本空白一格，據院刻、金抄補正。
（四八）「鹽殺繭」三字，黃校、張校、明抄空白三格，湖湘本空白一格，據院刻、金抄補正。
（四九）院刻、金抄作「易繰」，明抄、湖湘本誤作「易練」。
（五十）院刻、金抄、黃校、張校、明抄作「肕」，即「韌」字；湖湘本等作「朋」，誤。
（五一）院刻、金抄作「薄」，黃校、張校、明抄誤作「曹」，湖湘本誤作「漕」，均係「薄」字蝕爛後錯成。
（五二）院刻、金抄作「縑練」，黃校、張校、明抄誤作「縑鍊」，湖湘本誤作「鍊」。
（五三）「槌、●」，院刻、金抄作「搥持」，明抄、湖湘本等作「槌持」。按「槌」是蠶架的直柱；「●」音摘，是蠶架的橫檔，用以支擱蠶箔。二字均應從木，從手是後人沿訛通假。
「一」「柘」是桑科，亦名「奴柘」。《本草綱目》卷三六：「處處山中有之。喜叢生，幹疏而直，葉豐而厚，團而有尖。其葉飼蠶。……其木染黃赤色，謂之柘黃。」
「二」「辨」是一半。「辨有葚」，《爾雅》邢昺疏引犍為舍人注：「桑樹一半有葚，半無葚，為梔。」按桑樹多有雌雄異株，所謂一半有椹一半無椹為「梔」，似是指雌雄異株的桑，另名為「梔」。
「三」「黑魯椹」，取黑魯桑的椹作種。朱祖榮《蠶桑問答》卷上：「荊桑多葚，葉薄而尖；魯桑少葚，葉厚而多津。……凡荊之類，根固而心實，能久遠；凡魯之類，根不固而心不實，不能久遠。」荊為野桑，魯為家桑，湖桑為魯桑的變種，明清以來，記述甚多。但現在荊、魯桑都是栽培種。黑魯桑分布於山東省臨朐縣等地，適宜於作稚蠶用桑；黃魯桑分布於山東省中部和南部，適宜於飼育春季壯蠶和秋蠶。荊桑多分布於長江以南。
「四」「採」指採葉。「沐」指整枝。下文的「髡」，指在一定的高度截去主幹。
「五」五尺一株假植時，其地不耕。現在十步一株定植後，株間仍進行耕作，種「禾豆」。「禾」是共名，不專指粟。
「六」「小掎角」，稍為偏斜，不相對正。下文「正相當」，就是對直不偏。
「七」「杙」的本字作「弋」，是小木樁；「鉤弋」就是小木樁帶鉤的，像杈鉤之類，用以鉤壓桑條固定在地上。
「八」「定」，定植。壓條苗栽在住宅上或園畔時，即行定植；如果栽在大田裡，先假植二三年後再定植。
「九」「啖之」，指吃蕪菁的殘根剩莖。
「一０」「苦」，盡量地，在《要術》中與「痛」相當。「桑多」指桑枝細短稠密，消耗養分，而且樹冠內通風透光不良，所以需要「苦斫」。「苦斫」指加重剪除。「省●」指輕疏。桑樹經過長期人工栽培和修剪，由自然生長型逐步發展成剪定型，提高桑葉產量，是我國勞動人民創造的特殊技術。
「一一」興平，漢獻帝年號（公元一九四至一九五年）。興平末是公元一九五年，此時王允已除去董卓，董卓部屬李催郭氾一群極端凶殘的破壞者，大殺王允等，並屠長安城，擄去漢獻帝。當時人口、文化、財物最集中的洛陽和關中地區，遭到極殘酷的破壞。
「一二」桑樹中有以採收桑椹為主要目的的「果桑」，自古栽培。現在以山東省西北部和河北省東南部栽培為最多，一株大樹可產椹數百斤，為當地主要副業生產之一。這種「乾椹」的來源，當然有採自普通葉桑的，但主要來源當是果桑所產。
「一三」「閱」，檢查和徵集。
「一四」古代戰爭戰勝者強迫俘虜為奴隸，侮稱為「生口」。
「一五」「杜葛」，指杜洛周和葛榮。後魏在魏太武帝時（公元四二四至四五一年）在北邊要地設立柔玄等鎮，防衛柔然。到魏孝明帝孝昌元年（公元五二五年），柔玄鎮人杜洛周起兵反魏。翌年，葛榮也起事，攻佔河北五州地方。他們都是兵變，沒有紀律，專事屠殺擄掠，人民遭到很大禍殃。到魏孝莊帝建義元年（公元五二八年），杜、葛失敗，其部屬數十萬人散在各州縣，專靠殺掠為生。河北數州人民，受殃極其慘重。此後到公元五三四年後魏分裂為東西魏，戰亂還一直在繼續著。
「一六」「間」，疏間，去掉密的。下文「任」，堪，可以作。
「一七」「渾心」，整條不破開的。
「一八」「胡床」，通常指交椅，這裏一具僅值百文，當是小坐具或小几一類的東西。
「一九」「一兩」即一雙。凡物成雙叫做「兩」，如車有二輪稱為「一輛」，亦作「一兩」。
「二０」「靶」，借作「把」字。
「二一」馬鞍像橋形，故稱「鞍橋」。《琵琶記》第十齣：「那更鞍橋又破損。」
「二二」「辰」，星名，即房宿。《爾雅‧釋天》：「天駟，房也。」鄭玄解釋「辰為馬」，即指辰為天駟而言。《釋天》又稱：「大辰：房、心、尾也。大火，謂之大辰。」房宿既為天駟，則馬亦與「大火」相應。《晉書‧天文志》：「大火，於辰（指十二辰）為卯。」「大火」配卯，卯配在曆法上是二月，就是「月直「大火」」浴蠶種的月份。故龍為天馬，馬屬「大火」，蠶為「龍精」，在「大火」二月浴種孵化，故稱「蠶與馬同氣」。這是古人對禁原蠶的穿鑿附會以神設教的解釋。
「二三」「大昕之朝」，鄭玄注：「季春朔日之朝也。」（見陳壽祺輯校《尚書大傳》卷一）。
「二四」「硎」，這裏同「阬」，即今「坑」字。「硎泉」，坑谷冷泉。
「二五」「」，同「臘」。
「二六」「重卵」，指用桑枝支架著的幾層蠶卵紙。「相齊」，外面的水要和甖中最上面的一層卵紙相齊。
「二七」「不成」，不如期孵化，指低溫處理未達要求，蚖珍的二化蠶愛珍所產的卵，不能在第七天再孵化為愛蠶，要到明年纔能出蟻。
「二八」「泥器口」，用泥塗封瓦器的口。對蚖珍的低溫處理，除應將甖子放在溪谷冷水中外，還要求上面有樹木遮蔭。但無樹蔭時，也可以用泥塗封甖口，有時也能達到同樣的目的，這就是「三七日亦有成者」。
「二九」「臥」，眠；「生」，孵化；這裏是說蠶有三眠一化蠶和四眠二化蠶。
「三０」朱祖榮《蠶桑問答》卷上：「湖桑飼蠶，其絲光澤而少堅韌，亦可斟酌栽荊桑樹，於大眠後取葉間飼之，其絲則韌而有光矣。或謂飼以湖桑，即不能飼以荊桑者非。」
「三一」「籬」，作屏障解釋，即指下文的「窗幃」，即窗帘。
「三二」「薪」，作為蠶簇用。
「三三」蠶架的直柱叫做「槌」，因為它是直立的，所以也叫「植」（上文引《月令》鄭注：「植，槌也。」）；蠶架的橫檔叫做「●」（下文引崔寔的話提到）；掛橫檔於直柱上的繩套叫做「繯」（見《方言》卷五）。蠶箔擱在橫檔上。一條直柱上有幾層橫檔，就可擱上幾層蠶箔。「一槌得安十箔」，這是有十層橫檔的蠶架。
「三四」《神農本草經》「白蒿」下《重修政和證類本草》按語：「別本注云：「葉似艾葉，上有白毛澀，俗呼為蓬蒿。」」《圖經本草》：「白蒿，蓬蒿也。」是蓬蒿即菊科的白蒿。吳其濬以為蓬蒿是野同蒿，而白蒿是大蓬蒿，並說：「李時珍以同蒿菜為蓬蒿，殊誤」（見《植物名實圖考》卷四及卷一二）。而《要術》用作蠶簇的材料，應是Artemisia屬的植物，不是茼蒿菜。
「三五」「鉤弋」，截取樹枝的椏作成的鉤子。「鶚爪」、「龍牙」，可能是同類異形的各種鉤子，也可能是樑端柱間的「樑下巴」之類。
「三六」「脫」，或然之詞，即「或者」、假設」。
「三七」「亭部」，亭長辦事的處所，亦指郵亭所在地。當然這些都是荒唐可笑的迷信說法。
種榆「一」、白楊第四十六《爾雅》曰（一）：「榆，白枌。」注曰：「枌榆，先生葉，卻著莢；皮色白。」
《廣志》曰（二）：「有姑榆，有朗榆。」
按今世有刺榆，木甚牢肕，可以為犢車材。梜榆（三），可以為車轂及器物。山榆，人「二」可以為蕪荑（四）「三」。凡種榆者，宜種刺、梜（五）兩種，利益為多；其餘軟弱，例非佳木也。
榆性扇地，其陰下五穀不植「四」。隨其高下廣狹，東西北三方，所扇各與樹等。種者，宜於園地北畔，秋耕令熟，至春榆莢落時，收取，漫散，犁細●，勞之。明年正月初，附地芟殺，以草覆上，放火燒之「五」。一根上必十數條俱生，只留一根強者，餘悉掐（六）去之。一歲之中，長八九尺矣。不燒則長遲也。後年正月、二月，移栽之。初生即移者，喜曲，故須叢林長之三年，乃移植。初生三年，不用採葉，尤忌捋心（七）；捋心則科茹不（八）長「六」，更須依法燒之，則依前茂矣。不用●沐。●者長而細，又多瘢痕；不●雖短，麤而無病。諺曰：「不●不沐，十年成轂（九）。」言易麤也。必欲●者，宜留二寸。
於坑「七」中種者，以陳屋草布中，散榆莢於草上，以土覆之。燒亦如法。陳草速朽（十），肥良勝糞。無陳草者，用糞糞之亦佳。不糞，雖生而瘦。既栽移者，燒亦如法「八」也。
又種榆法：其於地畔種者，致雀損穀；既非叢林，率多曲戾。不如割地一方種之。其白土薄地不宜五穀者，唯宜榆及白榆（十一）。
地須近市。賣柴、莢、葉，省功也。梜榆、刺榆、凡榆「九」：三種色，別種之，勿令和雜。梜榆，莢、葉味苦；凡榆，莢味甘，甘者春時將（十二）煮賣，是以須別也。耕地收莢，一如前法。先耕地作壟，然後散榆莢。壟者看好「一０」，料理又易。五寸一莢，稀穊得中。散訖，勞之。榆生，共草俱長，未須料理。明年正月，附地芟殺，放火燒之。亦任生長，勿使棠杜康反（十三）近。又至明年正月，斸去惡者，其一株上有七八根生者，悉皆斫去，唯留一根麤直好者。
三年春，可將莢、葉賣之。五年之後，便堪作椽。不梜者，即可斫賣。一根十文。梜（十四）者「一一」鏇作獨樂「一二」及盞。一箇三文。十年之後，魁、、瓶、榼「一三」，器皿，無所不任。一七文，一魁二十，瓶、榼各直一百文也。十五年後，中為車轂及蒲桃●「一四」。●一口，直三百。車轂一具，直絹三匹。
其歲歲料簡（十五）●治之功，指柴雇人——十束雇一人——無業之人，爭來就作。賣柴之利，已自無貲；歲出萬束，一束三文，則三十貫；莢葉在外也。況諸器物，其利十倍。於柴十倍，歲收三十萬。斫後復生，不勞更種，所謂一勞永逸。能種一頃，歲收千匹。唯須一人守護、指揮、處分，既無牛、犁、種子、人功之費，不慮水、旱、風、蟲之災，比之穀田，勞逸萬倍。
男女初生，各與小樹二十株，比至嫁娶，悉任車轂。一樹三具，一具直絹三匹，成絹一百八十匹：娉財資遣，粗得充事。
《術》曰：「北方種榆九根，宜蠶桑，田穀好。」
崔寔曰：「二月，榆莢成，及青收，乾以為旨蓄。「旨，美也；蓄，積也。司部收青莢，小蒸曝之，至冬以釀酒，滑香，宜養老。《詩》云：「我有旨蓄，亦以御冬」也。」色變白，將落，可作●●。隨節早晏，勿失其適。「●，音牟；●，音頭：榆醬。」」
白楊，一名「高飛」，一名「獨搖」。性甚勁直，堪為屋材；折則折矣，終不曲撓（十六）。奴孝切。榆性軟，久無不曲，比之白楊，不如遠矣。且天性（十七）多曲，條直者少；長又遲緩，積年方得。凡屋材，松柏（十八）為上，白楊次之，榆為下也。
種白楊法：秋耕令熟。至正月、二月中，以犁作壟，一壟之中，以犁逆順各一到，●「一五」中寬狹，正似（十九）蔥壟。作訖，又以鍬掘底，一坑作小（二十）「一六」。斫取白楊枝，大如指、長三尺者，屈著壟中，以土壓上，令兩頭出土，向上直豎。二尺一株。明年正月中，●去惡枝，一畝三壟，一壟七百二十株「一七」，一株兩根，一畝四千三百二十株（二一）。
三年，中為蠶●「一八」。都格反五年，任為屋椽。十年，堪為棟梁。以蠶●為率，一根五錢，一畝歲收二萬一千六百文。柴及棟梁、椽柱在外。歲種三十畝，三年九十畝。一年賣三十畝，得錢六十四萬八千文。周而復始，永世無窮。比之農夫，勞逸萬倍。去山遠者，實宜多種。千根以上，所求必備。
（一）見《爾雅‧釋木》。注為郭璞注。正注文並同《要術》。
（二）《太平御覽》卷九五六「榆」引《廣志》作：「有姑榆，有郎榆。郎榆，無莢，材又任車用，至善。青●（按同蠡，是皮厚的意思）者出渤海東光，以供官。」東光，今河北省東光縣。
（三）「梜榆」，黃校、張校、明抄誤作「枌榆」，湖湘本訛作「挾榆」，據院刻、金抄改正。
（四）院刻、明抄作「荑」，金抄訛作「莢」（參看注釋「三」）。
（五）「梜」，張校訛作「粉」，明抄、湖湘本訛作「挾」，據院刻、金抄改正。
（六）《學津》本、漸西本作「掐」，他本均誤作「搯」。此字在他處院刻等所誤亦同，本書逕予改正，不再作校記。又這條注文應在下文「長八九尺矣」下，而這個地位的注文，應是下面「不燒則長遲也」的一條，這二條注文顛倒錯了。
（七）正文和注文的「捋心」，僅院刻如文，指摘頂芽；金抄誤作「特心」；湖湘本誤作「採心」；黃校、明抄正文均誤作「捋之」，注文黃校不誤，明抄誤作「將心」。
（八）「不」，明抄、湖湘本誤作「太」，據院刻、金抄改正。
（九）「轂」，明抄誤作「穀」，他本不誤。
（十）院刻、金抄作「速朽」，指陳屋草腐爛得快，是正字；黃校、張校、明抄作「還根」，是形近而訛。
（十一）「白榆」雖然就是「枌榆」，但賈氏稱之為「枌榆」，不稱「白榆」，而且在這裏也和下文「梜榆、刺榆、凡榆三種」不協調，黃麓森疑是「白楊」之誤。應是「白楊」之誤。
（十二）院刻、金抄、明抄、湖湘本作「將」；黃校、張校作「捋」，雖似可通，實誤。「將」是「把它拿來」，魏晉南北朝文獻中常這樣用。
（十三）院刻、金抄作「棠（杜康反）」，《輯要》引同；黃校、明抄作「掌（止兩反）」，湖湘本作「長（止兩反）」。按「棠」、「掌」都是「」的別體（不是棠梨、手掌），即「牚」字，現在寫作「」；「」，古本音「杜康反」（音堂）。但「止兩反」讀為「手掌」的「掌」，大誤。湖湘本的「長」，加木旁作「棖」也就是「」字。參看卷四《插梨》篇注釋「二九」。
（十四）「梜」，明抄誤作「挾」，院刻、金抄、湖湘本不誤。
（十五）院刻、金抄作「料簡」，他本均作「科簡」。「科簡」只是斫去科條，義同「●治」，應以作「料簡」為是。
（十六）「折則折矣，終不曲撓」，「折」，各本同，應有誤。「折」與「曲撓」無別，講不通；如果作折斷講，用作梁柱，比「曲撓」更壞。《植物名實圖考長編》卷二一「白楊」引《懸笥瑣探》：「白楊……修直端美，用為寺觀材，久則疏裂，不如松柏材勁實也。」則白楊久則析裂開坼，「折」應是「析」或「坼」字之訛。
（十七）院刻、金抄、明抄作「天性」；黃校、張校、湖湘本作「木性」。
（十八）「柏」，從黃校、明抄；金抄作「梅」，當誤；院刻模糊不清。
（十九）「似」下明抄、湖湘本有「作」字，當係襲下文「作訖」而衍；院刻、金抄無，《輯要》引亦無，下文種《槐柳楸梓梧柞》篇：「●中寬狹，正似蔥壟」，亦無「作」字，故從院刻。
（二十）院刻、金抄作「」，明抄、湖湘本作「塹」，二字同，但上文種榆作「」，本書統一作「」。
（二一）「株」，各本同，上文既稱「一株兩根」，此處亦應作「根」。
「一」本篇的「榆」，似指白榆。下文所稱的「凡榆」，當亦指此。
吳其濬《植物名實圖考》卷三三「榆」：「今以有莢者為姑榆，無莢者為郎榆。南方榆，秋深始結莢，不可食，即《拾遺》之榔榆也。其有（按即「刺」字）者為榆，質堅。其皮白者為枌榆，北方食之。」
「姑榆」即《爾雅‧釋木》的「無姑」，是現在的大果榆，也叫「黃榆」。先葉開花，春夏間結大翅果，產於北方。其果實陰乾或製醬後，現在中藥上還保存著「蕪荑紅」的名稱。唐陳藏器《本草拾遺》：「作醬食之，……此山榆仁也。」大果榆現在徐州還稱「山榆」，則《要術》所稱「山榆人可以為蕪荑」，當即指本種。
榔榆，翅果小形，深秋成熟。在本草書上陳藏器《本草拾遺》始著錄，稱：「秋生莢，如北榆。陶公只見榆作注（按指陶弘景《名醫別錄》，見下），為南土無榆也。」
刺榆，小枝具硬刺，花與葉同時展放。果實呈歪錐形，背面具翅，初秋成熟。木質堅硬緻密。
「枌榆」即《爾雅》的「白枌」，即今白榆，三四月間，先葉開花，果莢春夏間成熟。北方常以果莢和麵粉或小米粉蒸食；青莢蒸過晒乾可釀酒，老熟的可製醬。《神農本草經》所著錄的「榆皮」，一般的解釋是指本種的皮，而陶弘景《名醫別錄》則說「八月採實」，則所指各別，因此《唐本草》注說：「榆，三月實熟，尋則落矣，今稱「八月採實」，恐本經（指《名醫別錄》）誤也。」陳藏器《本草拾遺》明白指出：「榆莢，……四月收實，作醬，似蕪荑。……江東有刺榆，無大榆，……刺榆秋實，故陶錯誤也。」據此，唐時江東仍無春夏間結莢的榆，陳藏器因稱春夏間結莢者為「北榆」，並說「南土無榆」。至吳其濬所見南方的榆，也還是榔榆。
「二」果仁的「仁」，宋元以前均作「人」（段玉裁說），在《要術》中亦均作「人」。
「三」《爾雅‧釋木》：「無姑，其實夷。」郭璞注：「無姑，姑榆也。生山中，葉圓而厚，剝取皮，合漬之，其味辛香，所謂「無夷」。」「無夷」即由無姑的果實「夷」得名，後來加草頭作「蕪荑」。因其果仁可製醬，故亦稱其醬為「蕪荑」。但郭注作「葉圓而厚」，有誤。據史游《急就篇》卷二「蕪荑」顏師古注：「無姑……生於山中，其莢圓厚，剝取樹皮，合漬而乾之，成其辛味也。」榆葉不圓，顏注作「其莢圓厚」，郭注的「葉」是「莢」字被後人搞錯的，而且《爾雅》明說「其實夷」，郭注也只能對「莢」作解釋，不應文不對題說葉不說莢。又，《爾雅‧釋草》有「莁荑，蔱蘠」，所指為草本，非此木本「蕪荑」。
「四」「植」，通「殖」。《淮南子‧主術訓》：「五穀繁植。」
「五」「放火燒之」，方法與上篇引《氾勝之書》的割桑苗放火燒過相同，有促進新條生長迅速旺盛的作用。元魯明善《農桑衣食撮要》「二月」「種舊椹」條有類似記載。《要術》對楮樹苗亦採用之，見下文《種穀楮》篇。
「六」《易經》「既濟」：「繻，有衣袽。」王弼注：「衣袽，所以塞舟漏也。」「袽」是破布爛絮之類，是塞船漏的雜亂東西。竹上刮下來的竹皮叫「竹茹」，《名醫別錄》有「敗船茹」的藥，即是塞漏船的敗竹茹。「袽」即「茹」字。《要術》的特用口語以「茹」當「裹」字用，即由堵塞一義引申而來。堵塞是用雜亂東西填塞下部，沒有一點空隙。這裏「科茹不長」也是下部叢脞過密的意思，即是說，小榆樹被摘去頂芽後，主幹長不高長不大，下部反而長出叢密的分枝，形成臃腫矮脞的樣子。
「七」「坑」，即溝坑。
「八」「既栽移者，燒亦如法」，既經移植的「栽」，成活後也要照樣燒過。
「九」「凡榆」，意謂「常榆」，即通常所指的榆，據注文「莢味甘，……春時將煮賣」，當指白榆。
「一０」「看好」，整齊勻直。
「一一」「梜榆」，從「梜者」看來，此榆木特宜於作鏇作材，可供鏇成中空器物之用，小者如盞、碗，大者如魁、缸，在木理上有其特性，和刺榆、凡榆不同，所以有「梜者」、「不梜者」的分別。但未詳是何種榆木。
「一二」「獨樂」，即「陀螺」，小孩玩具。
「一三」「魁」，《說文》：「羹斗也。」即盛羹的大碗。「榼」，《說文》：「酒器也。」「」即今「碗」字。
「一四」「●」，字書未收，當即「瓨」字，現在寫作「缸」，《輯要》引即作「缸」。
「一五」「●」即「」字，即今「墑」字。這裏指犁溝。清祁寯藻《馬首農言‧種植篇》：「今年耕墑，明年耕壟，則地力有餘矣。」《方言篇》：「犁溝謂之墑，兩犁之間謂之壟。」說明「墑」就是古所謂「畎」，也就是《要術》所稱的「●」，現在還稱理溝為「理墑」。
「一六」「又以鍬掘底，一坑作小」，再在溝底掘稍深的坑，略作長形的小坑形，以便於使白楊枝屈著溝底，使兩頭出土，向上豎起。
「一七」「一畝三壟，一壟七百二十株」，反映賈思勰當時的畝制是二百四十方步的長條畝，即一步長二百四十步為一畝。每步六尺，畝長一千四百四十尺，每二尺一株，一壟適得七百二十株。「一畝三壟」，其間隔也是二尺，三壟合成一步的畝寬（《種槐柳楸梓梧柞篇》移栽楸苗：「方兩步一根，兩畝一行」，說明畝寬是一步）。明董穀《碧里雜存》卷上「論畝」引當時農諺：「橫十五，豎十六，一畝田，穩穩足。」同樣是二百四十方步為一畝，但畝形略近正方。
「一八」「●」，音摘，同「樀」，也寫作「●」、「●」，都和上篇引崔寔《四民月令》的「●」同字，即蠶架的橫檔木，亦稱「蠶椽」。
種棠第四十七《爾雅》曰（一）：「杜，甘棠也。」《郭璞》注曰：「今之杜梨。」
《詩》曰（二）：「蔽芾甘棠。」毛云：「甘棠，杜也。」《詩義》疏云：「今棠梨，一名杜梨，如梨而小，甜酢可食也。」
《唐詩》曰（三）：「有杕之杜。」毛云：「杜，赤棠也。」「與白棠同，但有赤、白、美、惡。子白色者為白棠，甘棠也，酢滑而美。赤棠，子澀而酢，無味，俗語云：「澀如杜」。赤棠，木理赤，可作弓幹。（四）」
按今棠葉有中染絳者，有惟中染土紫「一」者；杜則全不用。其實三種別（五）異，《爾雅》、毛、郭以為同，未詳也「二」。
棠熟時，收種之。否則春月移栽。
八月初，天晴時，摘葉薄布，曬令乾，可以染絳。必候天晴時，少摘（六）葉，乾之；復更摘。慎勿頓收：若遇陰雨則浥，浥不堪染絳也。
成樹之後，歲收絹一匹。亦可多種，利乃勝桑也。
（一）見《爾雅‧釋木》，無「也」字。郭璞注作：「今之杜棠。」但《詩經‧召南‧甘棠》孔穎達疏引郭注同《要術》作「今之杜梨。」
（二）見《詩經‧召南‧甘棠》。毛《傳》文同。「芾」音沸。《詩義疏》文與陸璣《毛詩草木鳥獸蟲魚疏》有異，參看校記（四）。
（三）見《詩經‧唐風‧杕杜》。毛《傳》文同。又「有杕之杜」句，並見《唐風‧有杕之杜》及《小雅‧杕杜》篇。「杕」音第，生長茂盛的意思。
（四）自「與白棠同」至「可作弓幹」是《詩義疏》文，與《唐風‧杕杜》孔穎達疏引陸璣《疏》文基本相同，陸《疏》起句作「赤棠與白棠同耳」，《要術》略去「赤棠」，逕承毛《傳》不重複。陸璣《毛詩草木鳥獸蟲魚疏》則作：「甘棠，今棠梨，一名杜梨，赤棠也，與白棠同耳，但子有赤白美惡……」，以下基本同《要術》引《詩義疏》，而「木理赤」作「木理韌」。
（五）院刻、金抄作「別」，明抄、湖湘本誤作「則」。
（六）明抄作「●」，院刻、金抄、湖湘本作「摘」，字同，本書統一作「摘」。
「一」「絳」，赤色。「土紫」，紫褐色。
「二」據上文《爾雅》、郭注、《詩經》毛《傳》、《詩義疏》等解釋，棠、杜顛來倒去，確實分不清，故賈氏有此說。綜合歷史文獻資料，大體上是指棠、白棠為棠梨，杜、赤棠為杜梨。參看卷四《插梨》篇注釋「一九」。
種穀楮「一」第四十八《說文》曰（一）：「穀者，楮也。」
按今世人乃有名之曰「角楮」，非也。蓋「角」、「穀」聲相近，因訛耳。其皮可以為紙者也。
楮宜澗谷間種之。地欲極良。秋上楮子熟時，多收，淨淘，曝令燥。耕地令熟，二月耬耩之，和麻子漫散之，即勞。秋冬仍留麻勿刈，為楮作暖。若不和（二）麻子種，率（三）多凍死。明年正月初，附地芟殺，放火燒之。一歲即沒人。不燒者瘦，而長亦遲。三年便中斫。未滿三年（四）者，皮薄不任用。斫法：十二月為上，四月次之。非此兩月而斫者，楮多枯死也。每歲正月，常放火燒之。自有乾葉在地，足得火燃。不燒則不滋茂也。二月中，間斫去惡根。斸者地熟楮科「二」，亦所（五）以留潤澤也。移栽者，二月蒔「三」之。亦三年一斫。三年不斫者，徒失錢無益也。
指地賣者，省功而利少。煮剝賣皮者，雖勞而利大。其柴足以供燃。自能造紙，其利又多。種三十畝者，歲斫十畝，三年一遍，歲收絹百匹。
（一）《說文》無「者」字。按《說文》無「……者……也」例，「者」應是衍文。
（二）「和」，明抄誤作「知」，他本不誤。
（三）「率」，院刻、金抄、湖湘本等作「卒」，可以作「最後」、「終於」講，但應以作「大率」為長，故從黃校、明抄等及《輯要》引作「率」。
（四）「三年」，各本同；明抄作「二年」，誤。
（五）「所」，各本脫，據院刻、金抄補。
「一」「榖」、「楮」《說文》互訓，即今桑科的構樹。植物分類上過去有以日本構樹當楮而以BroussonetiapapyriferaVent。當穀的。日本構樹產於日本和朝鮮，我國尚未發現。
「二」「科」，指枝葉繁茂。
「三」「蒔」指移栽，《要術》中常見。
漆（一）第四十九凡漆器，不問真偽，過（二）客之後，皆須以水淨洗，置床箔上，於日中半日許曝之使乾，下晡「一」乃收（三），則堅牢耐久。若不即洗者，鹽醋浸潤，氣徹則皺，器便壞矣。其朱裏「二」者，仰而曝之——朱本和油，性潤耐日故。盛夏連雨，土氣蒸熱，什器之屬，雖不經夏用，六七月中，各須一曝使乾。世人見漆器暫在日中，恐其炙壞，合著「三」陰潤之地，雖欲愛慎，朽（四）敗更速矣。
凡木畫、服翫「四」、箱、枕之屬，入五月（五），盡七月、九月中，每經雨，以布纏指，揩令熱徹，膠不動作「五」，光淨耐久。若不揩拭者，地氣蒸熱，遍上生衣「六」，厚潤徹膠便皺，動處起發，颯然破矣。
（一）本篇篇題院刻、金抄、明抄均僅一「漆」字，但卷首總目則作「種漆」；他本均據總目在此處加此「種」字。但本篇所記僅是收貯和保存漆器的方法，並無「種」法記載。這個矛盾，可能是今本《要術》有脫漏，也可能賈氏原擬編寫種法而未能寫上。茲仍院刻之舊。又所有「漆」字，院刻、金抄、明抄、湖湘本均訛作「●」，他本作「漆」，是。
（二）院刻、金抄、黃校、張校、明抄作「過」，他本作「送」。
（三）「收」，院刻、金抄誤作「枚」，據明抄、湖湘本改正。
（四）「朽」，院刻、金抄、湖湘本訛作「杇」，據明抄改正。
（五）「入五月」以下，原作雙行小字，但這是正文，茲改為大字。
「一」「下晡」，日將落時。
「二」「朱裏」，朱砂漆裏。
「三」「合著」，倒●著。
「四」「木畫」，指漆畫。《後漢書‧五行志》：「婦女始嫁，至作漆畫，五采為系。」「翫」，通作「玩」，「服翫」，這裏指精美玩好的小件漆器。
「五」「動」，走動，走樣，變質。酒變酸，顏色褪落，《要術》均稱之為「動」。「動作」，開始變動。再走動，便起皺。皺的地方高起，一碰就破（「動處起發，颯然破矣」）。
「六」「生衣」，上霉。
種（一）槐、柳、楸、梓、梧、柞第五十《爾雅》曰（二）：「守宮槐，葉晝聶宵炕（三）。」注曰：「槐葉晝日（四）聶合而夜炕布者名「守宮」。」《孫炎》曰：「炕，張也。」
槐「一」子熟時，多收，擘取數曝，勿令蟲生。五月夏至前十餘日，以水浸之，如浸麻子法也。六七日，當芽生。好雨種麻時，和麻子撒之。當年之中，即與麻齊。麻熟刈去，獨留槐。槐既細長，不能自立，根別「二」豎木，以繩攔之。冬天多風雨，繩攔宜以茅裹（五）；不則傷皮，成痕瘢也。明年斸地令熟，還於槐下種麻。脅槐令長。三年正月，移而植之，亭亭條直，千百若一。所謂「蓬生麻中，不扶自直。（六）」若隨宜取栽，非直長遲，樹亦曲惡。宜於園中割地種之。若園好，未移之間，妨廢耕墾也。
種柳：正月、二月中，取弱柳「三」枝，大如臂，長一尺半，燒下頭二三寸，埋之令沒，常足水以澆之。必數條俱生，留一根茂者，餘悉掐去。別豎一柱以為依主「四」，每一尺以長繩柱攔之。若不攔（七），必為風所摧（八），不能自立。一年中，即高一丈餘。其旁生枝葉，即掐去，令直聳上。高下任人，取足，便掐去正心，即四散下垂，婀娜可愛。若不掐心，則枝不四散，或斜或曲，生亦不佳也。六七月中，取春生少枝「五」種，則長倍疾。少枝葉青氣（九）壯，故長疾也。
楊柳「六」：下田停水之處，不得五穀者，可以種柳。八九月中水盡，燥濕得所時，急耕則「七」●楱之。至明年四月，又耕熟，勿令有塊，即作●「八」壟：一畝三壟，一壟之中，逆順各一到，●中寬狹，正似蔥壟。從五月初，盡七月末，每天雨時，即觸雨折取春生少枝、長一尺以上者，插著壟中，二尺一根。數日即生。
少枝長疾，三歲成椽。比如餘木，雖微脆，亦足堪事。一畝二千一百六十根「九」，三十畝六萬四千八百根。根直八錢，合收錢五十一萬八千四百文。百樹得柴一載，合柴六百四十八載。載直錢一百文，柴合收錢六萬四千八百文。都合收錢五十八萬三千二百文。歲種三十畝，三年種九十畝；歲賣三十畝，終歲無窮。
憑柳「一０」，可以為楯、車輞「一一」、雜材及枕。
《術》曰：「正月旦取楊柳枝著戶上，百鬼不入家。」
種箕柳「一二」法：山澗河旁及下田不得五穀之處，水盡乾時，熟耕數遍。至春凍釋，於山陂河坎之旁，刈取箕柳，三寸截之，漫散即勞。勞訖，引水停之。至秋，任為簸箕。五條一錢，一畝歲收萬錢。山柳赤而脆，河柳白而肕（十）。
《陶朱公術》曰：「種柳千樹則足柴。十年之後，髡一樹，得一載，歲髡二百樹，五年一周。」
楸、梓：
《詩義疏》曰（十一）：「梓，楸（十二）之疏理色白而生子者為梓。」
《說文》曰（十三）：「檟，楸也。」
然則楸、梓二木，相類者也。白色有角者名為梓。以（十四）楸有角者名為「角楸」，或名「子楸」；黃色無子者為「柳楸」，世人見其木黃，呼為「荊黃楸「一三」」也。
亦宜割地一方種之。梓、楸各別，無令和雜。
種梓法：秋，耕地令熟。秋末初冬，梓角熟時，摘取曝乾，打取子。耕地作壟，漫散即再勞之。明年春，生。有草拔令去，勿使荒沒。後年正月間，斸移之，方兩步一樹。此樹須大，不得穊栽。
楸既（十五）無子，可於大樹四面掘坑取栽移之「一四」。亦方兩步一根，兩畝一行「一五」。一行百二十樹（十六），五行合六百樹。十年後，一樹千錢，柴在外。車板、盤合「一六」、樂器，所在任用。以為棺材，勝於柏松（十七）。
《術》曰：「西方種楸九根，延年，百病除。」
《雜五行書》曰：「舍西種梓楸各五根，令子孫孝順，口舌消滅也（十八）。」
梧桐：
《爾雅》曰（十九）：「榮，桐木。」注云：「即梧桐也。」又曰：「櫬，梧。」注云：「今梧桐。」
是知榮、桐、櫬、梧，皆梧桐也。桐葉花而不實者曰白桐。實而皮青者曰梧桐，按今人以其皮青，號曰「青桐「一七」」也。
青桐，九月收子。二三月中，作一步圓畦種之。方、大則難裹，所以須圓、小。治畦下水，一如葵法。五寸下一子，少「一八」與熟糞和土覆之。生後數澆令潤澤。此木宜濕故也。當歲即高一丈。至冬，豎草於樹間令滿，外復以草圍之，以葛十道束置「一九」。不然則凍死也。明年三月中，移植於廳齋（二十）之前，華淨妍雅，極為可愛。後年冬，不復須裹。成樹之後，樹別下子一石。子於葉上生（二一），多者五六，少者二三也。炒食甚美。味似菱芡，多噉亦無妨也。
白桐無子，冬結似子者，乃是明年之花房「二０」。亦繞大樹掘坑，取栽移之。成樹之後，任為樂器。青桐則不中用。於山石之間生者，樂器則鳴（二二）。「二一」
青、白二材，並堪車板、盤合、木屧「二二」等用。
柞「二三」：
《爾雅》曰（二三）：「栩，杼也。」注云：「柞樹。」
按俗人呼杼為橡子，以橡殼為「杼斗」，以剜剜（二四）似斗故也。橡子儉歲可食，以為飯；豐年放豬食之，可以致肥也。
宜於山阜之曲，三遍熟耕，漫散橡子，即再勞之。生則薅治，常令淨潔（二五）。一定不移「二四」。十年，中椽，可雜用。一根直十文。二十歲，中屋槫（二六），一根直百錢。柴在外。斫去尋生，料理還復。
凡為家具者，前件木，皆所宜種。十歲之後，無求不給。
（一）「種」，院刻、金抄、明抄、湖湘本卷首總目有，此處無，茲據總目加。
（二）見《爾雅‧釋木》，文同。注是郭璞注，「名守宮」作「名為守宮槐」。孫炎，亦《爾雅》注者。「聶」音摺，合攏的意思。
（三）「宵炕」，金抄作「●炕」，黃校、張校作「宵坑」，明抄作「●坑」，均誤，據院刻、湖湘本及《爾雅》原文改正。下文末一「炕」字，黃校、張校、明抄仍誤作「坑」。
（四）「日」，院刻、金抄、明抄誤作「曰」，據湖湘本及《爾雅》郭注改正。
（五）「裹」，明抄誤作「裏」。
（六）《大戴禮記‧曾子制言上》篇及《勸學》篇均有「蓬生麻中，不扶自直」句。《荀子‧勸學》篇亦有，「自」作「而」。
（七）「攔」，明抄誤作「爛」。又本篇各「攔」字原均作「欄」，字同，《要術》中二字互見，本書統一從今寫作「攔」。
（八）「摧」，明抄、湖湘本誤作「推」，據院刻、金抄改正。
（九）院刻、金抄作「氣」，唐韓鄂《四時纂要》「六月」篇採《要術》同；黃校、張校、明抄作「而」，湖湘本誤作「無」。「氣壯」指生活力強，茲從院刻。
（十）「肕」，明抄、湖湘本同；《輯要》引作「韌」，字同；院刻誤作「明」，金抄誤作「門」。
（十一）《詩義疏》文《太平御覽》未引。《詩經‧鄘風‧定之方中》孔穎達疏引陸璣《疏》同《詩義疏》，惟起句作「梓者」，與「楸」字分開，更好。
（十二）「梓，楸」，院刻、金抄如文，《輯要》引同；他本均倒作「楸梓」，大誤。《詩經‧定之方中》孔穎達疏引陸璣《疏》作「梓者，楸之疏理」云云，起句有「者」字，所指甚明。
（十三）「檟，楸也」，《說文》同。「檟」，音賈，字亦作「榎」。《說文》又稱：「梓，楸也。」「楸，梓也。」二者互訓。
（十四）院刻、金抄、明抄作「以」，他本及《輯要》引作「似」。「以楸」是在楸中分出來，「似楸」則不是楸，《要術》明說栽楸，應以兩宋本作「以」為正。
（十五）「既」，張校、湖湘本、《津逮》本誤作「即」，湖湘本、《津逮》本並脫上面「楸」字，據院刻、金抄、黃校、明抄等補正。
（十六）院刻、金抄作「樹」，明抄作「株」，湖湘本等連下文「六百樹」的「樹」，並作「株」。
（十七）院刻、金抄作「柏松」，他本及《輯要》引均作「松柏」。又「勝於柏松」四字，除《學津》本從《輯要》引改為大字外，他本均作雙行小注，茲改為大字正文。
（十八）後二句除《學津》本改為大字正文外，他本均作雙行小字，茲改為大字。
（十九）引《爾雅》兩條，均見《釋木》，文同。注文均郭璞注，無「也」字。
（二十）「齋」，古多作「齊」。這裏廳齋，院刻、金抄亦作「齊」，他本均作「齋」，茲從他本作今寫。
（二一）「子於葉上生」，各本同，惟《輯要》引「葉」作「包」，學津本、漸西本從之。
按梧桐花後結成蓇葖果，長約七至十厘米，有四至五片果瓣，在沒有完全成熟時即開裂，果瓣膜質，成葉片狀，種子即著生於果瓣的邊緣。因此，古人就誤認為「子於葉上生」。作「包上生」當然比較合適，但唐韓鄂《四時纂要》「二月」篇亦作「葉」（該書實採自《要術》），說明是《輯要》改的，故仍院刻之舊。
（二二）「樂器則鳴」，院刻、金抄、明抄、湖湘本同，「鳴」指有優美悅耳的音響。《初學記》卷二八及《太平御覽》卷九五六「桐」引《要術》作「為樂器則鳴」；《輯要》改作「作樂器尤佳」。
（二三）見《爾雅‧釋木》，無「也」字。「曰」，各本作「云」，此從明抄。注文同郭璞注。
（二四）「剜剜」，各本同，是凹陷如斗形的形容口語。《輯要》引作「成剜」，當係以意改。日譯本分開讀成：「以橡殼為杼，斗以剜，剜以斗故也」，並說末一「以」字是根據院刻來的，其實院刻、金抄仍作「似」。「杼斗」、「橡斗」都是橡殼的俗名，二字分不開。
（二五）院刻、金抄作「絜」，湖湘本等作「潔」，字同。《要術》中二字互用，本書統一作「潔」。
（二六）「槫」，除《津逮》本作「樽」外，他本均同，《輯要》引亦同。「樽」固然明顯是錯字，「槫」音團，字書解釋，於此不協，亦誤。吾點校記：「疑本「●」字，音闢，《說文》：「壁柱也。」亦作「欂」。」唐韓鄂《四時纂要》「二月」篇採《要術》作「棟」。應是「●」或「棟」字之誤。
「一」槐是。
「二」「別」，各別；「根別」，每一根。
「三」「弱柳」，指垂柳（亦名水柳），即上文「種柳」的「柳」，亦即通常所稱的柳。唐陳藏器《本草拾遺》：「柳，……江東人通名楊柳，北人都不言楊。」說明北方只稱為「柳」。宋蘇頌《圖經本草》：「今人謂柳為楊柳，非也。」直到現在稱垂柳為「楊柳」，還是江南某些地方的通名。
「四」「依主」，支撐成活幼樹的支柱。下文「以長繩柱攔之」，將幼樹用長繩攔定在支柱上。
「五」「春生少枝」，當年春天長出的新梢。
「六」「楊柳」，指蒲柳，即青楊或水楊，不是南方人也叫「楊柳」的垂柳，參看注釋「三」。《詩經‧小雅‧采薇》：「楊柳依依。」毛《傳》：「楊柳，蒲柳也。」
「七」《廣雅‧釋言》：「則，即也。」這裏即作「即」字用。古時「則」、「即」互通，《要術》中亦常互用。
「八」「●」，見本卷《種榆白楊》篇注釋「一五」。
「九」一壟長二百四十步（即畝長），一步六尺，每二尺插一根，共七百二十根。一畝三壟（共寬一步，即畝寬），合共二千一百六十根。
「一０」「憑柳」，未詳。胡桃科的楓楊，也叫「枰柳」，「憑」、「枰」同音，未知是否指此？
「一一」「楯」，音盾，是欄杆。「輞」，音罔，是輪圈。
「一二」柳屬，叫做杞柳，俗名「白箕柳」，叫做筐柳，枝條均適宜於編製簸箕、笆斗等用，故有箕、筐之名，《要術》所稱「箕柳」，當屬此類。
「一三」梓是紫葳科，樹皮灰白色，結長莢果，像豇豆的莢。
《要術》分楸為二種，以有莢者為「角楸」，當即一般所說的楸，和梓同屬；以黃色無子者為「柳楸」，也叫「荊黃楸」，則有未詳。
「一四」在樹根的外圍掘傷較近地面的側根促使發生根櫱的方法，與卷四《柰林檎》篇相同。下文亦用於白桐。《群芳譜》：「種植白楊，伐去大木根在地中者，遍發小條。候長至栗子、核桃麤，春月移栽，勤澆之。」後代記載頗多，但以《要術》為最早。
「一五」「兩畝一行」，一畝的橫是一步（六尺），楸的根櫱苗兩步一株，所以兩畝栽一行。畝長二百四十步，株距亦二步，故「一行百二十樹」。這是北魏當時的畝制，是闊一步長二百四十步的長條畝。
「一六」「合」，即今「盒」字。
「一七」「青桐」即梧桐。「白桐」，未詳。玄參科泡桐屬的泡桐，別名桐、榮桐，雌雄同株，木材輕軟，有不易傳熱的特性，適宜於製作樂器等用。所謂「花而不實」，有二種可能，一種是花的發育不完全，一種是雌雄異株。《要術》所稱，未知是此種否？
「一八」「少」，作「稍」字用，意即少量。
「一九」「置」是安放，引申為裝盛，「束置」意即束裹。
「二０」「花房」，指花芽。
「二一」木材由許多管狀細胞和纖維組成，作為樂器，每一個管狀細胞就是一個「共鳴笛」，它們具有傳音、擴音和共振的作用。大概這種生在山石之間的白桐，它的無數個管狀細胞和年輪的密緻性與均勻性，使樂器的「基音」與「泛音」得到了最好的共鳴條件，所以音響特別好。但說青桐不好作樂器，則有未詳（青桐木材適宜於作琴瑟、琵琶等）。
「二二」「屧」，同「」，音燮，又音替，字亦作「屜」，是木鞋。王筠《說文句讀》：「眾經音義」云：「屧，鑿腹令空薦足者也。」然則以木為之而空其中也。」不同於現在的木屐。
「二三」「柞」，是殼斗科（山毛櫸科），也叫做「櫟」，不是椅科中名也叫「柞」的。
「二四」「一定不移」，播種後植株就固定下來，不移栽。
種竹第五十一中國所生，不過淡苦二種；其名目奇異者，列之於後條「一」也。
宜高平之地。近山阜，尤是所宜。下田得水即（一）死。黃白軟土為良。
正月、二月中，斸取西南引根並莖「二」，芟去葉，於園內東北角種之，令坑深二尺許，覆土厚五寸。竹性愛向西南引，故於園東北角種之。數歲之後，自當滿園。諺云：「東家種竹，西家治地。」為滋蔓而來生也。其居東北角者，老竹，種不生，生亦不能滋茂，故須取其西南引少根「三」也。稻、麥糠糞之。二糠各自堪糞，不令和雜。不用水澆。澆則淹死。勿令六畜入園。
二月，食淡竹筍（二），四月、五月，食苦竹筍。蒸、煮、炰、酢「四」，任人所好。
其欲作器者，經年乃堪殺。未經年者，軟未成也。
筍：
《爾雅》曰（三）：「筍，竹萌也。」
《說文》曰（四）：「筍，竹胎也。」
孫炎曰：「初生竹謂之筍。」
《詩義疏》云（五）：「筍皆四月生。唯巴竹筍，八月生，盡九月，成都有之。「五」，冬夏生，始數寸，可煮，以苦酒浸之，可就酒及食。又可米藏及乾（六），以待冬月也。」
《永嘉記》曰：「含●（七）竹「六」筍，六月生，迄九月，味與箭竹筍相似。凡諸竹筍，十一月掘土取皆得，長八九寸。長澤民家，盡養黃苦竹「七」。永寧南漢「八」，更年上「九」筍，大者一圍五六寸。明年應上今年十一月筍，土中已生，但未出，須掘土取；可至明年正月出土訖。五月方過，六月便有含●筍。含●筍迄七月、八月。九月已有箭竹筍，迄後年四月。竟年常有筍不絕也。」
《竹譜》曰（八）：「棘竹「一０」筍，味淡，落人鬢（九）髮。●、●（十）二筍，無味。雞頸（十一）竹筍，肥美。竹筍，冬生者也。」
《食經》曰：「淡竹筍法：取筍肉五六寸（十二）者，按鹽中一宿，出，拭鹽令盡。煮糜（十三）一斗，分五升與一升鹽相和。糜熱（十四），須令冷，內竹筍糜中一日。拭之，內淡糜中，五日，可食也。」
（一）院刻、金抄作「即」，明抄、湖湘本作「則」。
（二）「筍」，或作「筍」，《要術》中二字互見。此處及引《爾雅》、《說文》均作「筍，而引《詩義疏》則前一字作「筍」，後一字又作「筍」，甚為紛雜。《要術》各本，漸西本一律改為「筍」。本書亦統一作「筍」。
（三）見《爾雅‧釋草》，無「也」字。下文「孫炎曰」，係注《爾雅》文，照他處例，應列在引《爾雅》文後，這裏是倒錯。邢昺疏引孫炎注作：「竹初萌生謂之筍。」
（四）《說文》原文是：「筍，竹胎也，從竹旬聲。」「筍」，《要術》原引作「筍」，是後人傳抄搞亂，字應作「筍」。
（五）《詩經‧大雅‧韓奕》「維筍及蒲」孔穎達疏引陸璣《疏》：「筍，竹萌也，皆四月生。唯巴竹筍，八月九月生，始出地，長數寸，（按同煮），以苦酒、豉汁浸之，可以就酒及食。」與今本《毛詩草木鳥獸蟲魚疏》同，但與《要術》所引《詩義疏》大異。說者均以《詩義疏》即陸璣《毛詩草木鳥獸蟲魚疏》，據此，其說不確。
（六）「乾」，指乾藏，沒有問題。「米藏」，各本同，似頗費解，其實不然。漸西本從吾點校改作「采藏」，不必。按下文引《食經》有米粥醃筍法，卷九《作菹藏生菜法》篇多用米飯或粥清醃藏瓜菜，「米藏」即指此類，是利用澱粉糖化產生乳酸防腐的菹藏法，不是錯字。
（七）本段內三「●」字，明抄、湖湘本均如文，音惰，院刻、金抄均作「隨」。按「隨」「惰」相通，但此字一般作「●」，如晉戴凱之《竹譜》作「●●」，他書亦作「●」，茲從明抄。
（八）今傳晉戴凱之《竹譜》一卷，是最早的竹譜。其書正文為四字韻語，其下分條作注。《要術》此處所引「《竹譜》」，內容與戴《譜》注文相合，當出戴《譜》，不過文字較簡，當是節引。又引《竹譜》及下條《食經》文，自「曰」字以下原均作雙行小字，茲一律改為大字。
（九）金抄及明清刻本作「鬚」，《太平御覽》卷九六三引《竹譜》同（戴凱之《竹譜》正文作「鬢」，注文作「鬚」）；黃校、張校、明抄作「●」，是「鬢」的俗寫，茲從院刻作「鬢」。
（十）「●」，院刻、金抄、明抄同，此字字書未收；他本作「●」，誤。「●」，各本同，湖湘本、津逮本訛作「節」。按戴凱之《竹譜》有「●●」二竹，種：「●●二種，至似苦竹，……●筍亦無味，江漢間謂之苦●。見沈《志》。●音聊，●音禮。」《要術》「●●」極可能是「●●」之誤。
（十一）院刻、金抄作「頸」，《太平御覽》卷九六三引《竹譜》同；戴凱之《竹譜》作「脛」，《要術》卷十「筍〔五二〕」引《筍譜》亦作「脛」；他本均作「頭」，誤。
（十二）「寸」，明抄誤作「升」，他本不誤。
（十三）「糜」是粥，此段四「糜」字，明抄均作「麋」，字通，湖湘本均訛作「●」，茲從院刻、金抄作「糜」。
（十四）「熱」，明抄誤作「熟」，他本不誤。
「一」「後條」，指卷十「竹〔五一〕」條，引錄有主要是南方的許多種竹。
「二」「莖」，竹的莖稈。
「三」「根」，指地下莖，俗稱「竹鞭」。合軸型的竹的竹鞭具有在地下橫走的特性，橫走竹鞭的節上生芽，有的芽發育成筍，有的芽繼續橫走長成新的竹鞭，筍長成竹稈，這樣不斷的延廣，久之成為大片散生新竹的竹林。西南向陽，易於延伸。「西南引少根」即指向西南延伸的竹鞭上長出的幼年竹。
「四」「炰」，這裏同「缹」，卷九《素食》篇有缹瓜茄等法，是一種油燜法。「酢」是「醋」的本字，這裏是指作成酸泡筍。
「五」「」，音眉，下文引《竹譜》：「竹筍，冬生。」《太平御覽》卷九六三「竹」引《竹譜》：「竹，江漢間謂之箭竿，一尺數節，葉大如扇，可以為篷。」戴凱之《竹譜》：「是箭竹類。一尺數節，葉大如履，可以作篷，亦中作矢。其筍冬生。」與《詩義疏》「冬夏生」異。戴凱之所謂「箭竹類」是指可以作箭而言，其實此竹在竹的分類上屬於箬竹屬。
「六」元李衎《竹譜詳錄》卷六：「●●竹，……今浙東沿海山中處處有之，大如足指，堅厚修直，腹中白腴闌隔，狀如溼生衣。初生時，正紫色，漸漸變紅，年老則色白也。枝葉一如四季竹，亦四季生筍可食。生南康者，未解籜時，輒有細蟲食其筍。籜脫之後，蟲食處成赤紋類繡畫者。浙東人家多取為籬，勻整可愛。」
「七」「黃苦竹」，卷十「竹〔五一〕」引《孝經河圖》：「竹之醜（類）有四：有青苦者，白苦者，紫苦者，黃苦者。」
「八」永寧，縣名，漢置，即今浙江省永嘉縣。長澤、南漢大概都是縣以下的小地名。
「九」「更」，更番相接，一年不斷。浙東方言稱出土、嘗新為「上」。
「一０」「棘竹」是竹屬的竹，參看卷十「竹〔五一〕」注釋「一七」。
種紅藍花、梔子（一）「一」第五十二燕支、香澤、面脂、手藥、紫粉、白粉附花地欲得良熟。二月末三月初種也。（二）
種法：欲雨後速下，或漫散種，或耬下，一如種麻法。亦有鋤掊而掩種「二」者，子科大而易料理「三」。
花出，欲日日乘涼摘取。不摘則乾。摘必須盡。留餘（三）即合「四」。
五月子熟，拔，曝令乾，打取之。子亦不用鬱浥。
五月種晚花。春初即留子，入五月便種，若待新花熟後取子，則太晚也。七月中摘，深色鮮明，耐久不黦「五」，勝春種者。
負郭良田種一頃者，歲收絹三百匹。一頃收子二百斛，與麻子同價，既任車脂，亦堪為燭，即是直頭「六」成米。二百石米，已當穀田；三百匹絹，超然在外。
一頃花，日須百人摘，以一家手力，十不充一。但駕車地頭，每旦當有小兒僮「七」女十百為群（四），自來分摘，正須平量，中半分取。是以單夫隻婦，亦得多種。
殺花法（五）：摘取即碓（六）擣使熟，以水淘，布袋絞去黃汁「八」；更擣，以粟飯漿清而醋（七）者淘之，又以布袋絞去汁，即收取染紅勿棄（八）也。絞訖，著瓮器中，以布蓋上，雞鳴更擣（九）令均，於席上攤而曝乾，勝作餅。作餅者，不得乾，令花浥鬱也。
作燕（十）脂法：預燒落藜、藜、藋（十一）「九」及蒿作灰，無者，即草灰亦得。以湯淋取清汁初汁純厚太釅（十二），即殺花，不中用，唯可洗衣；取第三度淋者，以用揉花，和，使好色也。揉花。十許遍，勢盡乃止。布袋絞取淳汁，著瓷中。取醋石榴「一０」兩三箇，擘取子，擣破，少著粟飯漿水極酸者和之，布絞取瀋，以和花汁。若無石榴者，以好醋和飯漿亦得用（十三）。若復無醋者，清飯漿極酸者，亦得空「一一」用之。下白米粉，大如酸棗，粉多則白。以淨竹箸不膩者，良久痛攪。蓋冒「一二」至夜，瀉去上清汁，至淳處止，傾著帛（十四）練角袋子中懸之。明日乾浥浥「一三」時，捻（十五）作小瓣，如半麻子，陰乾之則成矣。
合香澤「一四」法：好清酒以浸香「一五」：夏用冷酒，春秋溫酒令暖，冬則小熱。雞舌香「一六」、俗人以其似丁子，故為「丁子香」也。藿香「一七」、苜蓿「一八」、澤蘭香「一九」，凡四種，以新綿裹而浸之。夏一宿，春秋再宿，冬三宿。用胡麻油兩分，豬脂一分，內銅鐺中，即以浸香酒和之，煎數沸後，便緩火微煎，然後下所浸香煎。緩火至暮，水盡沸定，乃熟。以火頭內澤中作聲者，水未盡；有煙出，無聲者，水盡也。澤欲熟時，下少許青蒿以發色。以綿幕（十六）鐺觜、瓶口「二０」，瀉著瓶中。
合面脂法：用牛髓。牛髓少者，用牛脂和之。若無髓，空用脂亦得也。溫酒浸丁香、藿香二種。浸法如煎澤方。煎法一同合澤，亦著青蒿以發色。綿濾著瓷、漆盞中令凝。若作脣脂者，以熟朱和（十七）之，青（十八）油「二一」裹之。
其冒霜雪遠行者，常齧蒜令破，以揩脣，既不劈裂，又令辟惡。小兒面患皴「二二」者，夜燒梨令熟，以糠湯洗面訖，以暖梨汁塗之，令不皴。赤蓬（十九）染布，嚼以塗面，亦不皴也。
合手藥「二三」法：取豬●「二四」一具，摘去其脂。合蒿葉於好酒中痛挼，使汁甚滑。白桃人二七枚，去黃皮，研碎，酒解，取其汁。以綿裹丁香、藿香、甘松香「二五」、橘核十顆，打碎。著●汁中，仍浸置勿出，瓷瓶（二十）貯之。夜煮細糠湯淨洗面，拭乾，以藥塗之，令手軟滑，冬不皴。
作紫粉法：用白米英粉「二六」三分，胡粉「二七」一分，不著胡粉，不著人面。和合均調。取落葵子「二八」熟蒸，生布絞汁，和粉，日曝令乾。若色淺者，更蒸取汁，重染如前法。
作米粉法：梁米第一，粟米第二。必用一色純米，勿使有雜。●（二一）使甚細，簡去碎者。各自純作，莫雜餘種。其雜米、糯米、小麥、黍米、穄（二二）米作者，不得好也。於木槽中下水，腳踏十遍，淨淘，水清乃止。大瓮中多著冷水以浸米，春秋則一月，夏則二十日，冬則六十日，唯多日佳。不須易水，臭爛乃佳。日若淺者，粉不滑美。日滿，更汲新水，就瓮中沃「二九」之，以酒杷（二三）攪，淘去醋氣，多與遍數，氣盡乃止。稍稍出著一砂盆中熟研，以水沃，攪之。接取「三０」白汁，絹袋濾，著別瓮中。麤沈者更研，水沃，接取如初。研盡，以杷子就瓮中良久痛抨，然後澄之。接去清水，貯出「三一」淳汁，著大盆中，以杖一向攪——勿左右迴轉——三百餘匝，停置，蓋瓮，勿令鹿污。良久，清澄，以杓徐徐接去清，以三重布帖（二四）粉上，以粟糠著布上，糠上安灰；灰濕，更以乾者易之，灰不復濕乃止。然後削去四畔麤白無光潤者，別收之，以供麤用。麤粉，米皮所成，故無光潤。其中心圓如缽形，酷似鴨子白光潤者，名曰「粉英」。英粉，米心所成，是以光潤也。無風塵好日時，舒布於床上「三二」，刀削粉英如梳，曝之，乃至粉乾。足將住反（二五）手痛挼勿住。痛挼則滑美，不挼則澀惡。擬人客作餅，乃作香粉以供粧摩身體。「三三」
作香粉法：唯多著丁香於粉合中，自然芬馥。亦有擣香末絹篩和粉者，亦有水浸（二六）香以香汁（二七）溲粉者，皆損色，又費香，不如全著合（二八）中也。
（一）篇目和卷首總目不一致，在《要術》中相當多。這裏「梔子」，總目作「及梔子」，下面附注，總目有，這裏沒有。明清刻本在篇題下據總目補入附注（但《津逮》本、《學津》本有倒錯），茲亦補入。此外，本篇篇題還和內容不符，即篇中根本沒有提到「梔子」，和《漆》篇沒有提到種漆同樣有矛盾。《農政全書》卷三八引有《要術》種梔子法，其實引自《農桑輯要》「新添」的資料，徐光啟誤題書名。
（二）這二句原作雙行小注，但是正文，茲改為大字。
（三）院刻、金抄作「留餘」，唐韓鄂《四時纂要》「五月」篇引《要術》同；明抄、湖湘本作「餘留」。
（四）「十百為群」，從院刻、金抄；明抄作「十百餘群」，他本作「百十餘群」。
（五）本條除「殺花法」標題外，餘原作雙行小字，茲改為大字。
（六）「碓」，金抄、湖湘本同；院刻《吉石盦》影印本模糊，但尚可辨認是「碓」，日人小島尚質影寫本誤寫作「●」；明抄誤作「確」；黃校劉錄亦誤作「確」，但黃校陸錄不誤，張校未校出。
（七）「醋」，從明抄、湖湘本；金抄作「」，當是「●」字，院刻模糊。
（八）院刻、金抄、明抄、湖湘本等均作「」，漸西本作「棄」，二字同，《要術》中互用，本書統一作「棄」。
（九）明抄作「搗」，院刻、金抄、湖湘本仍作「擣」。本書統一作「擣」。
（十）各本作「燕」，明抄作「臙」。臙脂字古多作「燕」。
（十一）「藋」，明抄誤作「藿」，他本不誤。
（十二）酒、醋濃厚叫做「釅」，由這一意思引申，凡液汁濃厚乃至雲霧濃密都叫做「釅」。這裏指灰汁濃厚。金抄作「●」，誤；院刻不清，似是「釅」的殘形字；明抄、湖湘本作「釅」。
（十三）「用」，從院刻、金抄；明抄誤作「可」；湖湘本空格，《津逮》本等脫。
（十四）院刻、金抄作「帛」，明抄、湖湘本作「白」。
（十五）「捻」，明抄誤作「稔」，他本不誤。
（十六）「幕」，原作「羃」，字同，他處多作「綿幕」，本書統一作「幕」。
（十七）院刻、金抄、湖湘本作「朱」，指朱砂；黃校、張校、明抄作「米」，誤；漸西本不從湖湘本而改從黃校作「米」，尤誤。
（十八）「青」，金抄空格，他本作「青」。
（十九）「赤蓬」，院刻、金抄、黃校、張校、明抄、漸西本同；湖湘本、《津逮》本、學津本作「赤連」。所謂「染布」是指將這種植物的帶潤滑性的液汁浸染在布上，準備隨時嚼汁塗面用，不是一般的染布。唐韓鄂《四時纂要》「五月」篇作「燕脂法」和《要術》最大的不同點，就是將紅花汁先染在布上，然後再用灰汁褪出布上的紅汁來作臙脂。這個和這裏的「赤蓬染布，嚼以塗面」的方法相類似。但「赤蓬」未詳何種植物，也許有錯字。
（二十）明抄、湖湘本等脫「瓶」字，據院刻、金抄補。
（二一）「●」音肺（又音伐），舂的意思。院刻從「●」，金抄、黃校、張校、明抄從「」，是沿訛字，茲改正。明清刻本或誤析為「白」、「第」二字分入小注（《津逮》本、《學津》本），或以「研●也」三字入正文（漸西本），更誤。此字卷七、卷八、卷九各篇頗多，正訛各體互見，本書一律作「●」。
（二二）院刻、金抄作「穄」，是正字；黃校劉錄、張校作「●」，黃校陸錄作「黍」，明抄作「●」，他本作「榛」，均訛。
（二三）院刻、金抄作「酒杷」，是；明抄作「手杷」，他本作「手把」，均誤。
（二四）「帖」，即貼上去，院刻殘爛作「怙」，金抄誤作「怙」；據明抄、湖湘本改正。
（二五）院刻、金抄、湖湘本作「將住反」，音沮；黃校、張校、明抄誤作「將仕反」。「足手」猶言多手、并手，參看卷七《造神麴并酒》篇注釋「四二」。
（二六）院刻、金抄作「浸」，明抄、湖湘本誤作「沒」。
（二七）明抄、湖湘本作「汁」；院刻、金抄誤作「十」。
（二八）「合」，黃校、明抄及明清刻本同（湖湘本誤作「令」），今通作「盒」；院刻、金抄作「香」，不如「合」合適。
「一」菊科的紅花，其花含有紅花紅色素，可製臙脂及染料，也供藥用，一名「紅藍花」。
梔子，即茜草科，果實可作黃色染料，但篇內並沒有提到梔子。
「二」「掊」，即今「刨」字。「鋤掊而掩種」，就是刨坑點播，再覆上土。
「三」採紅花用三指（拇指、食指和中指）抽出頭狀花序的筒狀花冠，這是人們需要的部分。花冠的下半部已斷去，所以這時必需注意勿傷及基部的子房，因為還要留著結子。點播的植株較稀，分枝多，花大，所以說「子科大而易料理」。
「四」「合」，指蔫合，即萎謝。《天工開物》卷三：「採（紅）花者，必侵晨帶露摘取，若日高露旰，其花即已結閉成實，不可採矣。」又說：「紅花逐日放綻，經月乃盡。」按紅花開花時間最多不超過四八小時，花瓣由黃變紅時，必須及時採摘，一般在二四至三六小時內採的，花色最為鮮美，過後就變暗紅色而凋萎。如在今天早晨看到花蕾內露出一些黃色小花瓣時，明天早晨就要採。採時要在清晨露水未乾前，不遲於上午十時，因紅花多刺，日出後漸乾燥而刺硬，傷人。《要術》和《天工開物》所記都是正確的。
「五」「黦」，音鬱，《廣韻》：「黃黑色也。」
「六」「直頭」是兩頭抵直的意思，即是說二百石紅花種子抵得上二百石米。
「七」古時「童」指奴僕，而兒童的童作「僮」，後來二字乃互易。參看《要術》自序注釋「五一」。
「八」紅花除含有紅花紅色素外，並含有紅花黃色素，而前者含量較少，後者含量較多。《天工開物》卷三：「紅花……黃汁淨盡，而真紅乃現。」故必須一再絞去黃色素。《要術》因為作餅不容易乾，所以主張散收。但《農桑衣食撮要》「五月」及《天工開物》卷三則必須用青蒿覆蓋一宿，成薄餅，陰乾貯用，但忌近濕地。
「九」「落藜」，《說文繫傳》「藜」字下：「今落帚，或謂落藜，初生可食，藜之類也。」「落帚」即藜科的地膚，莖枝可製掃帚，故名。而《本草綱目》卷二七：「藜，……河朔人名落藜。」則「落藜」就是藜的別名。但下文已經有「藜」，應非賈氏所指。「藋」音調，即所謂「蔏藋」、「灰藋」，是藜的一類，但未詳何種。
「一０」「安石榴」即石榴。《圖經本草》：「安石榴，……花有黃、赤二色。實亦有甘、酢二種。甘者可食，酢者入藥。」酸石榴除入藥外，古時多利用其有機酸作為媒染劑或各種配料，在《要術》中也常用。
「一一」單獨一樣，不雜和他物叫做「空」。《要術》中常這樣用。
「一二」《廣雅‧釋詁二》：「冒，覆也。」「蓋冒」，即以器蓋覆。
「一三」「浥浥」，半乾狀態。
「一四」「香澤」，《釋名‧釋首飾》：「香澤者，人髮恒枯悴，以此濡澤之也。」即今潤髮油。明楊慎《丹鉛總錄》卷四「香澤」引《樂府》：「八月香油好煎澤。」
「一五」植物性芳香油溶解於乙醇，不溶解於水。此法用乙醇稀溶液浸取植物性芳香油，然後過渡到植物性油脂中，再蒸去水分，製成潤髮油。同樣的方法用於固態的動物性油脂，則成「面脂」。
「一六」「雞舌香」即桃金孃科的丁香，又名「丁子香」、「丁子」。所用是它的乾燥花蕾，其形如釘，故名。「丁」即古「釘」字。但也有以母丁香（近於成熟的丁香果實）為「雞舌香」的。
「一七」藿香是脣形科。
「一八」「苜蓿」，即所謂「苜蓿香」，古時多用以配製香料，如唐王燾《外臺秘要》卷三二引載唐孫思邈《千金方》「生髮膏方」及《千金翼方》「裛衣香方」等就都用「苜蓿香」，但未詳是何種植物。豆科的草木樨，別名野苜蓿，全草含有香豆素，可作芳香料，未知是否即是此種。
「一九」澤蘭有屬菊科和蘭科的二種。古所謂「澤蘭香」，一般指菊科的。
「二０」「以綿幕鐺觜、瓶口」，用絲綿薄薄地罩在鐺嘴和瓶口上，一次作兩重的過濾。「鐺」音鎗，即「鎗」字，這裏是帶嘴的小型銅鍋。「觜」即「嘴」字。
「二一」「青油」，未詳。卷三《荏蓼》篇說「荏油色綠」，但「不可為澤，焦人髮」；又現在有叫油為青油，恐均非所指，而金抄「青」字空白，究竟是否是「青油」，亦尚未可必。
「二二」「皴」，音村，皮膚乾裂。
「二三」「手藥」，防止手和面部冬天皴裂的潤膚劑。
「二四」《本草綱目》卷五十「豕」：「●，……一名腎脂，生兩腎中間，似脂非脂，似肉非肉。」「●」音夷，亦借用同音「胰」字，但非胰臟。《本草綱目》並載有豬●浸酒防皴裂方。現在群眾也還在採用，用酒浸之，方法簡便，防皴裂極有效。
「二五」敗醬科的，亦名「甘松香」，多年生草本，根莖有濃烈香氣，可製香料，並供藥用。
「二六」「白米英粉」，精白度很高的米粉沉澱，製法見下段「作米粉法」。
「二七」「胡粉」，即鉛粉。唐梅彪《石藥爾雅‧釋諸藥隱名》：「一名錫粉。」《天工開物》卷十四有造胡粉法。
「二八」落葵科的落葵，又名臙脂菜，其子實為漿果，含有紫色素，可作傅面粉。《名醫別錄》陶弘景注：「其子紫色，女人以漬粉傅面為假色。」宋蘇頌《圖經本草》：「俗呼曰胡燕脂。子可婦人塗面及作口脂。」
「二九」「沃」，灌水。
「三０」「接取」，在上面舀，不是上傾下接，下文「以杓徐徐接去清」可證，並參看卷八《黃衣黃蒸及糱》篇注釋「二」。
「三一」「貯」是貯藏，「貯出」指從這一容器中拿出裝入另一容器，義同「傾出」、「挹出」。有時逕稱為「貯」，如下篇《種藍》。
「三二」「床上」，意即「床箔上」（見本卷《漆》篇）。
「三三」魏晉南北朝士大夫生活奢靡腐化，何晏粉不離身，被稱為「傅粉何郎」，《顏氏家訓‧勉學》篇說梁朝膏粱子弟，無不香料薰衣，搽粉塗臙脂。《要術》作香粉以供粧摩身體」，看來至《要術》時期，此風未煞。
種藍「一」第五十三《爾雅》曰（一）：「葴，馬藍。」注曰：「今大葉冬藍也。」
《廣志》曰：「有木藍。」
今世有茇（二）赭藍也。
藍地欲得良。三遍細耕。三月中浸子，令芽生，乃畦種之。治畦下水，一同葵法。藍三葉澆之。晨夜再澆之。薅治令淨。五月中新雨後，即接濕耬耩，拔栽之。《夏小正》曰：「五月啟灌（三）藍蓼。」三莖作一科，相去八寸。栽時宜併功（四）急手，無令地燥也。白背即急鋤。栽時既濕，白背不急鋤則堅確（五）也。五遍為良。
七月中作坑，令受百許束，作麥●（六）泥泥之，令深「二」五寸，以苫蔽（七）四壁。刈藍倒豎於坑中，下水，以木石鎮壓令沒。熱時一宿，冷時再宿，漉去荄「三」，內汁於甕中。率十石甕，著石灰一斗五升，急手抨普彭反之，一食頃止。澄清，瀉去水，別作小坑，貯藍澱著坑中。候如強粥，還出甕中，藍澱成矣。
種藍十畝，敵穀田一頃。能自染青者，其利又倍矣。
崔寔曰：「榆莢落時，可種藍。五月，可別（八）藍。六月，可種冬藍。冬藍，木藍也，八月用染（九）也。」
（一）見《爾雅‧釋草》，文同。「箴」，音針，院刻、金抄誤作「藏」，明抄、湖湘本不誤。注文與郭璞注同。
（二）「茇」，院刻、金抄、黃校、張校同，明抄作「茇」，湖湘本作「茭」。《說文》：「茇，草根也。」所謂「茇赭藍」大概指這種藍的根是赭色的，茲從院刻。
（三）「啟灌」，院刻、金抄、黃校、張校、明抄、漸西本均作「浴灌」，誤；湖湘本又誤作「洛灌」，他本更誤作「洛雚」。自北宋本到現在，《要術》承誤未改。按《夏小正》原文是：「五月……啟灌藍蓼。」《夏小正》是漢戴德所傳，他的解釋是：「啟者，別也，陶而疏之也。灌者，叢生者也。」清顧鳳藻《夏小正經傳集解》卷二：「陶，除也。……熊安生曰：「開闢此叢生之藍蓼，分移使之稀散。」」說明「灌」是「灌叢」的意思，指叢生的苗；「啟」是「別」，「別」就是移栽，下文引崔寔還有「五月可別藍」可證。《要術》這裏正是說五月移栽藍苗，故引《夏小正》文為證。如果是「浴灌」，那只能勉強解釋作灌溉，和正文完全不相干，故據以改正。
（四）院刻、金抄作「功」，黃校、張校、明抄作「工」，湖湘本此注全脫。
（五）「確」，雖有堅強的意思，仍應是「」字之誤，卷一《耕田》篇有「濕耕堅」。
（六）「●」，從院刻、金抄，他本作「稈」。「●」，見卷三《種蒜》篇校記（十一）。
（七）明抄作「苫」，院刻、金抄、湖湘本誤作「苦」。「蔽」，明抄誤作「●」。
（八）「別」指移栽，各本均作「刈」，誤，據《四民月令》改正（《要術》卷二《水稻》篇引崔寔也說「五月可別稻及藍」）。
（九）院刻、金抄作「染」，《四民月令》同；黃校、張校、明抄作「葉」，湖湘本作「藥」，均訛。
「一」《本草綱目》卷十六記載有五種藍，其中三種是：「蓼藍，葉如蓼；五六月開花，成穗細小，淺紅色；子亦如蓼。歲可三刈，故先王禁之。……馬藍，葉如苦，即郭璞所謂「大葉冬藍」，俗中所謂板藍者。……花子並如蓼藍。……木藍，長莖如決明，高者三四尺，分枝布葉，葉如槐葉；七月開淡紅花；結角長寸許，纍纍如小豆角，其子亦如馬蹄決明而微小：迥與諸藍不同，而作澱則一也。」
蓼科的蓼藍，一年生草木，我國原產，南北各地，均有栽培，也單稱為「藍」。《要術》的「藍」，即指此種。「茇赭藍」可能是藍的一個品種。
馬藍，爵床科，多年生灌木狀草本，產於較暖地帶。其根供藥用，現在中藥上還稱為「板藍根」。郭璞注爾雅所稱的「大葉冬藍」，即指此。
木藍，豆科，常綠灌木，葉似槐葉，亦稱槐藍。產於廣東、福建等省。廣志多記載有南方植物，所指即是此種。惟《要術》引崔寔《四民月令》注：「冬藍，木藍也。」而《唐本草》、《圖經本草》也都說木藍出嶺南，《四民月令》地區不可能種木藍。郭璞注《爾雅》稱馬藍為「大葉冬藍」，《本草衍義》、《救荒本草》稱馬藍為「大葉藍」或「大藍」，疑《四民月令》注的「木藍」為「大藍」之誤。
「二」「深」，指泥層的厚度。
「三」「荄」，音該，原義是草根、枯莖，這裏指殘餘的莖葉。
種紫草「一」第五十四《爾雅》曰（一）：「藐，茈草也。」「一名紫●草「二」。」
《廣志》曰：「隴西紫草，染紫之上者。」
《本草經》曰（二）：「一名紫丹。」
《博物志》曰（三）：「平氏山之陽「三」，紫草特好也。」
宜（四）黃白軟良之地，青沙地亦善；開荒黍穄下「四」大佳。性不耐水，必須高田。
秋耕地，至春又轉耕之。三月種之：耬耩地，逐壟手下子，良田一畝用子二升半（五），薄田用子三升。下訖勞之。鋤如穀法，唯淨為（六）佳，其壟底草則拔之。壟底用鋤，則傷紫草。
九月中子熟，刈之。候稃芳蒲反燥載聚「五」，打取子。濕載，子則鬱浥。
即深細耕「六」。不細不深，則失草「七」矣。尋壟以杷耬取，整理。收草宜併手力，速竟為良，遭雨則損草也。一扼「八」隨以茅結之，擘葛彌善。四扼為一頭，當日即斬齊「九」，顛倒十重許為長行，置堅平之地，以板石鎮之令扁。濕鎮直而長，燥鎮則碎折，不鎮賣難售也。兩三宿，豎頭著日中，曝之浥浥然。不曬則鬱黑，太燥則碎折（七）。五十頭作一「洪」「一０」，「洪」，十字，大頭向外，以葛纏絡。著敞屋下陰涼處棚棧「一一」上。其棚下勿使驢馬糞及人溺，又忌煙，皆令草失色。其利勝（八）藍。
若欲久停者，入五月，內著屋中，閉（九）戶塞向「一二」，密泥，勿使風入漏氣。過立秋，然後開出，草色不異。若經夏在棚棧上，草便變黑，不復任用。
（一）見《爾雅‧釋草》，無「也」字。「藐」音邈。「茈」音紫，通「紫」。「一名紫●草」是注文，和郭璞注有不同，大概《要術》是摘引。「●」（音戾），明抄、湖湘本、《津逮》本如字，院刻、金抄作「芨」，誤。郭璞注是：「可以染紫。一名茈●，《廣雅》云：」「《廣雅》云」見《廣雅‧釋草》，文作：「茈●，茈草也。」
（二）《神農本草經》「紫草」下記載：「一名紫丹，一名紫芺。」
（三）今傳《博物志》不載此條。按《神農本草經》「紫草」下陶弘景注引《博物志》及《太平御覽》卷九九六「紫草」引《博物志》均作：「平氏陽山，紫草特好。」
（四）湖湘本、《津逮》本脫「宜」字，據院刻、金抄、明抄補（《輯要》引亦有）。
（五）「二升半」，從院刻、金抄（《輯要》引同）；明抄、湖湘本作「二升」。
（六）院刻、金抄作「為」；明抄、湖湘本作「唯」，非。
（七）「碎折」，唐韓鄂《四時纂要》「三月」篇作「稱折」。
（八）「勝」，明抄訛作「」（芝麻古名「苣」）。
（九）「閉」，院刻、金抄作「●」，是閉的俗寫，他本如字。
「一」紫草，屬紫草科，多年生草本，根頗粗壯，長約七至十五厘米，粗可達一點五厘米，含有紫草紅色素，可作紫色染料，也供藥用，質脆，易折斷。果實為粒狀小堅果。
「二」關於「紫●草」的解釋，唐玄應《一切經音義》卷十九的卷五三「蒨草」下解釋說：「一名茈●，一名茅蒐，可以染絳。」「蒨」即「茜」字，則是指茜草科的茜草，和《廣雅》解釋作紫草不同。按《爾雅‧釋草》：「茹藘，茅蒐。」郭璞注：「今之蒨也，可以染絳。」「茅蒐」是茜草，沒有問題，但不是紫草，茜草染紅色，即所謂「染絳」，但紫草染紫色，玄應以「茈●」為茜草的別名，似有混淆。
「三」「平氏山之陽」，平氏，縣名，漢置，在今河南省桐柏縣。
「四」「下」，即「底」；「開荒黍穄下」，指前作是黍穄的新開荒地。卷一《耕田》篇：「耕荒畢，……漫擲黍穄」，卷二《黍穄》篇：「凡黍穄田，新開荒為上。」
「五」「載聚」，意即積聚。《說文》：「載，乘也。」「乘，覆也。」有載必有覆，故載、覆互訓。《釋名‧釋姿容》：「載，在也，在其上也。」
「六」「即深細耕」，目的在收根作染料，是「九月中子熟，刈之」後隨即進行的工作，中間「候稃燥載聚，打取子」的打子工作是在稃殼乾燥後才進行。
「七」「草」，指紫草根，下同。
「八」「一扼」，猶言「一把」，唐韓鄂《四時纂要》「三月」篇「扼」即作「把」。
「九」「斬齊」，斬去殘莖及鬚根。
「一０」「一洪」，作為一大捆的特用俗語。四把作一頭，五十頭捆成一洪。捆法是大頭向外，小頭向內，一頭一頭十字交叉地排疊起來，外面再用葛纏好。
「一一」「敞屋」，「敞」是開敞，即無壁的「廠」屋。「棚棧」，在廠屋下用連排橫木格起來的棚架。
「一二」「向」，原指朝北的窗，這裏泛指窗戶。
伐木第五十五種地黃法附出凡伐木，四月、七月則不蟲而堅肕。榆莢下，桑椹落，亦其時也。然則凡木有子實者，候其子實將熟，皆其時也。非時者，蟲而且脆也。凡非時之木，水漚一月，或火「一」取乾，蟲皆不生。水浸之木，更益柔肕。
《周官》曰（一）：「仲冬斬陽木，仲夏斬陰木。」鄭司農云：「陽木，春夏生者；陰木，秋冬生「二」者，松柏之屬。」鄭玄曰：「陽木生山南者，陰木生山北者。冬則斬陽，夏則斬陰，調堅也。」按柏之性，不生蟲蠹，四時皆得，無所選焉。山中雜木，自非七月、四月兩時殺者，率多生蟲，無山南山北之異。鄭君「三」之說，又無取。則《周官》伐木，蓋以順天道，調陰陽，未必為堅肕之與蟲蠹也。
《禮記‧月令》（二）：「孟春之月，……禁止伐木。鄭玄注云：「為盛德所在也。」……孟夏之月，……無伐大樹。「逆時氣也。」……季夏之月，……樹木方盛，乃命虞人「四」，入山行木，無為斬伐。「為其未（三）堅肕也。」……季秋之月，……草木黃落，乃伐薪為炭。……仲冬之月，……日短至「五」，則伐木取竹箭。此其堅成之極時也。」」
《孟子》曰（四）：「斧斤以時入山林，材木不可勝用。」趙岐注曰：「時謂草木零落之時；使材木得茂暢，故有餘。」
《淮南子》曰（五）：「草木未落，斤斧不入山林。」高誘曰：「九月草木解「六」也。」
崔寔曰：「自正月以終季夏，不可伐木，必生蠹蟲。或曰：「其月無壬子日，以上旬伐之，雖春夏不蠹。」猶有剖析間解之害，又犯時令，非急無伐。十一月，伐竹木。」
種地黃法「七」：須黑良田，五遍細耕。三月上旬為上時，中旬為中時，下旬為下時。一畝下種「八」五石。其種還用三月中掘取者。逐犁後如禾麥法下之。至四月末、五月初生苗。訖至八月盡九月初，根成，中染。
若須留為種者，即在地中勿掘之。待來年三月，取之為種。計一畝可收根三十石。
有草，鋤不限遍數。鋤時別作小刃鋤，勿使細土覆心。今秋取訖，至來年更不須種，自旅生「九」也。唯須鋤之。如此，得四年不要種之，皆餘根自出矣。
（一）見《周禮‧地官》「山虞」，文同。「鄭玄曰」作「玄謂」，是鄭玄先引鄭司農（名眾）的解說，然後申以己見。這裏作二人分注，是賈氏所改。「冬則斬陽」以下鄭玄注作：「冬斬陽，夏斬陰，堅濡調」，餘同。
（二）「無」，《月令》均作「毋」；「無為斬伐」，作「毋有斬伐」，餘同。注文均《鄭玄》注，除虛字互異外，餘亦同。
（三）「未」，黃校、明抄誤作「木」，院刻、金抄、湖湘本同鄭玄注作「未」。
（四）見《孟子‧梁惠王上》篇，句末有「也」字。趙岐注無「得」字。
（五）見《淮南子‧主術訓》，「不」下有「得」字。今本高誘注作：「九月草木節解，未解不得伐山林也。」與《要術》引異。按《淮南子》有許慎及高誘注本，許注本久已佚失。今本題高誘注者，雜有許注文，而題許慎注者（如《四部叢刊》本），實際多同高注本。二本實已混淆，無從分別。隋杜臺卿《玉燭寶典》及唐玄應《一切經音義》多引許注，則其書唐時尚在。
「一」「」同「憊」，《玉篇》：「火乾也。」指逼近火旁烘炙。章炳麟《新方言‧釋器》認為後來變成「焙」字。
「二」「生」，不凋謝，意謂常綠。
「三」「鄭君」，指鄭玄。這裏賈氏不同意二鄭之說。
「四」「虞人」，管山林澤苑的官。
「五」冬至日最短，因亦稱冬至為「短至」。
「六」「解」是枝葉凋落，即今本《淮南子》注所謂「節解」。《文選》左思《吳都賦》：「草木節解。」唐呂延濟注：「草木凋落。」
「七」地黃，屬玄參科，多年生草本，其根可染黃色，亦供藥用。卷三《雜說》篇有用地黃根染御黃法，本篇亦係用作染料。又此條種地黃法應附在種染料作物各篇之後，現在附在這裏，可能是在全卷寫成後再補上的。
「八」「種」，指種根，即地黃根，下同。
「九」「旅生」，原指野生，這裏指自宿根發生，參看卷三《種胡荽》篇注釋「一０」。但地黃連作，影響產量。